കോൺഗ്രസ് ഗ്രൂപ്പ് മാനേജർമാർ അമർഷത്തിൽ; സുധാകരനെതിരെ ഗ്രൂപ്പുകൾ ഒന്നിക്കുന്നു - Janayugom Online\nഗ്രൂപ്പുകളെ മറികടന്നുള്ള പ്രതിപക്ഷനേതാവ്, കെപിസിസി പ്രസിഡൻറ്, വർക്കിംഗ് പ്രസിഡൻറുമാർ എന്നിവരെ നിയമിച്ചകോൺഗ്രസ് ഹൈക്കമാൻറിൻറെ തീരുമാനത്തിൽ സംസ്ഥാനത്ത് കടുത്ത അമർഷമാണ് കോൺഗ്രസിലെ ഗ്രൂപ്പു മാനേജർമാർക്ക്. അതേസമയം യുഡിഎഫ് കൺവീനറെ നിശ്ചയിക്കാനുള്ള ചർച്ചകളിലേക്കു കോൺഗ്രസ് ഹൈക്കമാൻഡ് കടക്കുന്നതോടെ ഗ്രൂപ്പുകൾ സമ്പൂർണ നിസ്സഹകരണത്തിലാണ്. ഹൈക്കമാൻഡ് തന്നെ യുഡിഎഫ് കൺവീനറെ നിയമിക്കട്ടെ എന്ന നിലപാടാണ് ഗ്രൂപ്പുകൾ. പ്രതിപക്ഷ നേതാവ്, കെപിസിസി പ്രസിഡന്റ് എന്നിവരുടെ നിയമനങ്ങളിലെന്ന പോലെ കൺവീനറുടെ കാര്യത്തിലും ഗ്രൂപ്പ് താൽപര്യങ്ങൾ നോക്കില്ലെന്നുതന്നെയാണ് ഗ്രൂപ്പു നേതാക്കളുടെ നിലപാടുംയ കൺവീനറെ കൂടി നിയമിച്ചാൽ, കേരളത്തിൽ കോൺഗ്രസിനു പുതിയ മുഖം നൽകാനുള്ള ഹൈക്കമാൻഡിന്റെ ദൗത്യം പൂർത്തിയാവും. കൺവീനർ ആരാകണമെന്നതു സംബന്ധിച്ചു ഘടകകക്ഷികളുടെ അഭിപ്രായം വരുംദിവസങ്ങളിൽ തേടും. തീരുമാനം അടിച്ചേൽപിക്കില്ലെന്നും ഘടകകക്ഷികളുമായും ഗ്രൂപ്പ് നേതാക്കളുമായും കൂടിയാലോചിച്ച് സമവായമുണ്ടാക്കാൻ ശ്രമിക്കുമെന്നും പാർട്ടി വൃത്തങ്ങൾ പറഞ്ഞു. ഇതിനായി ദേശീയ ജനറൽ സെക്രട്ടറി താരിഖ് അൻവറിനെ നിയോഗിക്കും. പ്രതിപക്ഷ നേതാവ് വി. ഡി. സതീശൻ, കെപിസിസി പ്രസിഡന്റ് കെ. സുധാകരൻ എന്നിവരുമായും അദ്ദേഹം ചർച്ച നടത്തും. സംസ്ഥാന നേതാക്കൾ ഒറ്റപ്പേര് നിർദേശിക്കുമെന്ന പ്രതീക്ഷ ഹൈക്കമാൻഡിനില്ല. പ്രതിപക്ഷ നേതാവിന്റെ നിയമനത്തിലുള്ള പരിഭവം മാറാത്ത ഉമ്മൻ ചാണ്ടിയും രമേശ് ചെന്നിത്തലയും കെപിസിസി പ്രസിഡന്റായി ആരെയും നിർദേശിച്ചിരുന്നില്ല.\nകെ സുധാകരനെ കെപിസിസി അധ്യക്ഷനായി അവരോധിച്ചതോടെ എ, ഐ ഗ്രൂപ്പുകൾക്കുമേൽ ഹൈക്കമാൻഡ് വിജയം അസന്ദിഗ്ധമായി. എന്നാലും ഗ്രൂപ്പുകൾ മുറിവേറ്റിരിക്കകുയാണ്ഗ്രൂപ്പുകളുടെ അമർഷവും തലമുറമാറ്റം ‘തലവെട്ടലിൽ’ ഒതുങ്ങിയതും കോൺഗ്രസിനെ കൂടുതൽ അസ്വസ്ഥമാക്കും. ഗ്രൂപ്പുകൾക്ക് അതീതമായി ഒറ്റക്കെട്ടായി നയിക്കുമെന്നാണ് കെ സുധാകരൻ രാഹുൽ ഗാന്ധിക്ക് നൽകിയ ഉറപ്പ്. ഗ്രൂപ്പുകൾക്കുമീതെ ഹൈക്കമാൻഡ് രംഗത്തിറക്കിയ വി എം സുധീരൻ പാതിവഴിയിൽ പിൻവാങ്ങി. ശരിക്കും ഹൈക്കമാൻഡ് നോമിനിയായി വന്ന മുല്ലപ്പള്ളി രാമചന്ദ്രനാകട്ടെ ചങ്ക് കലങ്ങിയാണ് ഇന്ദിരാഭവന്റെ പടിയിറങ്ങിയത്. സുധീരനും മുല്ലപ്പള്ളിക്കും കടക്കാൻ കഴിയാത്ത കടമ്പ കെ സുധാകരൻ എങ്ങനെ മറികടക്കും? എന്ന ചോദ്യം ഉയരുന്നുണ്ട്. പ്രതിപക്ഷ നേതാവിന്റെ നിയമനത്തിലൂടെ ചെന്നിത്തലയാണ് അപമാനിതനായതെങ്കിൽ ഇപ്പോൾ ഉമ്മൻ ചാണ്ടിക്കും ചെന്നിത്തലയ്ക്കും ഒരുപോലെ മുറിവേറ്റു. കെ സുധാകരനു മുമ്പിലുള്ള പ്രധാന വെല്ലുവിളിയും ഇവരെ നേരിടുകയെന്നതാണ്. സുധാകരൻ കെപിസിസി അധ്യക്ഷസ്ഥാനത്തേക്ക് വരാതിരിക്കാൻ ഉമ്മൻ ചാണ്ടിയും ചെന്നിത്തലയും ആവുന്ന പണിയെല്ലാം എടുത്തു. മുല്ലപ്പള്ളിക്കു പകരം ആരുടെയും പേര് നിർദേശിക്കാതെ അമർഷം വെളിവാക്കിയെങ്കിലും അത് ഹൈക്കമാൻഡിനെ ചൊടിപ്പിച്ചതേയുള്ളൂ. ഏറ്റവും ഒടുവിൽ കൊടിക്കുന്നിൽ സുരേഷ് ആയാലും തരക്കേടില്ലെന്ന ധ്വനി ഇരുവരും നൽകിയെങ്കിലും അതും ഹൈക്കമാൻഡ് ചെവിക്കൊണ്ടില്ല. ഉമ്മൻ ചാണ്ടിയുടെയും ചെന്നിത്തലയുടെയും മുല്ലപ്പള്ളിയുടെയും ആയുധമാക്കിയാണ് കെ സുധാകരനെ അധ്യക്ഷനാക്കിയത്. സംസ്ഥാന കോൺഗ്രസ് രാഷ്ട്രീയത്തിൽ ഹൈക്കമാൻഡിന്റെ സർജിക്കൽ സ്ട്രൈക്കിൽ മൂന്ന് മുതിർന്ന നേതാക്കൾക്കാണ് സ്ഥാനം പോയത്. ഉമ്മൻ ചാണ്ടിയും ചെന്നിത്തലയും മുല്ലപ്പള്ളിയും കടുത്ത അമർഷത്തിലാണ്. ഇവർ അമർഷത്തിലാണെന്ന് അറിയാമെങ്കിലും ഹൈക്കമാൻഡ് തൽക്കാലം സ്വന്തം തീരുമാനവുമായി മുന്നോട്ടു പോകുകയാണ്. ഹൈക്കമാൻഡ് സ്വന്തംഇഷ്ടപ്രകാരമാണ് കാര്യങ്ങൾ നോക്കുന്നത്, ഗ്രൂപ്പകളെ പരിഗണിക്കുന്നേയില്ല. ഉമ്മൻ ചാണ്ടിയും രമേശ് ചെന്നിത്തലയും കെപിസിസി പ്രസിഡന്റ് പദം ഒഴിയുന്ന മുല്ലപ്പള്ളി രാമചന്ദ്രനുമായി കഴിഞ്ഞ ദിവസം കൂടിക്കാഴ്ച്ച നടത്തി. ഇതിനു വ്യാഖ്യാനങ്ങൾ ഏറെപറയാനുണ്ടെങ്കിലും, കേന്ദ്ര നേതൃത്വത്തിന്റെ സമീപനങ്ങളിലെ പ്രതിഷേധമെന്ന നിലയിൽ കൂടിയാണ് ഈ കൂടിക്കാഴ്ച്ചയെ കണക്കാക്കപ്പെടുന്നത്. തങ്ങളെ ഇരുട്ടിൽ നിർത്തിയുള്ള തീരുമാനങ്ങളിലുള്ള അതൃപ്തിയാണ് പുകയുന്നത്. നിയമസഭാ സമ്മേളനം കഴിഞ്ഞ ശേഷം ഉമ്മൻ ചാണ്ടിയും ചെന്നിത്തലയും ഇന്ദിരാ ഭവനിൽ എത്തി മുല്ലപ്പള്ളിയെ കാണുകയായിരുന്നു. ല്ലപ്പള്ളി കെപിസിസി അധ്യക്ഷ സ്ഥാനം ഒഴിയുന്ന സാഹചര്യത്തിലെ സൗഹൃദ സന്ദർശനമാണ് ഉമ്മൻ ചാണ്ടിയും ചെന്നിത്തലയും നടത്തിയത് എന്നാണ് ഔദ്യോഗിക ഭാഷ്യം.\nനിയമസഭാ തിരഞ്ഞെടുപ്പു തോൽവിയെത്തുടർന്നു പല കാരണങ്ങളാൽ മുറിവേറ്റിരിക്കുന്നവരാണ് മൂന്നു പേരും അതിനാൽ ഈകൂട്ടിക്കാഴ്ചക്ക് ഏറെ രാഷട്രീയ പ്രധാന്യവും കാണുന്നു3 വർക്കിങ് പ്രസിഡന്റുമാരെ നിശ്ചയിച്ചതു നേതാക്കൾ മൂന്നു പേരും മുൻകൂട്ടി അറിഞ്ഞിരുന്നില്ലെന്നു ചർച്ചകളിൽ വ്യക്തമായി. പ്രസിഡന്റ് സ്ഥാനത്തേക്ക് അഭിപ്രായം ചോദിച്ചപ്പോൾ നേതാക്കൾ സഹകരിക്കാത്തതിൽ ഹൈക്കമാൻഡിന് കടുത്ത എതിർപ്പാണ് ഉണ്ടായിരുന്നത്. കെപിസിസി പ്രസിഡന്റിനെ തീരുമാനിക്കുന്നു എന്നല്ലാതെ വർക്കിങ് പ്രസിഡന്റുമാരെ ഒപ്പം നിയോഗിക്കുമെന്ന് ഈ ഉന്നത നേതാക്കളെ അറിയിച്ചിരുന്നില്ല. ചെന്നിത്തലയേയും, ഉമ്മൻചാണ്ടിയേയും അവഗണിക്കുന്നതിൽ പരാതിപ്പെട്ട് എഐ വിഭാഗങ്ങൾ കേന്ദ്ര നേതൃത്വത്തിനു പരാതികൾ നൽകിയിട്ടുണ്ട്. കെപിസിസി, ഡിസിസി, പുനഃസംഘടനയിലും ഇതേ സമീപനം തുടർന്നാൽ കടുത്ത പ്രതികരണങ്ങൾ ഉണ്ടാകുമെന്ന മുന്നറിയിപ്പാണു ഗ്രൂപ്പ് നേതൃത്വങ്ങൾ നൽകുന്നത്. അതേസമയം മുറിവേറ്റ നേതാക്കളെ കണ്ട് സഹകരണം തേടുകയാണ് കെപിസിസി അധ്യക്ഷൻ കെ സുധാകരൻ. എല്ലാ നേതാക്കളെയും അദ്ദേഹം കണ്ടിട്ടുണ്ട്. കെപിസിസി പ്രസിഡന്റായി കെ. സുധാകരൻ എംപി 16 ചുമതലയേൽക്കുമെന്നാണ് അറിയുന്നത്. ഉമ്മൻ ചാണ്ടി ഉൾപ്പെടെ മുതിർന്ന നേതാക്കളെ സന്ദർശിച്ചു പിന്തുണ തേടി. കെപിസിസി മുൻ പ്രസിഡന്റ് വി എം. സുധീരനുമായും കൂടിക്കാഴ്ച നടത്തി. രമേശ് ചെന്നിത്തലയെ കഴിഞ്ഞ ദിവസം വീട്ടിലെത്തി കണ്ടിരുന്നു.\nenglish summary;Congress Groups unite against Sudhakaran\nCONGRESS clash in congress sudhakaran


അനധികൃത മണല് കടത്തിനിടെ ടിപ്പര് ലോറി പൊലീസ് ജീപ്പിലിടിച്ചു | lorry hits police jeep while transporting sand illegaly - Malayalam Oneindia\nUpdated: Fri, Dec 22, 2017, 16:54 [IST]\nവിദ്യാനഗര്: അനധികൃതമായി മണല് കടത്തുകയായിരുന്ന ടിപ്പര് ലോറി പിടിക്കാന് ശ്രമിക്കുന്നതിനിടെ പൊലീസ് ജീപ്പില് ഇടിച്ചു.\nബദിയടുക്ക പൊലീസ് നടത്തിയ വാഹനപരിശോധനക്കിടെ നിര്‍ത്താതെ പോയ ലോറി പിന്തുടരുകയായിരുന്നു. ഡ്രൈവര് മണല് റോഡിലിറക്കി അമിത വേഗതയില് ഓടിച്ചുപോയി. അതിനിടെ ബദിയടുക്ക പൊലീസ് വിദ്യാനഗര് പൊലീസില് വിവരമറിയിച്ചു. പട്‌ളയില് വെച്ച് വിദ്യാനഗര് എസ്ഐ കെപി വിനോദ് കുമാറിന്റെ നേതൃത്വത്തില് ലോറി പിടികൂടാന് ശ്രമിക്കുന്നതിനിടെയാണ് പൊലീസ് ജീപ്പിലിടിച്ചത്.\nജീപ്പിന് കേടുപാട് പറ്റി. ഓടി രക്ഷപ്പെടാന് ശ്രമിക്കുന്നതിനിടെ ഡ്രൈവറെ പൊലീസ് പിടിച്ചു. ലോറി ബദിയടുക്ക പൊലീസിന് കൈമാറി.\nkasaragod sand lorry കാസര്‍ഗോഡ് ലോറി പൊലീസ് മണല്\nlorry hits police jeep while transporting sand illegaly


ഡി.വൈ.എഫ്.ഐ പ്രവർത്തകന് ജിഷ്ണുവിനെ മര്‍ദിച്ച കേസ്; കൊലപാതക ശ്രമമെന്ന് എഫ്.ഐ.ആര്\nജിഷ്ണുവിനെ ജാതിപ്പേര് പറഞ്ഞ് അധിക്ഷേപിച്ചു എന്നും രാഷ്ടീയ വിരോധമാണ് ആക്രമണത്തിന് കാരണം എന്നും എഫ്.ഐ.ആറില് പറയുന്നു\n23 Jun 2022 3:36 PM GMT\nകോഴിക്കോട്: കോഴിക്കോട് ബാലുശ്ശേരി പാലോളിമുക്കിൽ ഡി.വൈ.എഫ്.ഐ പ്രവർത്തകന് ജിഷ്ണുവിനെ മര്‍ദിച്ച കേസില് ജിഷ്ണുവിനെതിരെ കൊലപാതക ശ്രമമെന്ന് എഫ്.ഐ.ആര്. ജിഷ്ണുവിനെ പ്രതികള് വെള്ളത്തിൽ മുക്കി കൊല്ലാൻ ശ്രമിച്ചു എന്ന് എഫ്.ഐ.ആറില് പറയുന്നു. 29 പേർക്കെതിരെ പൊലീസ് ജാമ്യമില്ലാ വകുപ്പ് ചുമത്തി കേസെടുത്തു. ജിഷ്ണുവിനെ ജാതിപ്പേര് പറഞ്ഞ് അധിക്ഷേപിച്ചു എന്നും രാഷ്ടീയ വിരോധമാണ് ആക്രമണത്തിന് കാരണം എന്നും എഫ്.ഐ.ആറിലുണ്ട്.\nഡി.വൈ.എഫ്ഐ. തൃക്കുറ്റിശ്ശേരി യൂണിറ്റ് സെക്രട്ടറി ജിഷ്ണുരാജിനാണ് മർദനമേറ്റത്. ഫ്ലക്സ് കീറി എന്നാരോപിച്ചായിരുന്നു ആക്രമണം. അക്രമത്തിന് പിന്നിൽ ലീഗ്- എസ്.ഡി.പി.ഐ പ്രവർത്തകരാണെന്ന് ജിഷ്ണു പറഞ്ഞു. എന്നാല് ആക്രമണത്തിൽ പങ്കില്ലെന്നായിരുന്നു എസ്.ഡി.പി ഐ യുടെ പ്രതികരണം.\nഇന്ന് പുലര്‍ച്ചെ ഒരു മണിയോടെയാണ് ജിഷ്ണുവിന് നേരെ ആക്രമണമുണ്ടായത്. ഫ്ലക്സ് ബോര്‍ഡ് ജിഷ്ണു കീറിയെന്നാരോപിച്ചായിരുന്നു മര്‍ദനം. സുഹൃത്തിന്‍റെ വീട്ടില് നിന്ന് പിറന്നാള് പാര്‍ട്ടി കഴിഞ്ഞ് വരികയായിരുന്ന തന്നെ തടഞ്ഞ് നിര്‍ത്തി മര്‍ദിക്കുകയായിരുന്നു എന്ന് ജിഷ്ണു മീഡിയ വണിനോട് പറഞ്ഞു .\nഅക്രമികളുടെ കയ്യിലുണ്ടായിരുന്ന വാള് കഴുത്തില് വെച്ച് ഭീഷണിപ്പെടുത്തിയ ശേഷം സി പി എം നേതാക്കളുടെ ആവശ്യപ്രകാരമാണ് ഫ്ലക്സ് ബോര്‍ഡുകള് കീറിയതെന്ന് പറയുന്ന വീഡിയോ ചിത്രീകരിച്ചതായും ജിഷ്ണു പറഞ്ഞു. എസ്.ഡി.പി.ഐയുടെ ഫ്ലക്സ് കീറിയതിന് ജിഷ്ണുവിന്‍റെ പേരിലും പോലീസ് കേസെടുത്തു.\nTAGS :Select A Tag


Wed Sep 23 2020 01:19:58 GMT+0530 (India Standard Time)\nതാനുമായി കഴിഞ്ഞ ഒരാഴ്ച സമ്പര്‍ക്കത്തില് വന്നവരെല്ലാം ക്വാറന്റൈനില് പ്രവേശിക്കണമെന്നും പരിശോധനയ്ക്ക് വിധേയമാവണമെന്നും അദ്ദേഹം അഭ്യര്‍ഥിച്ചു.\nNSH10 Aug 2020 8:20 AM GMT\nന്യൂഡല്‍ഹി: മുന് രാഷ്ട്രപതി പ്രണബ് മുഖര്‍ജിക്ക് കൊവിഡ് സ്ഥിരീകരിച്ചു. പ്രണബ് മുഖര്‍ജി തന്നെയാണ് ഇക്കാര്യം ട്വിറ്ററിലൂടെ അറിയിച്ചത്. താനുമായി കഴിഞ്ഞ ഒരാഴ്ച സമ്പര്‍ക്കത്തില് വന്നവരെല്ലാം ക്വാറന്റൈനില് പ്രവേശിക്കണമെന്നും പരിശോധനയ്ക്ക് വിധേയമാവണമെന്നും അദ്ദേഹം അഭ്യര്‍ഥിച്ചു.\nഇന്ന് പതിവുസന്ദര്‍ശനത്തിനായി ആശുപത്രിയിലെത്തിയപ്പോള് നടത്തിയ പരിശോധനയിലാണ് കൊവിഡ് സ്ഥിരീകരിച്ചതെന്നും അദ്ദേഹം ട്വിറ്ററില് വ്യക്തമാക്കി. നേരത്തെ കേന്ദ്ര ആഭ്യന്തരമന്ത്രി അമിത് ഷായ്ക്കും കൊവിഡ് സ്ഥിരീകരിച്ചിരുന്നു. ഒരാഴ്ചയായി ചികില്‍സയിലാണ് അമിത് ഷാ. ഹരിയാന ഗുഡ്ഗാവിലെ മേദാന്ത ആശുപത്രിയിലാണ് അദ്ദേഹം ചികില്‍സ തേടിയത്. ആഗസ്ത് രണ്ടിനാണ് അമിത് ഷായ്ക്ക് കൊവിഡ് സ്ഥിരീകരിച്ചത്.\nFormer president pranab mukherjee tested covid positive


Monday 16th October 2017 1:15pm\nകൊച്ചി: ചാലക്കുടി രാജീവ് വധക്കേസില് അഡ്വ. സി.പി ഉദയഭാനു ഏഴാം പ്രതിയാകുമെന്ന് പൊലീസ്. റിപ്പോര്‍ട്ട് മുദ്രവെച്ച കവറില് കോടതിക്ക് കൈമാറി. പ്രതികളും ഉദയഭാനുവും തമ്മിലുള്ള ഫോണ് സംഭാഷണത്തിന്റെ വിവരങ്ങളും കൈമാറിയിട്ടുണ്ട്.\nകൊലപാതകം നടന്ന ദിവസം ഒന്നാം പ്രതിയുമായി ഉദയഭാനു ഏഴു തവണ സംസാരിച്ചെന്നും പൊലീസ് വ്യക്തമാക്കി. അതേസമയം മുന്‍കൂര് നോട്ടീസ് നല്‍കി ഉദയഭാനുവിനെ ചോദ്യം ചെയ്യണമെന്ന് ഹൈക്കോടതി പറഞ്ഞു.\nരാജീവിന്റെ അങ്കമാലിയിലെ വീട്ടില് ഉദയഭാനു പലതവണ വന്നതിന്റെ സി.സി.ടി.വി ദൃശ്യങ്ങള് പൊലീസിന് നേരത്തെ ലഭിച്ചിരുന്നു. കാണാതായ രാജീവ് അബോധാവസ്ഥയില് വാടകവീട്ടിലുണ്ടെന്ന വിവരം ഉദയഭാനു പൊലീസിനെ ഫോണില് വിളിച്ചു പറഞ്ഞത് റെക്കാഡ് ചെയ്തതും ഉദയഭാനുവിനെതിരായ തെളിവായി.\nവസ്തു ഇടപാട് തുടങ്ങിയതു മുതല് രാജീവും ഉദയഭാനുവും നല്ല സുഹൃത്തുക്കളായി മാറിയതിന്റെ തെളിവുകള് പൊലീസിന് കിട്ടിയിരുന്നു. അങ്കമാലിയില് രാജീവിന്റെ വീട്ടില് ഉദയഭാനു നിത്യസന്ദര്‍ശകനുമായിരുന്നു. പിന്നീട് വസ്തു ഇടപാടുമായി ഉള്ള പ്രശ്‌നങ്ങളില് രാജീവുമായി ഉദയഭാനു തെറ്റി.\nകഴിഞ്ഞ ദിവസം കോടതിയില് സമര്‍പ്പിച്ച പ്രതികളുടെ റിമാന്‍ഡ് റിപ്പോര്‍ട്ടില് രാജീവിനെ പ്രതികള് തട്ടിക്കൊണ്ടു വന്നത് ഉദയഭാനുവിനും കൂടി വേണ്ടിയാണെന്ന് പൊലീസ് വ്യക്തമാക്കിയിരുന്നു. പ്രതികളുടെ മൊഴിയിലും ഉദയഭാനുവിന്റെ പങ്കിനെ കുറിച്ച് പറയുന്നുണ്ട്.\nനേരത്തെ കൊലപാതകത്തില് നേരിട്ട് പങ്കുള്ള നാല് പ്രതികളെയും ഇവരെ കൃത്യത്തിന് നിയോഗിച്ച ചക്കര ജോണി,രഞ്ജിത്ത് എന്നിവരെയും പൊലീസ് അറസ്റ്റ് ചെയ്തിരുന്നു.\nചാലക്കുടി രാജീവ് വധം; സി.പി ഉദയഭാനു വീണ്ടും ജാമ്യാപേക്ഷ സമര്‍പ്പിച്ചു\nTuesday 12th December 2017 6:30pm


botswana wild elephants ബോട്‌സ്വാനയിൽ 400ഓളം കാട്ടാനകൾ ചെരിഞ്ഞു; കാരണം ദുരൂഹമായി തുടരുന്നു\nആഫ്രിക്കയിലെ ബോട്‌സ്വാനയിൽ രണ്ട് മാസത്തിനിടെ ചെരിഞ്ഞത് 400ൽ അധികം ആനകൾ. മെയിലാണ് ആദ്യമായി ഇത്തരത്തില് ചെരിഞ്ഞ ആനയെ ഗവേഷകർ കണ്ടെത്തിയത്. സാറ്റ്‌ലൈറ്റ് ട്രാക്കറിൽ ആന അനങ്ങുന്നുണ്ടായിരുന്നില്ല. അങ്ങനെയാണ് ആന ചെരിഞ്ഞ വിവരം ഗവേഷകർ മനസിലാക്കിയത്.\nഎന്നാൽ ചെരിഞ്ഞ ആനകളുടെ മരണത്തിൽ യാതൊരു അസ്വാഭാവികതയും കണ്ടെത്താൻ സാധിച്ചിരുന്നില്ല. വേട്ടക്കിടെയല്ല ആനകൾ കൊല്ലപ്പെട്ടതെന്നാണ് വിവരം. കൊമ്പുകളും ആനകൾക്ക് നഷ്ടപ്പെട്ടിരുന്നില്ല. നാഡികളെ ബാധിക്കുന്ന വിഷം അകത്ത് ചെന്നാണോ ആനകൾ ചെരിയുന്നതെന്നും സംശയമുണ്ട്.\nചെരിഞ്ഞ ആനകളെ എല്ലാം കണ്ടെത്തിയത് പ്രകൃതിദത്തമായ വെള്ളക്കുഴികൾക്ക് അടുത്താണ്. പെട്ടെന്നുള്ള മരണത്തെ തുടർന്ന് മുഖമടിച്ച് വീണ നിലയിലാണ് ജഡങ്ങൾ കണ്ടെത്തിയിരിക്കുന്നത്. വിചിത്രമായ ഈ സംഭവത്തിൽ അന്വേഷണം നടന്നുകൊണ്ടിരിക്കുന്നു. എന്നാൽ വരൾച്ച കാരണമാണ് ആനകൾ ചെരിഞ്ഞതെന്ന് പറയാനാകില്ലെന്ന് വിദഗ്ധർ അഭിപ്രായപ്പെട്ടു. എന്തെങ്കിലും രോഗം മൂലമായിരിക്കാം ഈ മരണങ്ങളെന്നും മനുഷ്യരിലേക്ക് രോഗം പടരാനും സാധ്യതയുണ്ടായേക്കാമെന്നും വിദഗ്ധർ പറഞ്ഞു.\nRead Also: നടൻ മോഹൻലാൽ ആനക്കൊമ്പ് കൈവശം വച്ച കേസ് പിൻവലിക്കാൻ സർക്കാർ അപേക്ഷ നൽകി\nആനകളുടെ ജഡത്തിന്റെ സാമ്പിൾ പരിശോധനയ്ക്ക് അയച്ചിട്ടുണ്ട്. പരിശോധനാ ഫലം ലഭിക്കാൻ ആഴ്ചകൾ എടുക്കുമെന്നുമെന്ന് ബോട്‌സ്വാന സർക്കാർ. ചില മൃതദേഹങ്ങൾ ഒരു മാസത്തിലധികം പഴക്കം ഉണ്ടെങ്കിലും മിക്ക ജഡങ്ങൾക്കും രണ്ട് ആഴ്ച മുതൽ ഒരു ദിവസം വരെ പ്രായമുള്ളൂവെന്നാണ് വിവരം. എന്നാൽ കുട്ടിയാനകളെ ഒന്നും ചെരിഞ്ഞ നിലയിൽ കണ്ടെത്തിയിട്ടില്ല.\nപരിസ്ഥിതി സംരക്ഷണ സംഘടനകൾ രാജ്യത്തെ സർക്കാരിന്റെ വൈകി വന്ന പ്രതികരണത്തെ ചോദ്യം ചെയ്തു. കൂടാതെ ജഡങ്ങളുടെ സാമ്പിൾ പരിശോധന വൈകിയതിനെയും സംഘടനകൾ വിമർശിച്ചു. കാരണം ഇതുവരെ കണ്ടെത്തപ്പെടാത്തതിനാൽ ആനകൾ ചെരിഞ്ഞതിലെ ദുരൂഹത തുടരുകയാണ്.\nbotswana wild elephants mysterious death\nRead more on: africa | ELEPHANT | Wild Elephant


ചിദംബരത്തെ പ്രിയങ്ക പിന്തുണയ്ക്കുന്നത് സ്വാഭാവികം, വാദ്രയെ പിന്തുണച്ച് പരിചയമുണ്ടല്ലോ, പരിഹാസം | Amit Malvia of BJP slams Priyanka Gandhi for supporting P Chidambaram - Malayalam Oneindia\nUpdated: Wed, Aug 21, 2019, 19:11 [IST]\nദില്ലി: സുപ്രീം കോടതിയും കൈവിട്ടതോടെ ഐഎന്‍എക്‌സ് മീഡിയ കേസില് മുന് കേന്ദ്രമന്ത്രി പി ചിദംബരത്തിന് കുരുക്ക് മുറുകിയിരിക്കുകയാണ്. ചിദംബരം ഒളിവിൽ കഴിയുകയാണ് എന്നാണ് റിപ്പോര്‍ട്ടുകള്. ചിദംബരത്തെ കണ്ടെത്താനുളള അന്വേഷണം സിബിഐ നടത്തുന്നുണ്ട്. രാജ്യം വിട്ട് പോകരുത് എന്ന് അദ്ദേഹത്തിന് നിര്‍ദേശം നല്‍കിയിട്ടുണ്ട്. ചിദംബരം വിഷയത്തില് കോണ്‍ഗ്രസ് വന് പ്രതിരോധത്തിലായിരിക്കുകയാണ്.\nരാഹുല് ഗാന്ധിയും പ്രിയങ്ക ഗാന്ധിയും അടക്കം ചിദംബരത്തെ പിന്തുണച്ച് രംഗത്ത് എത്തി. പ്രിയങ്ക ഗാന്ധിയുടെ പിന്തുണയെ രൂക്ഷമായി പരിഹസിച്ചിരിക്കുകയാണ് ബിജെപി വക്താവ് അമിത് മാളവ്യ. ''പ്രിയങ്ക ഗാന്ധി ചിദംബരത്തെ പിന്തുണയ്ക്കുന്നത് സ്വാഭാവികമാണ്. നിരവധി സാമ്പത്തിക കുറ്റകൃത്യങ്ങളുടെ പേരില് അന്വേഷണം നേരിടുന്ന റോബര്‍ട്ട് വാദ്രയെ പിന്തുണച്ചുളള അനുഭവ പരിചയം'' പ്രിയങ്കയ്ക്ക് ഉണ്ടല്ലോ എന്നാണ് അമിത് മാളവ്യയുടെ പരിഹാസം.\n''ആഭ്യന്തര മന്ത്രിയായും ധനമന്ത്രിയായും വര്‍ഷങ്ങളോളം രാജ്യത്തെ വിശ്വസ്തതയോടെ സേവിച്ച ആദരണീയ വ്യക്തിയാണ് രാജ്യസഭാ അംഗം കൂടിയായ പി ചിദംബരം. അദ്ദേഹം ചങ്കൂറ്റത്തോടെ സത്യങ്ങള് വിളിച്ച് പറയുകയും സര്‍ക്കാരിന്റെ തെറ്റുകള് തുറന്ന് കാട്ടുകയും ചെയ്യുന്ന വ്യക്തിയാണ്. എന്നാല് ഭീരുക്കള്‍ക്ക് ആ സത്യങ്ങള് സഹിക്കാനാവുന്നില്ല. അതുകൊണ്ട് തന്നെ അവര് അദ്ദേഹത്തെ നാണംകെട്ട തരത്തില് വേട്ടയാടുകയാണ്. ഞങ്ങള് അദ്ദേഹത്തിനൊപ്പമാണ്. എന്ത് തന്നെ സംഭവിച്ചാലും സത്യത്തിന് വേണ്ടി പോരാടും'' എന്നാണ് പ്രിയങ്ക ഗാന്ധി ട്വീറ്റ് ചെയ്തത്.\nരാഹുല് ഗാന്ധിയും പ്രിയങ്ക ഗാന്ധിക്ക് പിന്നാലെ ചിദംബരത്തെ പിന്തുണച്ച് രംഗത്ത് എത്തി. സിബിഐ, എന്‍ഫോഴ്‌സ്‌മെന്റ് ഡയറക്ടറേറ്റ്, നട്ടെല്ലില്ലാത്ത ഒരു കൂട്ടം മാധ്യമങ്ങള് എന്നിവയെ ഉപയോഗപ്പെടുത്തി മോദി സര്‍ക്കാര് പി ചിദംബരത്തെ വ്യക്തിഹത്യ നടത്തുകയാണ് എന്ന് രാഹുല് ഗാന്ധി ആരോപിച്ചു. അധികാരത്തിന്റെ ഇത്രയും നിന്ദ്യമായ ദുരുപയോഗത്തെ ശക്തമായി അപലപിക്കുന്നുവെന്നും രാഹുല് ഗാന്ധി ട്വിറ്ററില് കുറിച്ചു.\np chidambaram cbi bribery പി ചിദംബരം സിബിഐ rahul gandhi congress കോൺഗ്രസ് പ്രിയങ്ക ഗാന്ധി priyanka gandhi\nAmit Malvia of BJP slams Priyanka Gandhi for supporting P Chidambaram


സോളോ നായികയെ പൊതുവേദിയില് അപമാനിച്ച ടി രാജേന്ദറിനെതിരെ കനിഹ -Kaniha against T Rajendar\nKaniha Against T Rajendar\nശകാരം അതിരു കടന്നപ്പോൾ ധൻസിക പൊതുവേദിയില് പൊട്ടിക്കരഞ്ഞു\nOctober 01, 2017 03:18:58 pm\nകബാലിയിലൂടെ പ്രേക്ഷക ശ്രദ്ധ നേടിയ നടിയും ദുല്‍ഖര് സല്‍മാന് ചിത്രമായ സോളോയിലെ നായികയുമായ ധന്‍സികയെ പരസ്യമായി അപമാനിച്ച ടി.രാജേന്ദറിനെതിരെ നടി കനിഹ രംഗത്ത്. ടിആറിന്റെ പക്വതയില്ലായ്മ കണ്ട് താന് ആശ്ചര്യപ്പെട്ടു പോയെന്ന് കനിഹ പറഞ്ഞു. ഇത്തരത്തിലൊരു കാര്യം പറയണമെങ്കില് നടിയോട് സ്വകാര്യമായി സംസാരിക്കണമായിരുന്നെന്നും പൊതുവേദിയില് അപമാനിച്ചത് മോശമായിപ്പോയെന്നും കനിഹ കൂട്ടിച്ചേര്‍ത്തു. എത്രയൊക്കെ കഴിവുണ്ടെന്ന് പറഞ്ഞാലും നന്നായി പെരുമാറാന് അറിയില്ലെങ്കില് പിന്നെന്ത് ഗുണമാണുളളതെന്ന് കനിഹ ചോദിച്ചു.\nകഴിഞ്ഞ ദിവസമാണ് വാർത്താ സമ്മേളനത്തിൽ തന്റെ പേര് പറയാൻ വിട്ടുപോയതിന് നടി ധൻസികയെ നടനും സംവിധായകനും നിര്‍മാതാവുമായ ടി.രാജേന്ദർ പരസ്യമായി അപമാനിച്ചത്. വിഴിത്തിരു എന്ന സിനിമയുമായി ബന്ധപ്പെട്ട വാര്‍ത്താസമ്മേളനത്തിനിടയാണ് ടി. രാജേന്ദര് ധന്‍സികയെ പരസ്യമായി ചീത്ത വിളിച്ചത്. ധൻസിക സംസാരിച്ച് അവസാനിച്ചപ്പോൾ രാജേന്ദര് ക്ഷുഭിതനാകുകയായിരുന്നു.\nസംസാരത്തിനിടയില് ധന്‍സിക ഒരിക്കല് പോലും തന്റെ പേര് പരാമര്‍ശിച്ചില്ല എന്നതാണ് രാജേന്ദറിനെ പ്രകോപിപ്പിച്ചത്. ‘സൂപ്പര്‍സ്റ്റാര് രജനീകാന്തിനൊപ്പം കബാലിയില് അഭിനയിച്ച ശേഷം ധന്‍സിക ഈ ടി.രാജേന്ദറിനെ മറന്നു. അതുകൊണ്ടാണ് അവള് എന്റെ പേര് പോലും പറയാന് മറന്നത്. ലോകത്തിന്റെ സ്‌റ്റൈല് ഇതാണ്. നീ ഒരു കാര്യം പഠിക്കണം. ഈ ലോകത്ത് ആര് എപ്പോള് എന്തായി തീരുമെന്ന് പറയാനാകില്ല”, രാജേന്ദര് കുറ്റപ്പെടുത്തി.\nരാജേന്ദറിന്റെ വാക്ക് കേട്ട് ധന്‍സിക മാപ്പ് പറഞ്ഞിട്ടും രാജേന്ദർ വെറുതെ വിട്ടില്ല.’നിന്റെ മാപ്പും മതിപ്പും ഒന്നും എനിക്ക് വേണ്ട. ഇത് ഞാന് ചന്തയില് കൊണ്ട് വില്‍ക്കാനൊന്നും പോകുന്നില്ല. മര്യാദ ചോദിച്ച് വാങ്ങാന് കഴിയില്ല. മര്യാദ എന്താണെന്ന് ഞാന് പഠിപ്പിച്ച് തരാം. ഒരു സഹോദരനെപ്പോലെ”. ശകാരം അതിരു കടന്നപ്പോൾ ധൻസിക പൊട്ടിക്കരഞ്ഞുപോയി.\nTags: Kaniha, tamil films


അമ്മവീട്ടിൽ പോകുവാൻ ലിയ എന്തെങ്കിലും കാരണം കണ്ടുപിടിക്കും. അമ്മയുടെ വീടെന്നു പറഞ്ഞാൽ അവൾക്ക് ഹരമാണ്. അമ്മയോട് ചിലപ്പോൾ അപ്പച്ചൻ പറയും “എടീ നാളെ ഞാൻ നിന്റെ വീടുവരെ ഒന്നു പോയിട്ടു വരാം…..നീ പോരുന്നുണ്ടെങ്കിൽ നേരത്തെ കാലത്തെ തയ്യാറായിക്കോണം...”\n“ഞാൻ പിന്നെ എപ്പഴെങ്ങാനും പൊക്കോളാം...നിങ്ങളു പോയിട്ടു പോരെ...”\nരാവിലെ ലിയയുടെ അപ്പച്ചൻ ഒരുങ്ങുന്നതു കാണുമ്പോൾ ലിയ പരവേശം തല്ലി അമ്മയുടെ പെട്ടിയിൽ നിന്നും അവളുടെ ഉടുപ്പുകൾ പരതി അതിൽ നിന്നും ഒരെണ്ണം എടുത്തിട്ട് തയ്യാറാകും. അപ്പച്ചൻ ഇറങ്ങുന്നതും കാത്ത് അവൾ വരാന്തയിൽ കാത്തിരിക്കും.\nവെള്ള മുണ്ടും ഷർട്ടും അണിഞ്ഞു, ഷർട്ടിനു പുറകിൽ ഒരു വളകാലൻ കുടയും തൂക്കി അയാൾ ഇറങ്ങുമ്പോൾ ലിയ കൂടെ ഇറങ്ങും. അയാൾക്കറിയാം കൂടെ കൊണ്ടുപോയില്ലെങ്കിൽ പിന്നെ ഒരു മഹഭാരത യുദ്ധംതന്നെ അവിടെ നടക്കുമെന്ന്. അയാൾ ലിയയുടെ കൈയ്ക്ക് പിടിച്ച് കൂടെ കൂട്ടും.\nഅവൾ കണക്കുകൂട്ടി അപ്പച്ചനോട് പറയും “ഇന്നും നാളെയും എനിക്ക് പഠിത്തമില്ല അതുകൊണ്ട് അപ്പച്ചൻ തനിയെ തിരിച്ചുപോരെ ...ഞാൻ രണ്ടു ദിവസം കഴിഞ്ഞു വന്നോളാം.....”\n“അവിടത്തെ ആജ്ഞപോലെ” എന്ന് ലിയയുടെ അപ്പച്ചൻ പറഞ്ഞു.\nസമയ നിഷ്ടതയില്ലാതെ വല്ലപ്പോഴും വന്നുപോകുന്ന ട്രാൻസ്പോർട്ട് ബസ്സ്. അതിനായി കാത്തു നില്ക്കാതെ നടക്കാറാണ് അപ്പച്ചന്റെ പതിവ്. തന്നെ നടത്തിക്കുന്നതിൽ അപ്പച്ചന് അല്പം വൈഷമ്യം തോന്നി. പക്ഷെ താൻ അമ്മയുടെ കൂടെ പലപ്പോഴും നടന്നാണ് പോകാറുള്ളത് എന്നു പറഞ്ഞപ്പോൾ നടക്കാൻ തന്നെ തീരുമാനിച്ചു. ഇടവഴിയിലേക്ക് തിരിഞ്ഞ് ഒരു മല കയറിയിറങ്ങിയാൽ കുറെ ദൂരം ലാഭിക്കാം. കുറ്റിച്ചെടികൾ നിറഞ്ഞ തരിശു ഭൂമി. അതിനിടയിൽക്കൂടിയുള്ള ചെമ്മണ്ണുപ്പാത. പലയിടത്തും ചെങ്കല്ലുകൾ വെട്ടിയെടുക്കുന്നുണ്ട്. ചെങ്കല്ലുകൾ ചുമന്നു പോകുന്ന സ്ത്രീകൾ.\nനടക്കുന്നതിനിടയിൽ ലിയ ഓരോന്നും അവളുടെ അപ്പച്ചനോട് തിരക്കിക്കൊണ്ടിരിക്കും. അതിനൊക്കെ അവളുടെ അപ്പച്ചൻ തക്കതായ മറുപടിയും കൊടുത്തുകൊണ്ടിരിക്കും. ഇന്നത്തെപ്പോലെ പറമ്പുകൾ അന്നു വേലികെട്ടി തിരിക്കാത്തതിനാൽ ഏതു പറമ്പിൽ കൂടിയും കയറി ഇറങ്ങി പോകാമായിരുന്നു. കാലങ്ങളിലൂടെ മനുഷ്യ മനസ്സിനു വന്ന മാറ്റങ്ങൾ പരസ്പരം അതിർ വരമ്പുകൾ സൃഷ്ടിച്ചു. ഒപ്പം ബന്ധങ്ങൾക്കും. കൂട്ടുകുടുംബത്തിൽ നിന്ന് അണുകുടുംബത്തിലേയ്ക്കുള്ള പലായനത്തിന്റെ വാതിൽ അവിടെ നാം അറിയാതെ മലർക്കെ തുറക്കപ്പെടുകയായിരുന്നു. ഇനി നമുക്ക് ചുറ്റിവളഞ്ഞുള്ള വഴികളിൽ കൂടി മാത്രമെ സഞ്ചരിക്കാൻ കഴിയൂ എന്നുള്ള ഗതിയും വന്നുചേർന്നു. കുറുക്കു വഴികളെ നമുക്ക് മറക്കാം. വഴിയോര കാഴ്ചകൾ നിറയെ കാണാനുണ്ടായിരുന്നു. ചില സ്ഥലങ്ങളിൽ റോഡ് ടാർ ചെയ്യുന്നുണ്ട്. തങ്ങളുടെ പടിക്കൽ കൂടി കടന്നുപോകുന്ന റോഡ് ഏതു കാലത്ത് ടാർ ചെയ്യും എന്ന് ലിയ ഓർത്തു.\nവഴിയോരത്തുള്ള ധർമ്മാശുപത്രിയുടെ മുന്നിൽ നീണ്ട നിര കണ്ടു. സൗജന്യമായി മരുന്നുകൾ വാങ്ങാൻ ദൂരെ നിന്നുപോലും ആൾക്കാർ എത്തിയിട്ടുണ്ട്. വഴിമദ്ധ്യേ പല പരിചയക്കാരെയും കണ്ടു. അവരെല്ലാം അപ്പച്ചനോട് കുശലങ്ങൾ തിരക്കി. ഇടയ്ക്ക് വെച്ച് ആരോ അപ്പച്ചനോട് ചോദിച്ചു “ഇന്ന് ഹർത്താൽ ആയതുകൊണ്ടാണോ നടക്കുന്നത് “ എന്ന്. അപ്പോഴാണ് അറിയുന്നത് അന്നേ ദിവസം ഹർത്താൽ ആയിരുന്നുവെന്ന്. അപ്പോൾ നമ്മൾ വണ്ടികാത്തു നിൽക്കാതെ നടന്നതു നന്നായി അല്ലേ എന്ന് അപ്പച്ചൻ ചോദിച്ചു. നടന്നു നടന്നു ഷാപ്പിൻ പടിയ്ക്കൽ എത്തി. പലരും അവിടെ ചുറ്റിപ്പറ്റി നിൽക്കുന്നതുകണ്ടു. വറുത്തരച്ചുവെച്ച കറികളുടെയും മീൻ പൊരിക്കുന്ന കൊതിപ്പിക്കുന്ന മണവും നാസാരന്ത്രത്തിലേക്ക് കയറിയിറങി. അപ്പച്ചൻ കള്ളുകുടിക്കുമെങ്കിലും ഒരിക്കലെങ്കിലും കള്ളുഷാപ്പിൽ കയറി കള്ളുകുടിക്കുന്നത് ഇതുവരെ കണ്ടിട്ടില്ല. ലെക്കുകെട്ട കുടിയന്മാർ പല പള്ളുവാക്കുകളും പറയുന്നുണ്ടായിരുന്നു. ഷാപ്പിനോടു ചെർന്നുള്ള പത്രോസു ചേട്ടന്റെ ഇറച്ചിക്കടയിൽ പോത്തിറച്ചി തൂക്കിയിട്ടിരിക്കുന്നു. പത്രോസു ചേട്ടൻ ആജാനബാഹുവാണ്. ചില കുടിയന്മാരെ നിലയ്ക്ക് നിർത്താറുമുണ്ട്. ചന്തയുള്ള ദിവസ്സങളിൽ അവിടെയുമുണ്ട് പത്രോസ്സുചേട്ടന് ഇറച്ചിക്കട. ലിയ പത്രോസുചേട്ടന്റെ നേരെ തിരിഞ്ഞു നോക്കി. പത്രോസുചേട്ടൻ അവൾക്കുനേരെ പുഞ്ചിരിച്ചു. അയാളുടെ തടിമിടുക്കുപോലെ അയാൾ ഹൃദയ കാഠിന്യമുള്ളവനല്ലെന്ന് ലിയക്ക് തോന്നി.\nഷാപ്പുംപടിയിൽ നിന്ന് വലത്തോട്ടു തിരിഞ്ഞുള്ള പാട വരമ്പാണ് ഇനി കുറുക്കു വഴി. തോടും പാടവുമായി വേർതിരിയ്ക്കുന്ന വരമ്പായതുകൊണ്ട് വീതിയുള്ള പാട വരമ്പായിരുന്നു അത്. അതു വഴി നടന്നുചെന്നാൽ അമ്മ വീട്ടിലെ പാടത്തേയ്ക്കാണ് ചെന്നു കയറുന്നത്. ഇനി അമ്പലപ്പറമ്പും മറി കടന്നാൽ വീടായി. അമ്പലപ്പറമ്പിലെ പാല മരച്ചുവട്ടിൽക്കൂടി പോകാൻ പേടിയാണ്. അപ്പച്ചൻ കൂടെയുള്ളതുകൊണ്ട് ഭയമില്ല. അതിൽ കുറെ യക്ഷികളെ തറച്ചുവെച്ചിട്ടുണ്ടെന്ന് അമ്മാവന്മാരുടെ കുട്ടികൾ പറഞ്ഞിട്ടുണ്ട്. അതുകോണ്ട് കുട്ടികൾ അവിടെ എത്തുമ്പോൾ ഓടാറാണ് പതിവ്. ആഴ്ചയിൽ ഒരു തവണയെങ്കിലും ലിയ അമ്മവീട്ടിൽ എത്തുമായിരുന്നു. മിക്കപ്പോഴും അവളുടെ അപ്പച്ചന്റെ കൂടെതന്നെയായിരിക്കും. ഒരു പക്ഷെ അമ്മവീട്ടിലെ സ്വാതന്ത്ര്യവും അവിടെയുള്ളവർ കൊടുക്കുന്ന ബഹുമാനവും പിന്നെ അവിടത്തെ മധുരക്കള്ളുമായിരിക്കും അപ്പച്ചനെ അമ്മവീട്ടിലേക്ക് കൂടുതൽ കൂടുതൽ ആകർഷിക്കുന്നത്.\nമൂത്ത മരുമകൻ വരുന്നു എന്നറിഞ്ഞാൽ അയാൾക്കുവേണ്ടി അമ്മായിയമ്മ പ്രത്യേകം മധുരക്കള്ള് കരുതിവെയ്ക്കും. അമ്മാവന്മാരുടെയും കുഞ്ഞമ്മമാരുടെയും മക്കൾ ഒക്കെയുണ്ട് അവിടെ അവൾക്കു കളിക്കുവാൻ. എല്ലാവരും ഒത്തുകൂടിക്കഴിയുമ്പോൾ അവിടെ ആകെ കോലാഹലമാകും. കുട്ടികളുടെ ഒച്ച പറമ്പിന്റെ അതിർ വരമ്പുകളെ ഭേദിച്ച് അലയൊലികൊള്ളും. കല്ലുവെട്ടാം കുഴിയിലും മരക്കൂട്ടങ്ങൾക്കിടയിലും മച്ചിൻ പുറത്തും പുൽകൂട്ടിലും അവർ ഒളിച്ചു കളിച്ചു. ഒളിച്ചു കളിക്കാൻ നീട്ടി എണ്ണുന്ന ഒച്ചയും കേൾക്കാം. എണ്ണുമ്പോൾ ഇടയ്ക്കുള്ള ചില സംഖ്യകകളുടെ അക്കങ്ങൾ അവർ മനപ്പൂർവ്വം വിട്ടുകളഞ്ഞ് എണ്ണാറുണ്ട്. അതിലാണു അവരുടെ കുസ്രുതി നിറഞ്ഞു നിൽക്കുന്നതും.\nലിയയുടെ വല്യമ്മാവൻ തറവാട്ടിൽ നിന്നും വേറെയാണു താമസ്സിക്കുന്നത്. നിവർത്തികേടുകൊണ്ടാണു അയാൾ വേറെ താമസ്സിക്കുന്നത്. കൂട്ടുകുടുംബമായതുകൊണ്ട് വല്യമ്മാവന്റെ അമ്മായിക്ക് അവിടെ ഉള്ളവർ വേണ്ടത്ര പരിഗണ കൊടുത്തില്ല. അതുകൊണ്ടാണ് വല്യമ്മാവൻ വേറെ താമസമാക്കാൻ കാരണമായതും. തറവാട്ടിലെ കണ്ടങ്ങളോടു (പാടങ്ങളോടു/ വയലിനോടു) ചേർന്നാണ് അമ്മാവന് കൊടുത്തിരിക്കുന്ന ഒരു മുറി കണ്ടം(പാടം / വയൽ ). അതിൽ അമ്മാവനും അമ്മാവിയും പാടുപെടും. എത്രതന്നെ വിളവുണ്ടായാലും അവർക്കത് തികയാൻ പോന്നതല്ലായിരുന്നു. തികയാത്തത് പുറത്തുനിന്ന് വാങ്ങാറാണ് പതിവ്. നുകത്തിൽ കൂട്ടികെട്ടിയ കലപ്പ ആഞ്ഞു വലിക്കുന്ന തോളുകൾ തേഞ്ഞ കാളകൾ. ഏതോ ദുരന്തത്തിന്റെ ദു:ഖ സ്മരണകൾ പേറിയതുപോലെ വലിയമ്മാവൻ മൂകമായി കന്നു പൂട്ടുന്നതും, വരമ്പിടുന്നതും, പച്ചിലച്ചവറുകൾ പാടത്ത് വാരിവിതറുന്നതും, ഞവരിയടിച്ച് പാടം നിരപ്പു വരുത്തുന്നതും, വലിയമ്മാവനും അമ്മാവിയും ചേർന്നു ഞാറു നടുന്നതും കാണാറുണ്ട്. എല്ലാത്തിനും അവർ രണ്ടുപേർമാത്രം. വറ്റാൻ തുടങ്ങുന്ന പാടത്തേയ്ക്ക് ചിലർ വെള്ളം തേകുന്നുണ്ട്. മറ്റുചിലർ ചക്രങ്ങൾ ചവുട്ടിയും പാടത്ത് വെള്ളം നിറയ്ക്കുന്നുണ്ട്. പാടത്തു പണി നടക്കുമ്പോഴും കുട്ടികൾ അവരുടെതായ ലോകത്ത് കളിച്ചുകൊണ്ടിരിക്കും. തോർത്തു മുണ്ട് വലയാക്കി ഒഴുക്കിനെതിരെ പിടിച്ച് മീൻ പിടിക്കും. അല്ലെങ്കിൽ ജലപ്പരപ്പിൽ തോർത്തുമുണ്ട് താഴ്ത്തിവെച്ച് പൊടിമീനുകൾ അടുക്കുമ്പോൾ പൊക്കിയെടുക്കും. പിടയുന്ന മത്സ്യങ്ങളെ നോക്കി കുട്ടികൾ ചിരിക്കും. പൊടിമീനുകൾ മെല്ലെ മെല്ലെ ശ്വസം വെടിയുന്നതും നോക്കി അവർ നില്ക്കും. ഇതുപോലെയാണ് മലയിലെ വീട്ടിലെ അപ്പൂപ്പന്റെ ശ്വാസം നിലച്ചതെന്ന് ലിയ പറഞ്ഞു. അപ്പോൾ കുട്ടികൾക്കിടയിൽ അല്പനേരം മൗനം കെട്ടിനിന്നു. ചത്ത പൊടിമീനുകളെ അവർ വെള്ളത്തിൽ ഒഴുക്കിവിട്ടു. അവ വെള്ളത്തിൽ പൊന്തി വിദൂരതയിലേക്കു ഒരു വിലാപ യാത്രപോലെ ഒഴുകി മറയുന്നതുവരെ അവർ നോക്കിനിന്നു. “ഛീ….ഈ കുട്ടികളെ മീൻ നാറിയിട്ട് അടുപ്പിക്കാൻ പറ്റില്ലല്ലോ ദൈവമെ..” മുതിർന്നവർ കുട്ടികളോടു പറയും. വലിയമ്മാവനും ഒരു പിടയുന്ന മത്സ്യത്തിനു തുല്യമായാണ് ജീവിക്കുന്നതെന്ന് അറിയാൻ കഴിഞ്ഞു. അത്താഴത്തിന്റെകൂടെ വല്യമ്മ സേവിച്ച മൂത്ത കള്ളിന്റെ മത്ത് തലയ്ക്ക് പിടിച്ചപ്പോൾ വല്യമ്മ കണ്ണീരൊഴുക്കി പറഞ്ഞു: “ഞാൻ പെറ്റ എന്റെ കടിഞ്ഞൂൽ പുത്രന് ഈ ഗതി വന്നല്ലോ….ദൈവമെ...!.” എന്ന്.\nഅതവർ ഹൃദയത്തിന്റെ അടിത്തട്ടിൽ സൂക്ഷിച്ചിരുന്ന ഒരു സത്യം മത്തുപിടിച്ചപ്പോൾ പുറത്തു വന്നതാണ്. വേറെ പോയതിനു ശേഷം എല്ലാവരും വലിയമ്മാവനെ ശത്രുവായി കാണുന്നതുപോലെ തോന്നുന്നു. പറമ്പിലെ പന ചെത്തുകാരൻ കൊടുക്കുന്ന കള്ളുകുടത്തിൽ നിന്ന് ഒരു കോപ്പ കള്ളിന്റെ വിഹിതം പോലും ഇന്നമ്മാവനു നിഷേദിക്കപ്പെട്ടിരിക്കുന്നു. പറമ്പിന്റെ അതിർത്തിയിലെങ്ങാൻ മൂത്ത മകന്റെ തലവെട്ടം കണ്ടാൽ അമ്മ ഓടിച്ചെല്ലും. എന്തെങ്കിലുമൊക്കെ ഒളിപ്പിച്ച് കൊണ്ടുകൊടുക്കും. എന്നിട്ട് അമ്മ പറയും “എന്റെ മോന് അരുതാത്തതൊന്നും ഈ അമ്മയെക്കുറിച്ച് തോന്നരുതൂട്ടോ.....!!” അമ്മയുടെ നിസ്സഹായത മകനെ അറിയിക്കും. പിന്നെ ആ അമ്മ സ്വതസിദ്ധമായ കണ്ണുനീർ പൊഴിക്കും. ഗദ്ഗദങ്ങൾ അടക്കി വിമ്മിഷ്ടപ്പെടും. അത്തരം സാഹചര്യങ്ങളിൽ ഒന്നും മിണ്ടാൻ കഴിയാതെ വലിയമ്മാവന്റെ ചങ്കു പിടയുന്നത് ഒരിക്കൽ ഞാൻ കണ്ടിട്ടുണ്ട്.\nറേഷൻ കടയ്ക്കുമുന്നിൽ ക്യു നിന്നു വാങ്ങിയ പുഴുക്കുത്തുവീണ ഗോതമ്പു പൊടിച്ച് വാഴയിലയിൽ പരത്തി പുഴുങ്ങുന്ന ഗോതമ്പ് അട പാതി വേവാകുമ്പോൾതന്നെ അതിന്റെ മണം വീടു മുഴുക്കെ നിറയും. ചെറിയമ്മാവന്റെ അമ്മാവിയെ സോപ്പിട്ട് അതിൽ നിന്നൊരെണ്ണം ചൂടോടെ കൈവശമാക്കും. പൂച്ച അപ്പക്കഷണങ്ങൾ പങ്കുവെയ്ക്കുന്നതുപോലെ ലിയ അത് പിന്നെ കുട്ടികൾക്ക് പങ്കുവെയ്ക്കും. ലിയയ്ക്ക് അമ്മവീടെന്നു പറഞ്ഞാൽ ജീവനായിരുന്നു. അതാണവൾ അവധി ദിവസ്സങ്ങളിൽ പുസ്തകകെട്ടും പേറി അമ്മവീട്ടീലേക്ക് പാഞ്ഞെത്തുന്നത്. പഠിത്തവും കളിയുമായി അവൾ അമ്മവീട്ടിലെ ദിവസ്സങ്ങൾ ആഘോഷമാക്കും.\nഇടയ്ക്കിടെ ലിയ വലിയമ്മാവന്റെ വീട്ടിലേക്ക് പായുമായിരുന്നു. വലിയമ്മാവന് അവളെ വലിയ ഇഷ്ടമായിരുന്നു. മടിയിൽ പിടിച്ചിരുത്തി ഒത്തിരി സ്വകാര്യങ്ങൾ ചോദിക്കും. ലാളിക്കും. അവൾ ഇട്ടിരുന്ന പുള്ളിപ്പാവാടയിൽ മഷിപടർന്ന പാടുകളും ചെളിയും കറകളും ഉണ്ടായിരുന്നു. അതുകണ്ട് വല്യമ്മാവൻ പറഞ്ഞു “ എന്റെ കുട്ടിക്ക് വല്യമ്മാവൻ പള്ളിപ്പെരുന്നാളിനിടാൻ ഒരു ഉടുപ്പ് വാങ്ങി തരുന്നുണ്ട് ട്ടോ…!!” അതു കേട്ടപ്പോൾ ലിയക്കുണ്ടായ സന്തോഷത്തിന് അതിരുകളില്ലായിരുന്നു. പള്ളിപ്പെരുന്നാളു വന്നെത്തുന്ന ദിവസ്സവും കാത്ത് ലിയ നാളുകൾ എണ്ണിയെണ്ണിയിരുന്നു. വല്ലപ്പോഴും വല്യമ്മാവന്റെ വീട്ടിൽ ചെല്ലുമ്പോൾ ഉടുപ്പിന്റെ കാര്യം വല്യമ്മാവനെ ഓർമ്മിപ്പിക്കണോ എന്നും ലിയയുടെ മനസ്സിൽ തോന്നാതിരുന്നില്ല. “വേണ്ട...വല്യമ്മാവനു ഓർമ്മയുണ്ടാകും...പെരുന്നാള് അടുക്കുമ്പോഴേയ്ക്കും വല്യമ്മാവൻ വാങ്ങി തന്നുകൊള്ളും “ എന്നു ലിയ മനസ്സിൽ പറഞ്ഞു. പെരുന്നാളിന് എല്ലാവരും പുത്തൻ ഉടുപ്പുകളും മറ്റും ധരിച്ചെത്തി. ലിയയോട് അവളുടെ അപ്പച്ചനും അമ്മച്ചിയും പറഞ്ഞതാണ് നല്ല ഉടുപ്പ് ഇട്ടുകൊണ്ട് പോരാൻ.\n“വേണ്ട എനിക്ക് വല്യമ്മാവൻ വാങ്ങിവെച്ചിട്ടുണ്ട്. അവിടെ ചെല്ലുമ്പോൾ എനിക്കത് വല്യമ്മാവൻ തന്നുകൊള്ളും. അപ്പോൾ ഞാൻ ആ ഉടുപ്പ് പള്ളിപ്പെരുന്നാളിനു ഇട്ടുകൊള്ളാം..” എന്നു ലിയ ശുണ്ഠി പിടിച്ചു. വല്യമ്മാവനും അമ്മായിയും വെളുത്ത വസ്ത്രങ്ങൾ ഉടുത്ത് പള്ളിയിൽ പോകാൻ ഒരുങ്ങി നിൽക്കുന്നുണ്ടായിരുന്നു. എനിക്ക് വാങ്ങിയ പുത്തൻ ഉടുപ്പെടുത്ത് അമ്മാവൻ എന്നെ അണിയിക്കുമെന്നു ഞാൻ കരുതി നിന്നു. “മക്കള് പള്ളിയിൽ പോകാൻ എന്തേ ഇതുവരെ തയ്യാറാകാത്തെ….?” എന്നു അമ്മാവൻ ചോദിച്ചു കൊണ്ട് പെരുന്നാള് കൂടുവാൻ അമ്മാവൻ ചില്ലറ തുട്ടുകൾ ലിയക്കു നേരെ നീട്ടി. അപ്പോൾ ലിയക്കു മനസ്സിലായി അമ്മാവൻ തനിക്കുവേണ്ടി ഉടുപ്പ് വാങ്ങിയിട്ടില്ലെന്ന്. അമ്മാവൻ വെച്ചു നീട്ടിയ പൈസ വാങ്ങാതെ ലിയ അവിടെ നിന്നും തറവാട്ടിലേക്ക് ഓടി. അവളുടെ മനസ്സിൽ സങ്കടം മുറ്റി നിന്നു. അപ്പോഴാണ് അയാൾക്ക് ഓർമ്മവന്നത് താൻ വാങ്ങികൊടുക്കാമെന്ന് പറഞ്ഞ ഉടുപ്പ് വാങ്ങി കൊടുത്തില്ലല്ലോ എന്ന്.\nകുട്ടിയെ വ്യാമോഹിപ്പിച്ചതിൽ അയാൾക്ക് വ്യസനം തോന്നി. ഇനി ഇതും ഒരു കാരണമായി എല്ലാവരും മുതലെടുത്ത് തനിക്കും ഭാര്യക്കും നേരെ അമർഷത്തിന്റെ കൂരമ്പുകൾ എയ്യും. എന്നയാൾ ചിന്തിച്ചു. മകൾ ഇട്ടുകൊണ്ടുപോയ അതേ വേഷത്തിൽതന്നെ തിരുച്ചുവരുന്നതു കണ്ടപ്പോൾ ലിയയുടെ മാതാപിതാക്കൾക്ക് ദേഷ്യം വന്നു. അവളുടെ അപ്പച്ചൻ അവളെ പൊതിരെ തല്ലി. “അനുസ്സരണം കെട്ടവളെ നിന്നോടു ഞാൻ പറഞ്ഞതല്ലേ വീട്ടിൽ നിന്നും നല്ല ഉടുപ്പ് ഇട്ടുകൊണ്ടു വരാൻ...എന്നിട്ട് ഇപ്പോൾ എന്തായി...!?” ലിയയ്ക്ക് കരയുവാനേ കഴിഞ്ഞുള്ളു.\nതറവാട്ടിലെ ഒരു പെൺകുട്ടിയുടെ ഉടുപ്പിട്ട് ലിയ പെരുന്നാളു കൂടാൻ പോയി. പിന്നെ പലപ്പോഴും ലിയ അമ്മ വീട്ടിൽ പോയെങ്കിലും വല്യമ്മാവന്റെ വീട്ടിൽ പോകാറില്ല. പറമ്പിന്റെ അതിരുവരെ ചെന്ന് അങ്ങു ദൂരെ അവർ താമസ്സിക്കുന്നിടത്തേയ്ക്ക് കണ്ണുകളയച്ചു നോക്കും. വലിയമ്മാവന്റെയും അമ്മാവിയുടെയും തലവെട്ടം അവിടെയെങ്ങാൻ കാണുന്നുണ്ടോ എന്നറിയാൻ. അവിടെ നിന്ന് ഉറക്കെ ഉറക്കെ അവൾ കുടുംബത്തിലെ മറ്റു കുട്ടികളെ പേരെടുത്ത് വിളിക്കും. ഒരുപക്ഷെ തന്റെ ഉച്ചത്തിലുള്ള സ്വരം വല്യമ്മാവൻ തിരിച്ചറിഞ്ഞിട്ട് തനിക്കായി വാങ്ങിവെച്ചിരിക്കുന്ന ഉടുപ്പെങ്ങാൻ വിളിച്ചു തന്നാലായി എന്ന് ലിയ നിനച്ചുപോയി. നിരാശയോടെ അങ്ങനെ എല്ലാ തവണയും തറവാട്ടിലേക്ക് മടങ്ങും.\nകുറച്ചു നാൾ കഴിഞ്ഞപ്പോൾ ഹൃദയ സ്തംബനം മൂലം വല്യമ്മാവൻ മരിച്ചു. ലിയ വല്യമ്മാവനെ കിടത്തിയിരിക്കുന്നിടത്തിരുന്നു ഏങ്ങലടിച്ചു കരഞ്ഞു. കരച്ചിലിനിടയിൽ അവൾ പറയുന്നുണ്ടായിരുന്നു “എന്നെ പറ്റിച്ചിട്ട് അമ്മാവൻ പോയീ….ല്ലേ...? എനിക്കു വാങ്ങിത്തരാമെന്നു പറഞ്ഞ ഉടുപ്പുപോലും വാങ്ങിത്തരാതെ.....! ലിയ തേങ്ങുകയായിരുന്നു. അതുകേട്ട് അവിടെ കൂടിനിന്നവരുടെ ചങ്കും നുറുങ്ങുന്നുണ്ടായിരുന്നു. ലിയയുടെ കരച്ചിൽ കേട്ട് അമ്മാവി കണ്ണുകൾ തുടച്ച് അകത്തുപോയി. അവർ തിരിച്ചു വന്നപ്പോൾ ഒരു പൊതിക്കെട്ട് അവരുടെ കയ്യിലുണ്ടായിരുന്നു. അടുത്ത പെരുന്നാളിന് ലിയക്കിടുവാനായി അമ്മാവൻ വാങ്ങിയ ഒരു മനോഹരമായ ഉടുപ്പ്. ആ ഉടുപ്പിൽ കെട്ടിപ്പിടിച്ച് ലിയ പൊട്ടിക്കരഞ്ഞു. അമ്മാവൻ ആദ്യവും അവസാനവും ആയി വാങ്ങിക്കൊടുത്ത ആ ഉടുപ്പ് ധരിച്ച് ഒരു കുഞ്ഞു മാലഖയെപ്പോലെ ലിയ അമ്മാവന്റെ അന്ത്യയാത്രയ്ക്കു മുന്നിൽ കറുത്ത കൊടിയും പിടിച്ച് ദുഖ ഭാരത്തോടെ മൂകമായി നടന്നു.


രേണുക മേനോന് (Renuka Menon): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nCelebs Renuka Menon\nഇന്ത്യന് ചലച്ചിത്ര നടിയാണ് രേണുക മേനോന്. തമിഴ്, തെലുങ്ക്, കന്നഡ, മലയാളം എന്നീ ഭാഷകളിലായി നിരവധി ചിത്രങ്ങളില് അഭിനയിച്ചിട്ടുണ്ട്. മീരയുടെ ദുംഖവും മുത്തുവിന്റെ സ്വപ്‌നവും,നമ്മള്,ഫ്രീഡം,വര്‍ഗ്ഗം,പതാക എന്നിവയാണ് അഭിനയിച്ച മലയാള ചിത്രങ്ങള്. ReadMore\nഇന്ത്യന് ചലച്ചിത്ര നടിയാണ് രേണുക മേനോന്. തമിഴ്, തെലുങ്ക്, കന്നഡ, മലയാളം എന്നീ ഭാഷകളിലായി നിരവധി ചിത്രങ്ങളില് അഭിനയിച്ചിട്ടുണ്ട്. മീരയുടെ ദുംഖവും മുത്തുവിന്റെ സ്വപ്‌നവും,നമ്മള്,ഫ്രീഡം,വര്‍ഗ്ഗം,പതാക എന്നിവയാണ് അഭിനയിച്ച മലയാള ചിത്രങ്ങള്.\nRelease Date 09 Feb 2006\nമീരയുടെ ദുഃഖവും മുത്തുവിന്റെ സ്വപ്‌നവും\nഇപ്പോൾ ഹാപ്പിയാണ്, ഇനി സിനിമയിലേയ്ക്ക് മടങ്ങി വരില്ല, കാരണം തുറന്ന് പറഞ്ഞ് രേണുക മേനോൻ\nരേണുക മേനോന് അഭിപ്രായം


After the big defeatafraction in Congress want change in party top post | രാഹുൽ ഗാന്ധിക്കെതിരെ കോൺഗ്രസിൽ എതിർശബ്ദം! അധ്യക്ഷനായി അമരീന്ദർ സിംഗോ കമൽനാഥോ ഗെഹ്ലോട്ടോ! - Malayalam Oneindia\nUpdated: Sat, May 25, 2019, 17:51 [IST]\nദില്ലി: കോണ്‍ഗ്രസ് പാര്‍ട്ടിയുടേയോ രാഹുല് ഗാന്ധിയുടേയോ സ്വപ്‌നത്തില് പോലും ഉണ്ടായിട്ടുണ്ടാവില്ല ഇത്രയും വലിയ തിരഞ്ഞെടുപ്പ് പരാജയം. എക്‌സിറ്റ് പോളുകള് ബിജെപി മുന്നേറ്റം പ്രവചിച്ചപ്പോഴും കോണ്‍ഗ്രസ് ആത്മവിശ്വാസത്തിലായിരുന്നു. എന്നാല് ഫലം വന്നപ്പോള് കോണ്‍ഗ്രസിന്റെ തലയ്ക്ക് അടി കിട്ടിയത് പോലായി.\nതോല്‍വിയുടെ ഉത്തരവാദിത്തം ഏറ്റെടുത്ത് രാജി വെയ്ക്കാന് രാഹുല് ഗാന്ധി ഒരുങ്ങിയെങ്കിലും കോണ്‍ഗ്രസ് പ്രവര്‍ത്തക സമിതി അനുവദിച്ചില്ല. എന്നാല് രാഹുല് ഗാന്ധിക്കെതിരെ കോണ്‍ഗ്രസില് എതിര് ശബ്ദങ്ങള് ഉയര്‍ന്ന് കഴിഞ്ഞു. രാഹുലിന് പകരം കോൺഗ്രസ് അധ്യക്ഷ പദവിയിലേക്ക് മറ്റ് ചില നേതാക്കളുടെ പേരുകള് പ്രവര്‍ത്തക സമിതി യോഗത്തില് ഉയര്‍ന്നുവെന്നാണ് റിപ്പോര്‍ട്ടുകള്.\nപൊടി പോലുമില്ല കണ്ട് പിടിക്കാൻ\nപാര്‍ട്ടി അധ്യക്ഷന് രാഹുല് ഗാന്ധിയെ മാത്രം ഫോക്കസ് ചെയ്താണ് കോണ്‍ഗ്രസ് തിരഞ്ഞെടുപ്പ് പ്രചാരണം നടത്തിയത്. ഇടയ്ക്ക് ആ ചിത്രത്തിലേക്ക് പ്രിയങ്ക ഗാന്ധി കൂടി ചേര്‍ക്കപ്പെട്ടു. പൊടിപാറിയ പ്രചാരണം നാട് നീളെ നടത്തിയിട്ടും 18 സംസ്ഥാനങ്ങളില് പൊടി പൊലും ഇല്ല എന്ന അവസ്ഥയിലേക്കാണ് കോണ്‍ഗ്രസ് എത്തിയത്.\nവൻ ദുരന്തമായി ഫലം\n2004 മുതല് എംപിയായിരുന്ന, കോണ്‍ഗ്രസ് കോട്ടയായിരുന്ന അമേഠിയില് രാഹുല് ഞെട്ടിക്കുന്ന തോല്‍വിയേറ്റ് വാങ്ങി. ടീം രാഹുലിലെ പ്രധാനി ജ്യോതിരാദിത്യ സിന്ധ്യ മറ്റൊരു കോട്ടയായ ഗുണയില് തോറ്റു. കോണ്‍ഗ്രസിന്റെ ഒന്‍പത് മുന് മുഖ്യമന്ത്രിമാര് ദയനീയമായി പരാജയപ്പെട്ടു.\nആകെയുളള സീറ്റും പോയി\nകോണ്‍ഗ്രസ് അടുത്തിടെ ഭരണം പിടിച്ച രാജസ്ഥാനില് ഒരു സീറ്റ് പോലും ഇല്ലാതെയും മധ്യപ്രദേശില് വെറും ഒരു സീറ്റ് നേടിയും നാണം കെട്ടു. പ്രിയങ്ക ഗാന്ധി പ്രചാരണം നടത്തിയ മണ്ഡലങ്ങളില് ഒന്നൊഴികെ എല്ലാത്തിലും തോറ്റു. യുപിയില് ആകെയുളള രണ്ട് സീറ്റില് ഒന്ന് മാത്രമായി സമ്പാദ്യം അവശേഷിച്ചു.\nരാജി തീരുമാനം തടഞ്ഞു\nഇത്രയും വലിയ തകര്‍ച്ചയുടെ ഉത്തരവാദിത്തം രാഹുല് ഗാന്ധി ഏറ്റെടുത്തിരിക്കുകയാണ്. രാജി എന്ന തീരുമാനത്തില് രാഹുല് ഗാന്ധി ഉറച്ച് നിന്നെങ്കിലും മന്‍മോഹന് സിംഗും പ്രിയങ്ക ഗാന്ധിയും അടക്കമുളള നേതാക്കള് രാഹുലിനെ തടഞ്ഞു. രാഹുലിന്റെ നേതൃത്വം പാര്‍ട്ടിക്ക് വേണമെന്നാണ് നേതൃത്വത്തിന്റെ തീരുമാനം.\nഒരു വിഭാഗത്തിന് എതിർപ്പ്\nരാജി തല്‍ക്കാലം ഒഴിവായി എങ്കിലും ആദ്യമായി പാര്‍ട്ടിക്കുളൡ രാഹുല് ഗാന്ധിക്കെതിരെ എതിര്‍ശബ്ദം ഉയര്‍ന്ന് കഴിഞ്ഞു. രാഹുല് ഗാന്ധി രാജി വെയ്ക്കണം എന്നാണ് കോണ്‍ഗ്രസിലെ ഒരു വിഭാഗത്തിന്റെ ആവശ്യം എന്നാണ് റിപ്പോര്‍ട്ടുകള്. പകരം നേതൃസ്ഥാനത്തേക്ക് മറ്റ് ചിലരുടെ പേരുകള് നിര്‍ദേശിക്കപ്പെടുകയും ചെയ്തിരിക്കുന്നു.\nപകരം ആൾ വരട്ടെ\nപഞ്ചാബ് മുഖ്യമന്ത്രിയായ ക്യാപ്റ്റന് അമരീന്ദര് സിംഗ്, മധ്യപ്രദേശ് മുഖ്യമന്ത്രി കമല് നാഥ്, രാജസ്ഥാന് മുഖ്യമന്ത്രി അശോക് ഗെഹ്ലോട്ട് എന്നിവരുടെ പേരുകളാണ് കോണ്‍ഗ്രസ് അധ്യക്ഷ സ്ഥാനത്തേക്ക് നിര്‍ദേശിക്കപ്പെട്ടത് എന്നതാണ് സൂചന. രാഹുല് മാറി നിന്ന് ഈ മുതിര്‍ന്ന നേതാക്കളില് ഒരാള് നേതൃസ്ഥാനത്ത് എത്തണം എന്നാണ് ഒരു വിഭാഗത്തിന്റെ വികാരം.\nകോണ്‍ഗ്രസ് പ്രവര്‍ത്തക സമിതി യോഗത്തില് പങ്കെടുക്കാന് കമല് നാഥ് എത്തിയിരുന്നില്ല. മധ്യപ്രദേശില് അടുത്തിടെയാണ് കമല് നാഥിന്റെ നേതൃത്വത്തില് കോണ്‍ഗ്രസ് ബിജെപിയില് നിന്ന് ഭരണം പിടിച്ചത്. എന്നാല് പിന്നാലെ വന്ന ലോക്‌സഭാ തിരഞ്ഞെടുപ്പില് പാര്‍ട്ടി തകര്‍ന്നടിഞ്ഞു. ഇതോടെ സര്‍ക്കാരിനെ അട്ടിമറിക്കാന് ബിജെപി ശ്രമിക്കുന്നുണ്ട്.\nസംസ്ഥാനത്തെ രാഷ്ട്രീയ സാഹചര്യം വഷളായതോടെയാണ് യോഗത്തില് നിന്ന് കമല്‍നാഥ് വിട്ട് നിന്നത്. അശോക് ഗെഹ്ലോട്ടും യോഗത്തില് പങ്കെടുത്തിട്ടില്ല. രാജസ്ഥാനില് കോണ്‍ഗ്രസിന് ഒരു സീറ്റ് പോലും കിട്ടാത്ത സാഹചര്യത്തില് അവിടെയും സര്‍ക്കാര് ഭീഷണി നേരിടുന്നുണ്ട്. സംസ്ഥാനത്തെ 25 സീറ്റും ബിജെപിയാണ് നേടിയത്.\nമൂന്ന് പേരില് തലയുയര്‍ത്തിപ്പിടിച്ച് നില്‍ക്കുന്നത് പഞ്ചാബ് മുഖ്യമന്ത്രി അമരീന്ദര് സിംഗ് മാത്രമാണ്. കേരളത്തെയും തമിഴ്‌നാടിനേയും കൂടാതെ കോണ്‍ഗ്രസ് ഈ തിരഞ്ഞെടുപ്പില് നേട്ടമുണ്ടാക്കിയ ഏക സംസ്ഥാനം പഞ്ചാബ് ആണ്. സംസ്ഥാനത്തെ പതിമൂന്ന് സീറ്റുകളില് എട്ടും നേടാന് കോണ്‍ഗ്രസിന് സാധിച്ചു.\nഈ മൂന്ന് നേതാക്കളുടെ പേര് ഉയര്‍ന്നെങ്കിലും രാഹുല് ഗാന്ധി തന്നെ കോണ്‍ഗ്രസ് അധ്യക്ഷനായി തുടരാനാണ് പ്രവര്‍ത്തക സമിതിയുടെ തീരുമാനം. രാഹുല് മാറുന്നത് പ്രവര്‍ത്തകര്‍ക്ക് തെറ്റായ സന്ദേശം നല്‍കുമെന്ന് പാര്‍ട്ടി കരുതുന്നു. തോല്‍വിയുടെ പശ്ചാത്തലത്തില് പാര്‍ട്ടിയെ പൊളിച്ച് പണിയാനുളള ചുമതലയും രാഹുല് ഗാന്ധിക്ക് തന്നെ നല്‍കിയിരിക്കുകയാണ്.\nAfter the big defeatafraction in Congress want change in party top post


പരിശുദ്ധ ഖുർആൻ്റെ ആശയസാഗരത്തിലലിഞ്ഞ് തറാവീഹ് | Islamonlive.in\nപരിശുദ്ധ ഖുർആൻ്റെ ആശയസാഗരത്തിലലിഞ്ഞ് തറാവീഹ്\nby റഫീഖുർ റഹ്മാൻ മൂഴിക്കൽ\nപരിശുദ്ധ റമദാൻ അവസാന ഘട്ടത്തിലേക്ക് കടന്നപ്പോഴാണ് നാട്ടിൽ നിന്ന് ഞങ്ങൾ പുണ്യമക്കയിലെത്തുന്നത്. ഉംറ നിർവഹിച്ച അന്ന് തന്നെ രാത്രി നമസ്ക്കാരത്തിന് മർവയുടെ പിറകുവശത്ത് കൂടി കിംഗ് അബ്ദുല്ല ഗെയ്റ്റിൻ്റെ മുൻവശത്ത് വിരിച്ച പരവതാനിയിലേക്കെത്തി. നല്ല തിരക്കെങ്കിലും വിശ്വാസികൾ നമസ്ക്കാരം കാത്തിരിക്കുകയാണ്. സൗദി സമയം 8.40 ഓടെ ബാങ്കും 9.00 മണിയോടെ ഇശാ നമസ്ക്കാരവും കഴിഞ്ഞപ്പോൾ ” സലാതുൽ ഖിയാമി അസാബക്കുമുല്ലാ ” എന്ന അനൗൺസ്മെൻറ്. ഇനി തറാവീഹ് നമസ്ക്കാരം. ഇത്തവണ 10 റക്അതും3വിത്റുമാക്കി റമദാൻ 20 വരെ നമസ്ക്കാരം ചുരുക്കിയിട്ടുണ്ട്. അതിലെ ആദ്യ ആറ് റക്അത്തിൽ ശൈഖ് മാഹിറുൽ മുഐഖിലിയാണ് ഇമാം. പിന്നീടുള്ള നാല് റക്അത്തും വിത്റും മറ്റൊരു ഇമാം പൂർത്തീകരിക്കുന്നതാണ് രീതി .റമദാൻ 20 പിന്നിട്ടപ്പോൾ വിത്ർ നമസ്ക്കാരത്തെ പുലർച്ചെ ഒന്ന് മുതൽ മൂന്ന് നടക്കുന്ന തഹജ്ജുദിലേക്ക് മാറ്റിയിരിക്കയാണ്.\nഖുർആൻ പാരായണത്തിൻ്റെ സ്വരമാധുരി അൽഇസ് റാഅ അധ്യായത്തിലെത്തി നിൽക്കുന്ന ദിവസമാണ് അന്ന്. സത്യം വന്നണഞ്ഞു. അസത്യം തകർന്നു വീണു.അസത്യം തകരാനുള്ളത് തന്നെ – എന്ന ഭാഗത്താണ് ഇമാമുള്ളത്.തുടർന്ന് കഹ്ഫിലേക്ക് കടന്നു. വിശ്വാസ സംരക്ഷണത്തിന് ഗുഹയിൽ അഭയം തേടിയ യുവാക്കൾ, മൂസാ നബി തൻ്റെ ഗുരുവിനൊപ്പം നടത്തുന്ന സഞ്ചാരത്തിനിടയിലെ ദൃശ്യങ്ങൾ, യഅജൂജ് മഅജൂ ജിനെതിരെ ഭരണാധികാരിയുടെ മതിൽ നിർമാണവും കഴിഞ്ഞ്, സൂറ മർയമിലേക്ക് .ഈസാ നബിയുടെ ജനന സമയവും മാതാവിൻ്റെ വ്യഥകളും ദൈവത്തിൻ്റെ സമാധാനിപ്പിക്കലും കടന്ന് അടുത്ത ദിനം ത്വാഹ സൂറയിലേക്ക് വിശ്വാസികളുടെ ശ്രദ്ധ കവരുകയാണ് ഇമാം.\nഉമറിൻ്റെ ഇസ് ലാം സ്വീകരണത്തിന്ന് നിമിത്തമായ അധ്യായം .ഞങ്ങൾ നിൽക്കുന്ന തൊട്ടപ്പുറത്ത് സഫാ മലയോട് ചേർന്ന അർഖം (റ)ൻ്റെ വീട്ടിലുള്ള നബിയെ സന്ദർശിച്ച് ഉമർ ഇസ്ലാം സ്വീകരിക്കുന്ന പുതുയുഗ പിറവിയാണപ്പോൾ മനസ്സിൽ. ശേഷം അൻബിയാ അധ്യായം പിന്നിട്ട് അൽഹജ്ജ് അധ്യായത്തിൻ്റെ പാരായണത്തിലെത്തിയിരിക്കയാണ് ഇമാം. ഇബ്റാഹിം പ്രവാചകനും മക്ക നഗരവും കേന്ദ്ര പ്രമേയമായി കടന്നു വരുന്ന അധ്യായം.അദ്ദേഹത്തിൻ്റെ സമർപണ ജീവിതത്തെ നിങ്ങളും യഥാവിധം പിൻപറ്റി സത്യത്തിന്നു വേണ്ടി അശ്രാന്ത പരിശ്രമത്തിൽ അഥവാ ജിഹാദിൽ മുഴുകുവിൻ എന്ന ആഹ്വാനത്തോടെ ആ അധ്യായം അവസാനിക്കുന്നു. ശേഷം ഞങ്ങൾ മുഅമിനൂൻ സൂറയുടെ ശ്രോദ്ധാക്കളായി. നമസ്ക്കാരത്തിൽ ഭയഭക്തി പുലർത്തുന്നവർ, വേണ്ടാതീനങ്ങളിൽ നിന്ന് മാറി നിൽക്കുന്നവർ എന്ന് തുടങ്ങി വിജയം വരിക്കുന്ന വിശ്വാസികളുടെ ഗുണ ഗണങ്ങൾ എണ്ണി പറഞ്ഞും മനുഷ്യസൃഷ്ടിപ്പിൻ്റെ ആദിമ ഘട്ടങ്ങളേയും വിവരിച്ച് ആ സൂറ:യിലും അലിഞ്ഞ് ചേർന്ന് വിശ്വാസികൾ നില്പ് തുടർന്നു.അടുത്ത നാൾ അന്നൂർ അധ്യായം. വ്യഭിചാരികൾക്കുള്ള ശിക്ഷ പ്രതിപാദിച്ചുകൊണ്ട് തുടക്കം. അല്ലാഹു വെളിച്ചത്തിൻ്റെ വെളിച്ചമാണെന്ന ഓർമ പുതുക്കൽ. നിരവധി സ്ത്രീപക്ഷ വിവരണങ്ങൾ.ഇനി അൽഫുർഖാൻ അധ്യായമാണ്. ദൈവത്തിൻ്റെ സച്ചരിതരായ ദാസന്മാർ അഹങ്കാരമില്ലാതെ ഭൂമിയിൽ വിനയാന്വിതം ജീവിക്കുന്നവർ എന്ന് തുടങ്ങി ആ സവിശേഷ ഗുണങ്ങൾ എണ്ണിയെണ്ണി സൂറ: അവസാനിക്കുകയാണ്.ലക്ഷ്യബോധമില്ലാത്ത കവികളുടെ അപഥ സഞ്ചാരത്തെ പ്രമേയ വത്കരിച്ച അശുഅറാഅ അധ്യായത്തിലാണ് ഹറം തീർഥാടകർ ഇപ്പോൾ മുഴുകി നിൽക്കുന്നത്. ഇനി ഉറുമ്പിനെ പറ്റി ഓർക്കാം. സുലൈമാൻ്റെ പടയാളികൾ ആർത്തലച്ചു വരുമ്പോൾ ചവിട്ടിയരക്കപ്പെടാതിരിക്കാൻ സുരക്ഷാസ്ഥാനം കണ്ടെത്താൻ ഉറുമ്പിൻ പറ്റത്തെ ഉപദേശിക്കുന്ന തലവൻ ഉറുമ്പ് സംസാരിക്കുന്നു നംല് അധ്യായത്തിൽ . സംഘടിത ജീവിതത്തിൻ്റെ ഉത്തമ മാതൃകയാണല്ലൊ ഉറുമ്പിൻ പറ്റം.ശേഷം യൂസുഫ് സൂറയിലേക്ക് കയറിയിരിക്കയാണ് ഇമാം. യൂ സുഫ്(അ)ൻ്റെ സംഭവബഹുലവും ഉദ്വേഗജനകവുമായ വിശുദ്ധ ജീവിതം എത്ര മനോഹരമായാണ് ഇതൾ വിരിയുന്നത്. വ്യഭിചാരാരോ പണം, ജയിലറകൾ, സ്വപ്ന വ്യാഖ്യാനം, ഒടുവിൽ ഈജിപ്തിൻ്റെ ഭരണാധികാരത്തിൽ യൂസുഫിൻ്റെ സമൃധമായ വാഴ്ച പുരോഗമിച്ചിരിക്കുന്നു. പൊട്ട കിണറ്റിൽ നിന്നുള്ളതാണ് ആ ഉയർത്തെഴുന്നേൽപ്പ്. വിശ്വാസ ദൃഡത കൊണ്ട് നേടിയെടുത്ത രാജകീയ പദവി.എന്നാൽ വിശ്വാസം ദുർബലമായവരുടെ അവസ്ഥ ചിലന്തിയുടെ വലയേക്കാൾ ദുർബലമാണ്. അതെ യൂസുഫിൽ നിന്ന് ഞങ്ങൾ അൻകബൂത്ത് അധ്യായത്തിൽ എത്തിയിട്ടുണ്ട്.\nവിശ്വാസത്തിൽ പിഴച്ച രണ്ട് വമ്പൻ സാമ്രാജ്യ ശക്തികൾ ഭൂമുഖത്ത് പോരടിച്ചിട്ടുണ്ട്. റോമും പേർഷ്യയും. പരാജയപ്പെട്ട റോമിൻ്റെ തിരിച്ചുവരവ് വർഷക്കൾക്കകം സംഭവിക്കുമെന്ന് അന്ന് ഖുർആൻ പറഞ്ഞ് വെച്ചു. ദൈവിക സഹായത്താൽ അത് സംഭവിക്കുന്ന നാൾ വിശ്വാസികൾ സന്തോഷിക്കുമെന്നും. തീർത്തും രാഷ്ടീയമായ ഉള്ളടക്കം. കടുപ്പം കുറഞ്ഞ അവിശ്വാസ കൂട്ടത്തെ സഹിക്കാമെന്ന സൂചന. മുൻ പിൻവിചാരങ്ങളില്ലാതെ മനുഷ്യ കരങ്ങൾ പ്രവർത്തിക്കുന്നതിൻ്റെ അനന്തരഫലമായാണ് കരയിലും കടലിലും ദുരന്തമുണ്ടാകുന്നതെന്ന ഈ അധ്യായത്തിലെ 41-ാം സൂക്തം വലിയൊരു മുന്നറിയിപ്പുമാണ്. ഇനി ലുഖ്മാൻ(അ)ൻ്റെ പ്രിയ മ കനോടുള്ള ഉപദേശം ഉൾകൊള്ളുന്ന സൂറയാണ് അന്തരീക്ഷത്തിൽ ഒഴുകി പരക്കുന്നത്.ആദർശ ബോധം ഭാവിതലമുറയിൽ അരക്കിട്ടുറപ്പിക്കണം എന്ന അധ്യാപനത്തോടെ ആ ഉപദേശം പരായണം ചെയ്യുകയായിരുന്നു ഇമാം. അങ്ങിനെയങ്ങിനെ ഇന്നലെ 25-ാം രാവിൽ ജീവിച്ചിരിക്കുന്നവർക്ക് മുന്നറിയിപ്പു നൽകുകയാണ് ഈ ഗ്രന്ഥം എന്ന മുന്നറിയിപ്പുള്ള സൂറ: യാസീനിലെത്തി നിൽക്കുകയാണ് വിശ്വാസികൾ. മാലയിൽ കോർത്ത മുത്തുമണികൾ പോലെ ശുത്രിമധുരമായി പാരായണം ചെയ്യപ്പെടുന്ന സൂക്തങ്ങളെ മനസ്സ് പിന്തുടരുമ്പോൾ വല്ലാത്തൊരു അനുഭൂതിയാണ് ഹറമിൽ നിന്ന് ഒഴുകിപ്പരക്കുന്നത്.\n( 26-4-2022, ചൊവ്വ, മക്ക )\nTags: masjidul haram Ramadan taraveeh\nറഫീഖുർ റഹ്മാൻ മൂഴിക്കൽ


എത്ര കോടിയുണ്ടെങ്കിലും ഇതിലേ... ഇതിലേ..; പാൻകാർഡോ നിക്ഷേപകന്റെ വിവരങ്ങളോ വേണ്ടെന്ന് സിപിഐ(എം) സഹകരണ ബാങ്കിന്റെ പരസ്യം; നോട്ട് അസാധുവാക്കലിലെ വിവാദത്തിൽ കവിയൂർ സർവ്വീസ് സഹകരണ ബാങ്ക് ചർച്ചയാകുന്നത് ഇങ്ങനെ - MarunadanMalayalee.com\nഎത്ര കോടിയുണ്ടെങ്കിലും ഇതിലേ... ഇതിലേ..; പാൻകാർഡോ നിക്ഷേപകന്റെ വിവരങ്ങളോ വേണ്ടെന്ന് സിപിഐ(എം) സഹകരണ ബാങ്കിന്റെ പരസ്യം; നോട്ട് അസാധുവാക്കലിലെ വിവാദത്തിൽ കവിയൂർ സർവ്വീസ് സഹകരണ ബാങ്ക് ചർച്ചയാകുന്നത് ഇങ്ങനെ\nDecember 11, 201610:29 AM IST Permalink\nകൊച്ചി: പണത്തിന്റെ ഉറവിടം വെളിപ്പെടുത്താതെ എത്രകോടിരൂപ വേണമെങ്കിലും സ്ഥിര നിക്ഷേപമായി നിക്ഷേപിക്കാമെന്ന് സഹകരണ ബാങ്കിന്റെ വാഗധാനം. തിരുവല്ലയ്കടുത്ത സിപിഐ(എം)-സിപിഐ നിയന്ത്രണത്തിലുള്ള കവിയൂർ സർവ്വീസ് സഹകരണ ബാങ്കാണ് കള്ളപ്പണ നിക്ഷേപകരെ സ്വാഗതം ചെയ്യുന്ന നിക്ഷേപ സ്‌കീമുകൾ വെബ്സൈറ്റിലൂടെ പരസ്യമാക്കിയിരിക്കുന്നത്. പാൻ കാർഡ് അടക്കമുള്ള നിക്ഷേപകന്റ ഒരു വിവരങ്ങളും സ്ഥിര നിക്ഷേപത്തിന് ആവശ്യമില്ലെന്നും ബാങ്ക് വാഗ്ധാനം ചെയ്യുന്നു.\nhttp://www.kaviyoorcooperativebank.com/deposits.php/ എന്ന കവിയൂർ സർവ്വീസ് സഹകരണ ബാങ്കിന്റെ വെബ്സൈറ്റിലാണ് എൻ.ആർ.ഐ ഇടപാടുകാരെ ആകർഷിക്കാനുള്ള പുതിയ തന്ത്രം. 100 കോടിയിലധികം ആസ്ഥിയുള്ള ബാങ്കിൽ നിരവധി എൻ.ആർ.ഐ കളുടെ നിക്ഷേപമുണ്ടെന്നാണ് പ്രാഥമിക വിവരം.\nകോട്ടയം ജില്ലയിലെ തിരുവല്ല എൻ.ആർ.ഐ കളുടെ പ്രധാന കേന്ദ്രമാണ്. യൂറോപ്യൻ രാജ്യങ്ങളിൽ ജോലി ചെയ്യുകയോ, സ്ഥിരതാമസമാക്കിയവരോ ആയ ആയിരകണക്കിന് ആളുകളാണ് ഈ പ്രദേശത്തുള്ളത്. പൊതുമേഖല ബാങ്കുകളിൽ നിക്ഷേപത്തിന്റെ ഉറവിടവും നിക്ഷേപകന്റെ പൂർണ്ണ വിവരങ്ങളും കൈമാറമെന്നിരിക്കെയാണ്, ഒരു വിവരങ്ങളും ആവശ്യമില്ലെന്ന് കവിയൂർ സഹകരണ ബാങ്ക് വാഗ്ധാനം ചെയ്യുന്നത്. വെബ്സൈറ്റിലെ ഡിപ്പോസിറ്റ് സ്‌കീമ്സിൽ ഒന്നുമുതൽ നാല് വരെയുള്ള ഭാഗത്താണ് ഈ വിവരങ്ങൾ പറയുന്നത്.\n*വളരെ ലളിതമായ രീതിയിലൂടെ സ്ഥിര നിക്ഷേപം ആരംഭിക്കാം. സ്ഥിര നിക്ഷേപം\nആരംഭിക്കാൻ പാൻ കാർഡ് ആവശ്യമില്ല.\n*സ്ഥിര നിക്ഷേപങ്ങൾക്ക് നൽകുന്ന പലിശയക്ക് വരുമാന നികുതി ഈടാക്കില്ല.\n*നിക്ഷേപിക്കുന്ന പണത്തിന്റെ ഉറവിടം കാണിക്കേണ്ടതില്ല.\n*മറ്റ് ബാങ്കുകൾ നൽകുന്നതിനേക്കാൾ ഉയർന്ന നിരക്കിലുള്ള പലിശ നൽകുന്നു.\nമാത്രമല്ല, ഇത്തരത്തിൽ നിക്ഷേപിക്കുന്ന തുകയ്ക്ക് മറ്റ് ബാങ്കുകൾ നൽകുന്നതിനേക്കാൾ ഉയർന്ന പലിശ നിരക്കാണ് കവിയൂർ സർവ്വീസ് സഹകരണ ബാങ്ക് വാഗ്ധാനം ചെയ്യുന്നത്. ബാങ്ക് മെമ്പർമാർക്കൊപ്പം മെമ്പർമാർ അല്ലാത്തവർക്കും നിക്ഷേപത്തിനുള്ള അവസരം ബാങ്ക് ഒരുക്കുന്നുണ്ട്. നിക്ഷേപകന്റെ കാര്യമായ രേഖകൾ ഒന്നുമില്ലാതെ നടത്തുന്ന ഇത്തരം സ്ഥിര നിക്ഷേപ രീതിയിലൂടെ, ഉറവിടം വ്യക്തമാക്കാത്ത കോടികണക്കിന് രൂപ ബാങ്കിലെത്തിയിട്ടുണ്ടാകുമെന്നാണ് ഈ മേഖലയിലെ വിദഗ്ദ്ധർ വിലയിരുത്തപ്പെടുന്നത്.\nതോട്ടഭാഗം, പടിഞ്ഞാറ്റംചേരി എന്നിവിടങ്ങളിലെ രണ്ട് ബ്രാഞ്ചുകളും കവിയൂർ ഹെഡ് ഓഫീസുമാണ് ബാങ്കിനുള്ളത്. 100 കോടി ആസ്ഥിയുള്ള ബാങ്കിലെ 60 കോടിയോളം രൂപ വായ്പ ഇനത്തിലാണ്. അതേ സമയം നോട്ട് നിരോധനത്തിന് ശേഷം നിക്ഷേപം വളരെ കുറഞ്ഞതായാണ് ബാങ്ക് അധികൃതരിൽ നിന്ന് ലഭിക്കുന്ന വിവരം.\nമേരെ പ്യാരി ദേശ് വാസിയോം..! ഇന്ന് രാജ്യം നടുങ്ങിയതിന്റെ മൂന്നാം വർഷികം; ഇന്ത്യയെ വാർത്തെടുത്തു സാമ്പത്തിക വളർച്ച 10 ശതമാനത്തിനും മേലെ കൊണ്ടുപോകും; ഒരു കൊല്ലം രണ്ട് കോടി പുതിയ ജോലികൾ സൃഷ്ടിക്കും; അങ്ങനെ നോട്ട് നിരോധനത്തിന് ഒപ്പം മോദി സർക്കാർ നൽകിയത് മനം നിറയ്ക്കുന്ന 'വാഗ്ദാനങ്ങൾ'; കിട്ടിയതോ സാമ്പത്തിക മാന്ദ്യവും തൊഴിലില്ലായ്മയും അസ്ഥിരതയും; സാമ്പത്തിക സർജിക്കൽ സ്‌ട്രൈക് 130 കോടി ജനങ്ങളെ ഒന്നിച്ചു ദുരിതത്തിലാക്കിയ നടപടി


കേരളത്തിൽ ഇന്ന് 1,212 പേർക്ക് കോവിഡ്; അഞ്ച് മരണം new 1,212 Covid 19 cases in Kerala today; Five deaths\nHome News Kerala കേരളത്തിൽ ഇന്ന് 1,212 പേർക്ക് കോവിഡ്; അഞ്ച് മരണം\nകേരളത്തിൽ ഇന്ന് 1,212 പേർക്ക് കോവിഡ്; അഞ്ച് മരണം\nതിരുവനന്തപുരം: സംസ്ഥാനത്ത് ഇന്ന് 1,212 പേർക്ക് കോവിഡ് സ്ഥിരീകരിച്ചതായി ആരോഗ്യവകുപ്പ് അറിയിച്ചു. 1,068 പേർക്ക് സമ്പർക്കത്തിലൂടെ രോഗം ബാധിച്ചു. ഇതിൽ 22 പേർ ആരോഗ്യപ്രവർത്തകരാണ്. 51 പേർ വിദേശത്ത് നിന്നും, 64 പേർ മറ്റ് സംസ്ഥാനങ്ങളിൽ നിന്നും വന്നവരാണ്. ഉറവിടം വ്യക്തമല്ലാത്ത 45 കേസുകളും ഇന്ന് റിപ്പോർട്ട് ചെയ്തതിൽപെടുന്നു. ഇന്ന് രോഗം ബാധിച്ച് അഞ്ച് പേരാണ് മരിച്ചത്. 880 പേർ രോഗമുക്തരായി.\nഇന്ന് രോഗം ബാധിച്ചവർ ജില്ല തിരിച്ച്\nതിരുവനന്തപും- 266, മലപ്പുറം- 261, എറണാകുളം- 121, ആലപ്പുഴ- 118, കോഴിക്കോട്- 93, പാലക്കാട്- 81, കോട്ടയം- 76, കാസർകോട്- 68, ഇടുക്കി- 42, കണ്ണൂർ- 31, പത്തനംതിട്ട- 19, തൃശൂർ- 19, വയനാട്- 12, കൊല്ലം- 5.\nഅതേസമയം, പെട്ടിമുടിയിൽ മാധ്യമപ്രവർത്തക സംഘത്തിലെ ഡ്രൈവർക്ക് കോവിഡ് സ്ഥിരീകരിച്ചത് ആശങ്ക പരത്തുന്നു. ടീം അംഗങ്ങൾ നിരീക്ഷണത്തിലാണ്. രക്ഷാപ്രവർത്തക ടീമിന്റെ കോവിഡ് സുരക്ഷയിൽ കൂടുതൽ ശ്രദ്ധ ചെലുത്തുമെന്ന് അധികൃതർ പറഞ്ഞു. തമിഴ്നാട്ടിൽ നിന്നും മരണപ്പെട്ടവരുടെ ബന്ധുക്കൾ പെട്ടിമുടിയിലേക്ക് എത്തുന്ന സാഹചര്യത്തിലാണ് സുരക്ഷ ഉറപ്പാക്കിയത്. എൻഡിആർഎഫ് സംഘത്തിലെ ഒരാൾക്കും ഇന്ന് കോവിഡ് സ്ഥിരീകരിച്ചിട്ടുണ്ട്.\nPrevious articleകണ്ണൂർ സ്വദേശി ദുബായിൽ മരിച്ചു\nNext articleഇന്ത്യയിലെ എല്ലാ ഐസിഎംആർ അംഗീകൃത കേന്ദ്രങ്ങളിൽ നിന്നുള്ള കോവിഡ് നെഗറ്റീവ് സർട്ടിഫിക്കറ്റിനും ഖത്തർ എയർവേയ്സ് അംഗീകാരം


ഇസ്ലാഹി സെന്ററുകളുടെ ജി.സി.സി. കോ ഓര്‍ഡിനേഷന് കമ്മിറ്റി രൂപീകരിച്ചു | Kuwait\nഇസ്ലാഹി സെന്ററുകളുടെ ജി.സി.സി. കോ ഓര്‍ഡിനേഷന് കമ്മിറ്റി രൂപീകരിച്ചു\nAug 24, 2020, 10:08 PM IST\nനാസര് ഇബ്രാഹിം, കെ.എന്. സുലൈമാന് മദനി, സലാഹ് കാരാടന്.\nകുവൈത്ത് സിറ്റി: വിവിധ ഗള്‍ഫ് രാജ്യങ്ങളില് പ്രവര്‍ത്തിക്കുന്ന ഇസ്ലാഹി സെന്ററുകളുടെ ജി.സി.സി. കോ ഓര്‍ഡിനേഷന് കമ്മിറ്റി രൂപീകരിച്ചു. ചെയര്‍മാന് സലാഹ് കാരാടന് (സൗദി), ജനറല് കണ്‍വീനര് കെ.എന്. സുലൈമാന് മദനി (ഖത്തര്), ഫൈനാന്‍സ് കണ്‍വീനര് നാസര് ഇബ്രാഹിം (യു.എ.ഇ) എന്നിവരെ തിരഞ്ഞെടുത്തു.\nവൈസ് ചെയര്‍മാന്‍മാരായി അബൂബക്കര് സിദ്ദീഖ് മദനി (കുവൈറ്റ്), അസൈനാര് അന്‍സാരി (യു.എ.ഇ), ഹുസൈന് മാസ്റ്റര് (ഒമാന്) എന്നിവരെയും ജോയിന്റ് കണ്‍വീനര്‍മാരായി യൂസഫ് കൊടിഞ്ഞി (സൗദി), സയ്യിദ് അബ്ദുറഹിമാന് തങ്ങള് (കുവൈറ്റ്), ബഷീര് അന്‍വാരി (ഖത്തര്), സുദീര് അബൂബക്കര് (ബഹറൈന്) എന്നിവരെയും തിരഞ്ഞെടുത്തു. എം.അഹമ്മദ് കുട്ടി മദനി, എം.ടി. മനാഫ് എന്നിവര് സമിതി അംഗങ്ങളാണ്.\nയോഗത്തില് കെ.എന്.എം മര്‍ക്കസു ദഅവ സെക്രെട്ടറി അഹമ്മദ് കുട്ടി മദനി അധ്യക്ഷത വഹിച്ചു. എന്.എം അബ്ദുല് ജലീല് തെരെഞ്ഞെടുപ്പ് നിയന്തിച്ചു. ഡോ. അനസ് കടലുണ്ടി, മനാഫ് മാസ്റ്റര്, ഷമീര് വലിയവീട്ടില്, അസ്‌കര് ഒതായി, ഇബ്രാഹിം കുട്ടി സലഫി, സാബിര് ഷൗക്കത്ത്, ഷാജഹാന് എന്നിവര് പ്രസംഗിച്ചു. കെ.എന്.എം സംസ്ഥാന സെക്രെട്ടറി ഡോ. ജാബിര് അമാനി സ്വാഗതവും അസൈനാര് അന്‍സാരി നന്ദിയും പറഞ്ഞു.\nContent Highlights: Coordinating Committee formed\nസാരഥി കുവൈറ്റ് ചിത്രരചന മത്സരം സംഘടിപ്പിച്ചു\nകുവൈത്തില് വീടിന് തീപ്പിടിച്ച് രണ്ടു കുട്ടികള് മരിച്ചു\nകുവൈത്തില് താത്കാലിക വിസയിലുള്ളവര് നവംബര് 30 ന് മുമ്പ് രാജ്യം വിടണം


invest rs 25000 and getahuge amount after5years - know more about nsc|പോസ്റ്റ് ഓഫീസ് നിക്ഷേപ പദ്ധതികള്;25000 രൂപ നിക്ഷേപിക്കൂ,5 വര്‍ഷങ്ങള്‍ക്ക് ശേഷം വലിയൊരു തുക നേടാം - Malayalam Goodreturns\n» പോസ്റ്റ് ഓഫീസ് നിക്ഷേപ പദ്ധതി;25000 രൂപ നിക്ഷേപിക്കൂ,5 വര്‍ഷങ്ങള്‍ക്ക് ശേഷം വലിയൊരു തുക നേടാം\nപോസ്റ്റ് ഓഫീസ് നാഷണല് സേവിംഗ് സര്‍ട്ടിഫിക്കറ്റ് സ്‌കീം (എന്‍എസ്‌സി) പരിപൂര്‍ണ സുരക്ഷിതത്വം ഉറപ്പു നല്‍കുന്ന നിക്ഷേപ പദ്ധതിയാണ്. ഒരു മാസം 100 രൂപ മുതലുള്ള ചെറിയ തുക മാറ്റി വയ്ക്കുവാന് നിങ്ങള്‍ക്ക് സാധിച്ചാല് കുറഞ്ഞ വര്‍ഷങ്ങള്‍ക്കുള്ളില് നിങ്ങള്‍ക്ക് ലക്ഷാധിപതിയാകുവാന് സാധിക്കും.\nറിസ്‌ക് തീരെ ഇല്ലാതെ നിങ്ങളുടെയും കുടുംബത്തിന്റെയും ഭാവി സുരക്ഷിതമാക്കുന്നതിനുള്ള മാര്‍ഗമാണ് നാഷണല് സേവിംഗ് സര്‍ട്ടിഫിക്കറ്റ് സ്‌കീം. നിങ്ങളുടെ സമ്പാദ്യത്തിന് പൂര്‍ണ സുരക്ഷ എന്‍എസ്‌സിയില് ലഭിക്കും.\n5 വര്‍ഷമാണ് നാഷണല് സേവിംഗ്‌സ് സര്‍ട്ടിഫിക്കറ്റ് സ്‌കീമിന്റെ നിക്ഷേപ കാലാവധി. 1 വര്‍ഷത്തെ നിക്ഷേപം പൂര്‍ത്തിയായാല് ചില നിബന്ധനകള് പാലിച്ചുകൊണ്ട് നിങ്ങള്‍ക്ക് എന്‍എസ്‌സിയില് നിന്നും പണം പിന്‍വലിക്കുവാന് സാധിക്കും. എല്ലാ സാമ്പത്തിക വര്‍ഷത്തിലെയും ഓരോ പാദങ്ങളുടെ തുടക്കത്തിലാണ് കേന്ദ്ര സര്‍ക്കാര് എന്‍എസ്‌സി പലിശ നിരക്ക് നിശ്ചയിക്കുക.\nനിലവില് പ്രതിവര്‍ഷം 5.9 ശതമാണ് എന്‍എസ്‌സിയിലെ പലിശ നിരക്ക്. ഒരു സാമ്പത്തിക വര്‍ഷത്തില് 1.5 ലക്ഷം വരെയുള്ള നിക്ഷേപങ്ങള്‍ക്ക് വകുപ്പ് 80 സി പ്രകാരം ആദായ നികുതി ഇളവ് ലഭിക്കും. അഞ്ച് വര്‍ഷം പൂര്‍ത്തിയാകുമ്പോഴാണ് നിക്ഷേപകന് പലിശ ലഭിക്കുക. അതുവരെ ഓരോ വര്‍ഷവും നേടുന്ന പലിശ വീണ്ടും അക്കൗണ്ടില് നിക്ഷേപിക്കുകയാണ് ചെയ്യുക.\nമാസം ഏറ്റവും ചുരുങ്ങിയത് 100 രൂപ മുതല് നിങ്ങള്‍ക്ക് എന്‍എസ്‌സിയില് നിക്ഷേപിക്കാം. നിങ്ങള്‍ക്ക് അഞ്ച് വര്‍ഷത്തിന് ശേഷം 20.06 ലക്ഷം രൂപ കൈയ്യില് വേണമെന്നാണ് ആഗ്രഹമെങ്കില് 5.9 ശതമാനം നിരക്കില് 15 ലക്ഷം രൂപയാണ്5വര്‍ഷം കൊണ്ട് നിക്ഷേപിക്കേണ്ടത്. 5.06 ലക്ഷം രൂപ നിങ്ങള്‍ക്ക് പലിശയായി ലഭിക്കും.\nRead more about: nsc smart investment\ninvest rs 25000 and getahuge amount after5years - know more about nsc|പോസ്റ്റ് ഓഫീസ് നിക്ഷേപ പദ്ധതികള്;25000 രൂപ നിക്ഷേപിക്കൂ,5 വര്‍ഷങ്ങള്‍ക്ക് ശേഷം വലിയൊരു തുക നേടാം\ninvest rs 25000 and getahuge amount after5years - know more about nsc


തിരുവനന്തപുരത്ത് മദ്യപ സംഘത്തിന്റെ ആക്രമണം, ഒരാൾക്ക് പരിക്ക്, വീടുകളും തകർത്തു |\nതിരുവനന്തപുരത്ത് മദ്യപ സംഘത്തിന്റെ ആക്രമണം, ഒരാൾക്ക് പരിക്ക്, വീടുകളും തകർത്തു\nമുൻ വൈരാഗ്യമാണ് ആക്രമണത്തിന് കാരണമെന്നാണ് പൊലീസ് പറയുന്നത്. ഇതേ സംഘം മൂന്ന് വീടുകളും ആക്രമിച്ചു. വീടിന്റെ ജനൽ ചില്ലുകൾ പൂർണ്ണമായും തകർത്തു\nThiruvananthapuram, First Published Dec 27, 2021, 2:10 PM IST\nതിരുവനന്തപുരം : തിരുവനന്തപുരം കണിയാപുരത്ത് മദ്യപിച്ചെത്തിയ ഒരു സംഘം നടത്തിയ ആക്രമണത്തിൽ ഒരാൾക്ക് പരിക്ക്. ഇന്നലെ രാത്രി കണിയാപുരം പായ്ചിറയിലാണ് യുവാക്കൾക്ക് നേരെ ആക്രമണമുണ്ടായത്. മദ്യപിച്ചെത്തിയ സംഘം റോഡിൽ നിന്ന യുവാക്കളെയാണ് ആദ്യം ആക്രമിച്ചത്. പായ്ചിറ സ്വദേശികളായ ജനി, പ്രണവ്, വിഷ്ണു എന്നിവർക്കാണ് മർദ്ദനമേറ്റത്. ജനിയുടെ തലയ്ക്ക് കമ്പിവടി കൊണ്ടുള്ള അടിയിൽ പരിക്കേറ്റു. പായ്ചിറ സ്വദേശികളായ കുറിഞ്ചൻ വിഷ്ണു, ശബരി, സായ്പ് നിധിൻ, അജീഷ്, അനസ് എന്നിവരാണ് അക്രമം നടത്തിയതെന്ന് നാട്ടുകാർ പറഞ്ഞു.മുൻ വൈരാഗ്യമാണ് ആക്രമണത്തിന് കാരണമെന്നാണ് പൊലീസ് പറയുന്നത്.\nപരിക്കേറ്റയാളെ ആശുപത്രിയിലേക്ക് കൊണ്ടു പോയ സമയത്ത് ഇതേ സംഘം മൂന്ന് വീടുകളും ആക്രമിച്ചു. വീടിന്റെ ജനൽ ചില്ലുകൾ പൂർണ്ണമായും തകർത്തു. വാതിൽ വെട്ടുകത്തി കൊണ്ട് വെട്ടിപ്പൊളിച്ചു. അരുൺ, വിഷ്ണു, പ്രസാദ് എന്നിവരുടെ വീടുകളാണ് അടിച്ചു തകർത്തത്. സംഭവത്തിൽ മഗലപുരം പൊലീസ് അന്വേഷണം ആരംഭിച്ചിട്ടുണ്ട്. പ്രതികളിലൊരാളായ അനസിനെ പൊലീസ് കസ്റ്റഡിയിലെടുത്തു. കഴിഞ്ഞ ദിവസങ്ങളിലും തലസ്ഥാനത്ത് സമാനമായ രീതിയിൽ ഗുണ്ടാ ആക്രമണങ്ങളുണ്ടായിരുന്നു.\nഅതേ സമയം, സംസ്ഥാനത്ത് സംഘടിത വർധിച്ച് വരുന്നത് തടയാൻ പുതിയ സംഘത്തെ രൂപീകരിക്കാനൊരുങ്ങുകയാണ് പൊലീസ്. ഒരു എഡിജിപിയുടെ നേതൃത്വത്തിൽ പ്രത്യേക സംഘം രൂപീകരിക്കാനാണ് നീക്കം. എഡിജിപി മനോജ് എബ്രഹാമിനാകും പുതിയ സംഘത്തിന്റെ ചുമതല.\nDJ Party Kerala : ലഹരി ഒഴുക്കിന് തടയിട്ട് പൊലീസ്; പുതുവത്സര ഡിജെ പാർട്ടികൾക്ക് നിയന്ത്രണം; കർശന നിർദ്ദേശം\nLast Updated Dec 27, 2021, 2:24 PM IST


Gujarat Dalits’ struggle for rights turning into fight for prestige | ഗുജറാത്തില് 'ദളിത് വിപ്ലവം'; കൂട്ടത്തോടെ പേര് മാറ്റി ഉന്നത ജാതിക്കാരായി, സംഘര്‍ഷം, ക്ഷുഭിത യൗവ്വനം! - Malayalam Oneindia\nPublished: June32018, 13:04 [IST]\nഗാന്ധി നഗര്: ഗുജറാത്തില് ദളിത് സമുദായത്തിനിടയില് വന് മാറ്റം വരുന്നു. സോഷ്യല് മീഡിയയില് പരിഷ്‌കരണത്തിനുള്ള പ്രചാരണം കൊഴുക്കുകയാണ്. അവകാശങ്ങള് ആരുടെ മുന്നിലും പണയം വയ്ക്കരുതെന്നും ചങ്കൂറ്റത്തോടെ നിവര്‍ന്നു നില്‍ക്കണമെന്നുമാണ് ഫേസ്ബുക്കും മറ്റു നവമാധ്യമങ്ങളും വഴിയുള്ള പ്രചാരണം. ഒരു പറ്റം യുവാക്കളാണ് പ്രചാരണത്തിന് പിന്നില്. സോഷ്യല് മീഡിയയില് പ്രചാരണം ശക്തിപ്പെട്ടതോടെ കുഴപ്പങ്ങളും തലപൊക്കി. പലയിടത്തും സംഘര്‍ഷമായി. പോലീസ് കേസായി. എങ്കിലും പിന്നോട്ടില്ലെന്ന നിലപാടിലാണ് ദളിതുകള്. സമരത്തിന്റെ ഭാഗമായി അവര് പേര് മാറ്റുകയാണ്. ഉയര്‍ന്ന ജാതിക്കാര് സ്വീകരിക്കുന്ന പേരിടുകയാണ് ചെയ്യുന്നത്. വിശദമായ വിവരങ്ങള് ഇങ്ങനെ...\nദളിത് യുവാക്കള് മാറുന്നു\nദളിത് യുവാക്കള് പേരില് ചില മാറ്റം വരുത്തിയാണ് പ്രചാരണം നടത്തുന്നത്. പേരിനൊപ്പം സിന്‍ഹ് എന്ന് ചേര്‍ക്കുകയാണ് ചെയ്യുന്നത്. മറ്റു പല പ്രദേശങ്ങളിലും സിങ് എന്ന അര്‍ഥം വരുന്ന പദം തന്നെയാണ് ഗുജറാത്തില് സിന്‍ഹ്. സാധാരണ ഉയര്‍ന്ന ജാതിക്കാരാണ് പേരിനൊപ്പം ഈ വാക്ക് ചേര്‍ക്കാറുള്ളത്.\nഅഭിമാനത്തിന് വേണ്ടിയുള്ള പോരാട്ടം\nഅഭിമാനത്തിന് വേണ്ടിയുള്ള പോരാട്ടമാണിതെന്ന് ദളിതുകള് പറയുന്നു. സിംഹം എന്നര്‍ഥമാണ് സിന്‍ഹ് എന്ന വാക്കിന്. സിങ് എന്ന വാക്കിന്റെ അര്‍ഥവും ഇതുതന്നെ. 22കാരനായ ബിരുദധാരി മൗലിക് ജാദവാണ് സോഷ്യല് മീഡിയ പ്രചാരണത്തിന് തുടക്കമിട്ടത്. ഫേസ്ബുക്കിലെ പ്രൊഫൈലില് തന്റെ പേരിനൊപ്പം സിന്‍ഹ് എന്ന് ചേര്‍ക്കുകയായിരുന്നു ജാദവ്.\nഉന്നത ജാതിക്കാരായ രജപുത്ര വിഭാഗത്തില്‍പെട്ടവര്‍ക്ക് അമര്‍ഷം മൂത്തു. ഗുജറാത്തിന്റെ പല ഭാഗങ്ങളിലും ദളിതരും രജപുത്രരും തമ്മില് സംഘര്‍ഷവും വാക്കേറ്റവുമായി. പല സംഭവങ്ങളും പോലീസ് കേസായി. എന്നാല് പ്രൊഫൈലില് നിന്ന് പേര് നീക്കാന് ജാദവ് തയ്യാറായില്ല. മാത്രമല്ല, അപ്പോഴേക്കും നിരവധി ദളിത് യുവാക്കള് ജാദവിന്റെ പാത പിന്തുടരുകയും ചെയ്തു.\nപല വഴിയും സമ്മര്‍ദ്ദം\nജാദവ് മെയ് 10വാണ് പേരിനൊപ്പം സിന്‍ഹ് ചേര്‍ത്തത്. ഇതുകണ്ട് നിരവധി ദളിത് യുവാക്കള് പേര് മാറ്റാന് തുടങ്ങി. ജാദവ് ഭീഷണിക്ക് വഴങ്ങാതായതോടെ അദ്ദേഹത്തിന്റെ സുഹൃത്തുക്കളെ ഭീഷണിപ്പെടുത്താന് തുടങ്ങി ഉന്നത ജാതിക്കാര്. ക്ഷത്രിയ വിഭാഗത്തില്‍പ്പെട്ട ദര്‍ബാര് സമുദായത്തിലെ യുവാക്കള് ജാദവിന്റെ സുഹൃത്തുക്കളില് സമ്മര്‍ദ്ദം ചെലുത്തി.\nകൂട്ടത്തോടെ പേര് മാറ്റുന്നു\nജാദവിന്റെ നീക്കം ആദ്യം സോഷ്യല് മീഡിയയില് ചൂടേറിയ ചര്‍ച്ചയായി. അധികം വൈകാതെ ചര്‍ച്ച നിരത്തിലെത്തി. വാക്കേറ്റവും സംഘര്‍ഷവുമായിരുന്നു ഫലം. പലയിടത്തും സംഘര്‍ഷം പോലീസ് കേസായി. ഒരു വിഭാഗം പരാതി കൊടുത്താല് ഇത് നേരിടാന് മറുവിഭാഗവും പരാതി നല്‍കി. ഇതോടെ ദളിത് വിഭാഗത്തില്‍പ്പെട്ടവര് കൂട്ടത്തോടെ പേര് മാറ്റാന് തുടങ്ങി.\nഅഹ്മദാബാദിലെ 15കാരനായ രാഹുല് ജാദവിന്റെ പുതിയ പേര് രാഹുല് സിന്‍ഹ് ജാദവ് എന്നാണ്. ഫേസ്ബുക്കില് പേര് മാറ്റുന്നുവെന്ന് പരസ്യമായി പ്രഖ്യാപിച്ചാണ് പുതിയ പേരിട്ടത്. അഹ്മദാബാദിനോട് ചേര്‍ന്ന വാള്‍തേര ഗ്രാമത്തില് യുവാക്കള് കൂട്ടത്തോടെ പേര് മാറ്റി. ഗുജറാത്തില് ഈ പേര് മാറ്റല് പ്രചാരണം കാട്ടുതീ പോലെ വ്യാപിക്കുകയാണ്.\nപാലന്‍പൂരില് 23കാരന് പേര് മാറ്റിയതില് പ്രതിഷേധിച്ച് ഇയാളെ തടഞ്ഞുവച്ച് രജപുത്രര് മീശവടിച്ചു. ഒരു മതചടങ്ങിനുള്ള ക്ഷണക്കത്തില് പുതിയ പേര് വച്ച് ക്ഷണിച്ചതാണ് രഞ്ജിത് താക്കൂറിന്റെ മീശവടിക്കാന് കാരണം. സംഭവം കേസായി. ഒരാളെ പോലീസ് അറസ്റ്റ് ചെയ്തു.\nവാള്‍തേര സര്‍പാഞ്ച് പറയുന്നു\nവാള്‍തേര സര്‍പാഞ്ച് ഭാരത് ജാദവ് യുവാക്കളിലുള്ള മാറ്റം ശരിവച്ചു. ഇദ്ദേഹത്തിന്റെ ഗ്രാമത്തില് 1000ത്തിലധികം യുവാക്കള് പേര് മാറ്റിയെന്ന് ഭാരത് പറയുന്നു. അനീതികളോട് പോരാടാന് ദളിതുകള് പഠിച്ചുവെന്ന് ഉനയിലെ സമാജിക് ഏകത ന്യായ മഞ്ചിന്റെ നേതാവ് കേവല്‍സിന്‍ഹ് റാത്തോഡ് പറഞ്ഞു. ദളിതുകളെ ക്രൂരമായി മര്‍ദ്ദിച്ചതിനെ തുടര്‍ന്ന് ദേശീയ തലത്തില് ശ്രദ്ധിക്കപ്പെട്ട സ്ഥലമാണ് ഗുജറാത്തിലെ ഉന.\nകര്‍ണി സേന രംഗത്ത്\nദളിതുകള് പേരുമാറ്റുന്നതിനെതിരെ കര്‍ണി സേന രംഗത്തുവന്നു. ക്ഷത്രിയര്‍ക്ക് സിന്‍ഹ് എന്ന പേര് രാജ്യത്തിന് വേണ്ടി പോരാടിയതുമൂലം കിട്ടിയതാണ്. മറ്റുള്ളവര് അക്കാര്യം മനസിലാക്കണം, ബഹുമാനിക്കണം. അതു തങ്ങളുടെ സ്വത്വമാണെന്നും കര്‍ണി സേനാ മധ്യ ഗുജറാത്ത് ഇന്‍ചാര്‍ജ് ദിലീപ് സിന്‍ഹ് വഗേല പറഞ്ഞു.\n70 ശതമാനം ദളിതര്\nഗുജറാത്ത് ജനംസഖ്യയുടെ 70 ശതമാനം ദളിതരാണ്. പട്ടേലുമാരെ കൂടാതെയുള്ള ഉയര്‍ന്ന ജാതിക്കാര് 25 ശതമാനം വരും. രണ്ടുവര്‍ഷം മുമ്പ് ദളിതുകള് പീഡനത്തിന് ഇരയായപ്പോഴാണ് ഉന ശ്രദ്ധിക്കപ്പെട്ടതെങ്കില് ഇനി പുതിയ പോരാട്ടത്തിന്റെ പേരിലായിരിക്കും ഉന അറിയപ്പെടുക എന്ന് ദളിതുകള് പറയുന്നു.\nമര്‍ദ്ദിക്കുന്നവരുടെ മതം വേണ്ട\nകഴിഞ്ഞ വര്‍ഷം ഒക്ടോബറില് ഗാന്ധി നഗറില് മീശവച്ചു എന്ന പേരില് നാല് ദളിത് യുവാക്കളെ ക്രൂരമായി മര്‍ദ്ദിച്ചിരുന്നു. ഈ സംഭവം സംസ്ഥാനതലത്തില് വിവാദമായി. ദളിത് യുവാക്കള് കൂട്ടത്തോടെ മീശ വടിച്ച് ചിത്രം സോഷ്യല് മീഡിയയില് പ്രചരിപ്പിച്ചാണ് പ്രതിഷേധിച്ചത്. ഉനയില് മര്‍ദ്ദനമേറ്റ ദളിത് കുടുംബാംഗം സര്‍വയ്യയുടെ ബന്ധുക്കള് പിന്നീട് ബുദ്ധമതം സ്വീകരിച്ചു. തങ്ങളെ മര്‍ദ്ദിക്കുന്നവരുടെ മതം തങ്ങള്‍ക്ക് വേണ്ട എന്നാണ് അവരുടെ നിലപാട്.\ndalit protest gujarat name facebook una ദളിത് പ്രക്ഷോഭം ഗുജറാത്ത് പേര് ഫേസ്ബുക്ക് സോഷ്യല് മീഡിയ\nGujarat Dalits’ struggle for rights turning into fight for prestige\nStory first published: Sunday, June 3, 2018, 13:04 [IST]


ഇസ്ലാം വിരുദ്ധ വികാരം ഉയര്‍ത്തരുതെന്ന് മുഖ്യമന്ത്രി\nഇസ്ലാം വിരുദ്ധ വികാരം...\n11 July 2016 12:10 PM GMT\nമലയാളികളെ ദുരൂഹസാഹചര്യത്തില് കാണാതായ സംഭവത്തില് ആസൂത്രിത മുതലെടുപ്പ് നടത്തരുതെന്ന് മുഖ്യമന്ത്രിയുടെ ഓര്‍മപ്പെടുത്തല്. ഇപ്പോള് അതു നടക്കുന്നുണ്ടെന്നും നിയമസഭയില് ഈ വിഷയവുമായി ഉണ്ടായ ചര്‍ച്ചയില് മറുപടി പറഞ്ഞ് പിണറായി വിജയന് ചൂണ്ടിക്കാട്ടി. മുസ്ലിം യുവാക്കളെ കാണാതായ സംഭവം ഉയര്‍ത്തിപ്പിടിച്ച് ഇസ്ലാം വിരുദ്ധവികാരം ഉണര്‍ത്താനാണ് ശ്രമം നടക്കുന്നതെന്നും അദ്ദേഹം പറഞ്ഞു.\nകാണാതായ മലയാളികള് എല്ലാവരും ഐഎസില് ചേര്‍ന്നെന്ന തരത്തിലുള്ള വാര്‍ത്തകള് വിശ്വസിക്കാന് കഴിയില്ല. ഇക്കാര്യത്തില് വ്യക്തമായൊരു വിവരം നല്‍കി ജനങ്ങളുടെ മുന്നിലുള്ള ദുരൂഹതകള് നീക്കാന് മുഖ്യമന്ത്രി തയ്യാറാകണമെന്ന് ഈ വിഷയം സബ്മിഷനായി ഉന്നയിച്ചുകൊണ്ട് പ്രതിപക്ഷനേതാവ് രമേശ് ചെന്നിത്തല പറഞ്ഞു.\n21 പേരെ കാണാതിയിട്ടുണ്ടെന്ന് പരാതി കിട്ടിയിട്ടുണ്ടെന്നാണ് മറുപടി പ്രസംഗത്തില് മുഖ്യമന്ത്രി അറിയിച്ചത്. കാസര്‍കോട് പടന്നയില് നിന്നും 17 പേരെയും പാലക്കാട് നിന്നും നാലുപേരെയുമാണ് കാണാതായത്. വിഷയം അതീവ ഗൗരവമുളളതാണ്. കേള്‍ക്കുന്ന വാര്‍ത്തകളെല്ലാം ഗൗരവമുളളതാണ്. എന്നാല് ഭീകരവാദത്തെ ഇതുമായി കൂട്ടിക്കെട്ടാനുളള ശ്രമം സ്ഥാപിത താത്പര്യക്കാര് നടത്തുന്നുണ്ട്. മുസ്ലിംങ്ങളെ ആകെ പുകമറയില് നിര്‍ത്താനുളള ശ്രമമാണ് നടക്കുന്നത്. ഇതിന്റെ മറവില് മുസ്ലിം വിരുദ്ധ വികാരം ഉയര്‍ത്താനാണ് ശ്രമം.അതിനെ കരുതിയിരിക്കണം. കേന്ദ്ര ഏജന്‍സികളുടെ സഹകരണത്താലാണ് അന്വേഷണം നടക്കുന്നത്; മുഖ്യമന്ത്രി സഭയില് പറഞ്ഞു.\nഅതേസമയം കാണാതായവരില് ഒരാളെ മുംബൈയില് നിന്നും പിടികൂടിയിട്ടുണ്ട്. കാസര്‍കോട് തെക്കേ തൃക്കരിപ്പൂര് ബാക്കിരിമുക്കിലെ എളംപച്ചി സ്വദേശി ഫിറോസ് ഖാനെയാണ് മുംബൈയില് നിന്നും പിടികൂടിയത്. കേന്ദ്ര ഇന്റലിജന്‍സ് സംഘമാണ് ഇയാളെ ഞായറാഴ്ച പിടികൂടിയത്.ഒരാഴ്ച മുന്‍പ് ഇയാള് വീട്ടിലേക്ക് വിളിച്ചിരുന്നു. കൂടെ ഉണ്ടായിരുന്ന ബാക്കിയുളളവര് സിറിയയില് ആണെന്നാണ് ഇയാള് വീട്ടുകാരോട് പറഞ്ഞിരുന്നത്.\nമൊബൈല് ടവര് ലൊക്കേഷന് കേന്ദ്രീകരിച്ച് നടത്തിയ പരിശോധനയില് ഡോഗ്രിയിലെ ഹോട്ടലില് നിന്നാണ് ഇയാളെ പിടികൂടിയത്. കാസര്‍കോട് നിന്ന് കാണാതായ 17 പേരില് ഒരാളാണ് ഫിറോസ്.അതേസമയം, കാസര്‍കോട് നിന്ന് കാണാതായ 15 അംഗ സംഘത്തിലെ 12 പേര് ഇറാനിലെത്തിയതായി കേരളാ പൊലീസിന് വിവരം ലഭിച്ചതായി റിപ്പോര്‍ട്ട്. ബംഗളൂരു, ഹൈദരാബാദ്, മുംബൈ എന്നിവിടങ്ങളില് നിന്നാണ് സംഘം ഇറാനിലേക്ക് യാത്ര തിരിച്ചത്. കോഴിക്കോടുള്ള യാത്രാ ഏജന്‍സിയാണ് ഇവര്‍ക്കുള്ള യാത്രാ രേഖകള് തയാറാക്കി നല്‍കിയത്. കാസര്‍കോട് നിന്നും ദുരൂഹസാഹചര്യത്തില് 17 പേരെയാണ് കാണാതായത്.\nപുതിയ വാര്‍ത്തകള് വരുന്ന സാഹചര്യത്തിലും മലയാളികള് ഐഎസില് ചേര്‍ന്നെന്ന വാര്‍ത്തയ്ക്ക് ഇതുവരെ ഒരു സ്ഥിരീകരണവും ഇല്ലെന്നാണ് കേന്ദ്രസര്‍ക്കാരും വ്യക്തമാക്കുന്നത്. കേരളത്തില് നിന്നും കാണാതായ 17 പേര് ഐ എസില് ചേര്‍ന്നതായി ഒരു സ്ഥിരീകരണവും വന്നിട്ടില്ലെന്നാണ് കേന്ദ്ര ആഭ്യന്തരമന്ത്രി കിരണ് റിജ്ജു മാധ്യമങ്ങളോട് പറഞ്ഞത്.\nകാണാതായ മലയാളികള് ഐ എസില് ചേര്‍ന്നോ എന്നതിനെക്കുറിച്ച് സംശയം മാത്രമാണ് ഇപ്പോഴുള്ളതെന്നും ഇതു സ്ഥിരീകരിക്കാന് കൂടുതല് അന്വേഷണം വേണമെന്നും കേരള പൊലീസ് മേധാവി ലോക്‌നാഥ് ബെഹ്‌റയും പറഞ്ഞു.


ജലീലിന്റെ രാജി ആവശ്യം വ്യാപകം, സംഘര്‍ഷം, മന്ത്രിയെ എന്‍ഫോഴ്‌സ്‌മെന്റിനു പിന്നാലെ എന്‍ഐഎയും ചോദ്യം ചെയ്‌തേക്കും | www.vyganews.com\nജലീലിന്റെ രാജി ആവശ്യം വ്യാപകം, സംഘര്‍ഷം, മന്ത്രിയെ എന്‍ഫോഴ്‌സ്‌മെന്റിനു പിന്നാലെ എന്‍ഐഎയും ചോദ്യം ചെയ്‌തേക്കും\nസ്വന്തം ലേഖകന് തിരുവനന്തപുരം: സ്വര്‍ണം കളക്കടത്ത് കേസുമായി ബന്ധപ്പെട്ട് എന്‍ഫോഴ്‌സ്‌മെന്റ് ചോദ്യം ചെയ്ത മന്ത്രി കെ.ടി ജലീലില് രാജിവയ്ക്...\nതിരുവനന്തപുരം: സ്വര്‍ണം കളക്കടത്ത് കേസുമായി ബന്ധപ്പെട്ട് എന്‍ഫോഴ്‌സ്‌മെന്റ് ചോദ്യം ചെയ്ത മന്ത്രി കെ.ടി ജലീലില് രാജിവയ്ക്കണമെന്ന് ആവശ്യപ്പെട്ട് കോണ്‍ഗ്രസും ബി.ജെ.പിയും സെക്രട്ടേറിയേറ്റിലേക്കു നടത്തിയ മാര്‍ച്ചില് സംഘര്‍ഷം.\nപ്രതിഷേധക്കാരെ പിരിച്ചുവിടാനായി പൊലീസ് ലാത്തിച്ചാര്‍ജും ജലപീരങ്കി പ്രയോഗവും നടത്തി. ബി.ജെ.പി സംസ്ഥാന അദ്ധ്യക്ഷന് കെ. സുരേന്ദ്രന്റെ നേതൃത്വത്തില് കെ.ടി ജലീലിന്റെ കോലം കത്തിച്ചു.\nസെക്രട്ടേറിയറ്റിനു മുന്നിലെ ബാരിക്കേഡ് മാറ്റാന് ശ്രമിച്ച യൂത്ത് കോണ്‍ഗ്രസ് പ്രവര്‍ത്തകര്‍ക്കുനേരേ പൊലീസ് ജലപീരങ്കി പ്രയോഗിച്ചു. ഇവിടെയും പ്രവര്‍ത്തകരും പൊലീസും തമ്മില് ഉന്തും തള്ളുമുണ്ടായി. തുടര്‍ന്നു പൊലീസ് പ്രതിഷേധക്കാര്‍ക്കു നേരെ ലാത്തിവീശി.\nലാത്തിചാര്‍ജില് നിരവധി പ്രവര്‍ത്തകര്‍ക്ക് പരിക്കേറ്റു. പരിക്കേറ്റവരെ ആശുപത്രിയിലേക്കുമാറ്റി.\nജലീല് രാജിവയ്ക്കണമെന്നാവശ്യപ്പെട്ട് കോഴിക്കോട്ടും യുവമോര്‍ച്ച പ്രതിഷേധിക്കുന്നു. കോഴിക്കോട് കമ്മിഷണര് ഓഫീസിനു മുന്നില് യുവമോര്‍ച്ച പ്രവര്‍ത്തകര് മന്ത്രിയുടെ കോലം കത്തിച്ചു.\nമാര്‍ച്ചിനുനേരെ തിരുവനന്തപുരത്ത് പൊലീസ് നടത്തിയത് അക്രമമാണെന്ന് ആരോപിച്ചു ബി.ജെ.പി നാളെ സംസ്ഥാനത്ത് കരിദിനം ആചരിക്കും. എല്ലാ ജില്ലാ നിയോജക മണ്ഡലം കേന്ദ്രങ്ങളിലും ജലീലിന്റെ രാജി ആവശ്യപ്പെട്ട് പ്രതിഷേധം സംഘടിപ്പിക്കുമെന്നും ജലീല് രാജിവക്കും വരെ പ്രതിഷേധം തുടരുമെന്നും കെ. സുരേന്ദ്രന് പറഞ്ഞു.\nഇതേസമയം, ജലീലിന് സി.പി.എം കേന്ദ്ര നേതൃത്വം പിന്തുണ പ്രഖ്യാപിച്ചു. അന്വേഷണ ഏജന്‍സി ജലീലില് നിന്ന് ചില വിവരങ്ങള് തേടുക മാത്രമാണ് ചെയ്തത്. ജലീല് രാജിവയ്‌ക്കേണ്ടതില്ല. ഈ വിഷയം പാര്‍ട്ടി പോളിറ്റ് ബ്യൂറോ ചര്‍ച്ച ചെയ്യേണ്ടതില്ലെന്നും പാര്‍ട്ടി കേന്ദ്ര നേതൃത്വം അറിയിച്ചു.\nഎന്‍ഫോഴ്‌സ്‌മെന്റ് ഡയറക്ടറേറ്റ് ഒരു മന്ത്രിയെ ചോദ്യം ചെയ്ത സംഭവം സംസ്ഥാന ചരിത്രത്തില് ആദ്യമാണെന്നും ധാര്‍മ്മികതയുണ്ടെങ്കില് ജലീല് രാജിവയ്ക്കണമെന്നും പ്രതിപക്ഷ നേതാവ് രമേശ് ചെന്നിത്തല ആവശ്യപ്പെട്ടു.\nകൊച്ചിയിലെ എന്‍ഫോഴ്‌സ്‌മെന്റ് ഡയറക്ടറേറ്റ് ഓഫീസിലേക്ക് ഇന്ന് രാവിലെയാണ് ജലീലിനെ വിളിച്ചുവരുത്തി ചോദ്യം ചെയ്തത്. തന്നെ എന്‍ഫോഴ്‌സ്‌മെന്റ് ചോദ്യം ചെയ്തിട്ടില്ലെന്നും നോട്ടീസ് പോലും ലഭിച്ചിട്ടില്ലെന്നുമാണ് കെ.ടി ജലീല് മാദ്ധ്യമങ്ങളോട് പറഞ്ഞത്.\nഎന്നാല്, ഡല്‍ഹിയിലെ എന്‍ഫോഴ്‌സ്‌മെന്റ് ഡയറക്ടറേറ്റ് മേധാവി ചോദ്യം ചെയ്‌തെന്ന വിവരം പുറത്തുവിട്ടതോടെ ജലീല് പ്രതിരോധത്തിലാവുകയായിരുന്നു. കെ.ടി ജലീലില് നിന്ന് എന്.ഐ.എയും മൊഴിയെടുക്കുമെന്നാണ് സൂചന.\nകൊച്ചിയിലെ ഇ.ഡിയുടെ ഓഫീസില് രാവിലെ ഒമ്പത് മണി മുതലായിരുന്നു ചോദ്യം ചെയ്യല്. നയതന്ത്ര ബാഗേജ് വിവാദത്തില് മന്ത്രിയോട് വിവരങ്ങള് തേടി. പ്രോട്ടോകോള് ലംഘനം സംബന്ധിച്ചും മൊഴിയെടുത്തു. സ്വര്‍ണക്കടത്ത് കേസിലെ പ്രതികളുമായുളള ബന്ധത്തെപ്പറ്റിയും ചോദ്യങ്ങളുണ്ടായി.\nമൊഴികള് പരിശോധിച്ചുവരികയാണെന്നും ആവശ്യമെങ്കില് ഇനിയും വിളിച്ചു വരുത്തുമെന്നും ഇഡി അധികൃതര് പറഞ്ഞു.\nസ്വകാര്യ വാഹനത്തിലാണ് മന്ത്രി കൊച്ചിയിലെ ഇഡി ഓഫിസിലെത്തിയത്. ചോദ്യം ചെയ്യല് പൂര്‍ത്തിയാതിന് പിന്നാലെ ഉച്ചയോടെ മന്ത്രി മലപ്പുറത്തേക്കു പോയി.\nKeywords: KT Jaleel, Enforcement Directorate, Kerala, CPM, LDF\nwww.vyganews.com: ജലീലിന്റെ രാജി ആവശ്യം വ്യാപകം, സംഘര്‍ഷം, മന്ത്രിയെ എന്‍ഫോഴ്‌സ്‌മെന്റിനു പിന്നാലെ എന്‍ഐഎയും ചോദ്യം ചെയ്‌തേക്കും


| തലവേദന അനുഭവപ്പെടുന്ന രീതിയും അതിനു കാരണങ്ങളും | Mangalam\nSaturday, May 19, 2018 Last Updated 31 Min7Sec ago English Edition\nMonday 03 Apr 2017 03.32 PM\nതലവേദന അനുഭവപ്പെടുന്ന രീതിയും അതിനു കാരണങ്ങളും\nഓരോരുത്തരിലും തലവേദന അനുഭവപ്പെടുന്ന രീതിയും അതിനു കാരണങ്ങളും വ്യത്യസ്തമായിരിക്കും. നിത്യജീവിതത്തില് പല സന്ദര്‍ഭങ്ങളില് അനുഭവപ്പെടുന്നതലവേദനകളെക്കുറിച്ചുള്ള സംശയങ്ങളും അവയ്ക്കുള്ള മറുപടിയും.\nതലവേദനയുമായി ബന്ധപ്പെട്ട് നിരവധി സംശയങ്ങള് ഉണ്ടാകാറുണ്ട്. തലവേദന എല്ലാവരിലും ഒരുപോലെ അല്ല എന്നതുതന്നെയാണ് ഇത്തരം സംശയങ്ങള്‍ക്ക് കാരണം.\nഓരോരുത്തരിലും തലവേദന അനുഭവപ്പെടുന്ന രീതിയും അതിനു കാരണങ്ങളും വ്യത്യസ്തമായിരിക്കും. നിത്യജീവിതത്തില് പല സന്ദര്‍ഭങ്ങളില് അനുഭവപ്പെടുന്ന തലവേദനകളെക്കുറിച്ചുള്ള സംശയങ്ങളും അവയ്ക്കുള്ള ഉത്തരവും.\nപനിയും തലവേദനയും :-\nപനിയോടു കൂടിയ തലവേദന ഉണ്ടാകുന്നത് സാധാരണമാണ്. എന്താണ് ഇതിനു കാരണം. ഇവ തമ്മിലുള്ള ബന്ധമെന്താണ്?\nതലവേദന രണ്ടുവിധമുണ്ട്. ഇന്റര്‍നാഷണല് ഹെഡേയ്ക്ക് സൊസൈറ്റി (ഐ.എച്ച്.എസ്) യുടെ നിര്‍വചനപ്രകാരം തലവേദന പ്രൈമറിയും സെക്കഡറിയുമുണ്ട്.\nപ്രൈമറി തലവേദനയില് മൈഗ്രേന്, ടെന്‍ഷന് ടൈപ്പ് തലവേദന, ക്ലസ്റ്റര് ഹെഡ്എയ്ക് എന്നിവയാണ്. സെക്കന്‍ഡറി തലവേദന എടുത്തുപറയാവുന്ന പല കാരണങ്ങളാലാണ് ഉണ്ടാകുന്നത്. തലയ്ക്ക് ഏല്‍ക്കുന്ന ആഘാതം, തലയിലെരക്തക്കുഴലുകളുടെ വൈകല്യം, ട്യൂമറുകള്, തലച്ചോറിനെ ബാധിക്കുന്ന അണുബാധ, സൈനസൈറ്റിസ്, ഹൈപ്പോഗ്ലൈസീമിയ തുടങ്ങിയവയെല്ലാം തലവേദനയുണ്ടാക്കുന്നു.\nപനിയുണ്ടാക്കുന്ന രോഗങ്ങളെല്ലാംതന്നെ സാധാരണ തലവേദന ഉണ്ടാക്കുന്നു. മെനിഞ്ചൈറ്റിസ്, എന്‍സെഫാലൈറ്റിസ് തുടങ്ങിയ മസ്തിഷ്‌ക്കത്തെ ബാധിക്കുന്ന അണുബാധ പനിയോടു കൂടി ശക്തമായ തലവേദനയുണ്ടാക്കുന്നു.\nമദ്യം കഴിച്ചാല് : -\nമദ്യം കഴിച്ചാല് ചിലരില് തലവേദനയുണ്ടാകുന്നു. എന്താണ് ഇതിനു കാരണം?\nപലതരം ഭക്ഷണപദാര്‍ഥങ്ങള് തലവേദനയുണ്ടാകുന്നതിന് കാരണമാകുന്നു. തലവേദനയുണ്ടാകുന്ന ഏകദേശം പത്തുശതമാനം പേരില് വിവിധ ഭക്ഷണപാനീയങ്ങള് തലവേദനയ്ക്ക് പ്രേരണാഘടക (ട്രിഗര്) മാകുന്നു.\nവിവിധതരം മദ്യ ഇനങ്ങളില് ചുവന്ന വൈനും ബിയറും സാധാരണമായി തലവേദനയെ ഉദ്ദീപിപ്പിക്കുന്നു.\nഇത് മൈഗ്രേന് രോഗമുള്ളവരില് കൂടുതലായി കാണുന്നു. മദ്യം കുടിക്കുമ്പോള് തലയിലെ രക്തക്കുഴലുകള് വികസിക്കുന്നതാണ് ഇതിനു കാരണം.\nദീര്‍ഘദൂര ബസ്‌യാത്ര തലവേദനയ്ക്ക് കാരണമാകുന്നത് എന്തുകൊണ്ടാണ്?\nതുടര്‍ച്ചയായ ബസ് യാത്ര ചിലരില് തലവേദനയുണ്ടാക്കുന്നുണ്ട്. എന്നാല് ഇത് സാധാരണ മൈഗ്രേന് രോഗികള്‍ക്ക് മാത്രമാണ് അനുഭവപ്പെടുന്നത്. 'മോഷന് സിക്‌നസ്' ആണ് ഇവിടെ മുന്നോടിയായി (ഓറ) ഉണ്ടാകുന്നത്. ഇതോടനുബന്ധിച്ച് ഓക്കാനം, തലകറക്കം, ഛര്‍ദി തുടങ്ങിയ ബുദ്ധിമുട്ടുകള് ഉണ്ടാകുന്നു. അതേതുടര്‍ന്ന് തലവേദനയും ഉണ്ടാകുന്നു.\nസമയം തെറ്റിയ ഭക്ഷണം :-\nപതിവു സമയത്ത് ഭക്ഷണം കഴിക്കാതിരുന്നാല് ചിലരില് തലവേദനയുണ്ടാകുന്നു. ഇതിനു കാരണമെന്താണ്?\nഭക്ഷണം ശരിയായ സമയത്ത് കഴിക്കാതിരുന്നാല് ശരീരത്തില് പഞ്ചസാരയുടെ അളവ് കുറയാനിടയാകും. ഇതുകൂടാതെ അസിഡിറ്റിയും വര്‍ധിക്കുന്നു. ഈ രണ്ടു കാരണങ്ങളും മൈഗ്രേന് ഉദ്ദീപിപ്പിക്കുന്നു. വൈകിയാണെങ്കിലും ഭക്ഷണം കഴിച്ചാല് തലവേദന പതുക്കെ കുറയുന്നതും കാണാം.\nകഠിനമായ തലവേദനയുമായി ആശുപത്രിയില് എത്തിയ രോഗിയോട് വാര്‍ഡ് ബോയ് ചെയ്തത്


ഉപഭോക്ത്രുകൊടതിയില് പരാതി നല്‍കാന് | youknow.in\nHome/നിയമ വേദി/ഉപഭോക്ത്രുകൊടതിയില് പരാതി നല്‍കാന്\nadmin June 12, 2018\tനിയമ വേദി Leaveacomment 671 Views\nഉപഭോക്ത്രുകൊടതിയില് പരാതി നല്‍കാന് അറിഞ്ഞിരിക്കേണ്ടത്.\nഏതെങ്കിലും സാധനമോ സേവനമോ വില കൊടുത്ത് വാങ്ങുന്നയാളാണ് ഉപഭോക്താവ്. സൗജന്യമായി കൈപ്പറ്റുന്നവയും, വ്യാപാരാടിസ്ഥാനത്തിലെ ഇടപാടുകളും ഉപഭോക്ത്രുസംരക്ഷണം ലഭിക്കുന്നവയല്ല. വാങ്ങുന്ന സാധനങ്ങളിലോ സേവനങ്ങളിലോ കമ്പനി ഉറപ്പ് നല്‍കുന്ന ഗുണമേന്മ ഇല്ലാത്തപക്ഷം ഉപഭോക്താവിന് നേരിട്ടോ, ഏജന്റ് വഴിയോ, ഉപഭോക്ത്രു സംഘടനകള് വഴിയോ പരാതിപ്പെടാം. സര്‍ക്കാരുകള്‍ക്കും ഇത്തരത്തില് പരാതി ഉന്നയിക്കാനാകും. — ലക്ഷം വരെയുള്ള പരാതികള് ജില്ലാ ഉപഭോക്ത്രുതര്‍ക്കപരിഹാര ഫോറത്തിലും, — ഒരു കോടി രൂപ വരെ മൂല്യമുള്ളവയില് സംസ്ഥാന കമ്മീഷനിലും, ഒരു കോടിക്കുമേല് ഉള്ളവ ദേശീയ ഉപഭോക്ത്രു തര്‍ക്കപരിഹാര കമ്മീഷനിലുമാണ് പരാതി നല്‍കേണ്ടത്.\nസാധനങ്ങള്, സേവനങ്ങള് നല്‍കിയ വ്യക്തി അഥവാ സ്ഥാപനം സ്ഥിതിചെയ്യുന്ന ജില്ലയിലെ ഫോറത്തിലാണ് പരാതി നല്‍കേണ്ടത്. ഉപഭോക്താവിന്‍റെ ജില്ലയല്ല പരിഗണിക്കേണ്ടത് എന്നത് പ്രധാനപ്പെട്ടതാണ്. ഉപഭോക്താവിന് നേരിട്ടോ, തപാല് മാര്‍ഗ്ഗമോ പരാതി അയക്കാം. പരാതിയുടെ മൂന്ന് കോപ്പികള് നല്‍കണം. വെള്ളപേപ്പറില് തയ്യാറാക്കുന്ന അപേക്ഷയില് പരാതിക്കാരന്‍റെ പേര്, പൂര്‍ണ്ണവിലാസം എന്നിവ ഉണ്ടാകണം. ആര്‍ക്കെതിരെയാണോ പരാതി ഉന്നയിക്കുന്നത് ആ സ്ഥാപനത്തിന്‍റെ പൂര്‍ണ്ണമായ വിശദാംശങ്ങള് വേണം. പരാതിക്കിടയാക്കിയ സംഭവവുമായി ബന്ധപ്പെട്ടുള്ള വിശദാംശങ്ങളും വ്യക്തമായി രേഖപ്പെടുത്തണം. പരാതിയുമായി ബന്ധപ്പെട്ട രേഖകള് (ബില് തുടങ്ങിയവ) ഉണ്ടെങ്കില് അതും ഉള്‍പ്പെടുത്തണം. എത്രതുകയാണ് പരാതിക്കാരന് നഷ്ട്ടപരിഹാരം ആവശ്യപ്പെടുന്നത് എന്നുള്ളതും രേഖപ്പെടുത്തിയിരിക്കണം.\nപരാതിക്കിടയാക്കിയ സംഭവമുണ്ടായി രണ്ട് വര്‍ഷത്തിനുള്ളില് ഉപഭോക്ത്രുഫോറത്തില് പരാതിപ്പെട്ടിരിക്കണം. ദാരിദ്രരേഖയ്ക്ക് താഴെയുള്ളവര് ഒരു ലക്ഷം രൂപ വരെ നഷ്‌ടപരിഹാരം ആവശ്യപ്പെടുന്ന പരാതികള്‍ക്ക് ഫീസ് അടക്കേണ്ടതില്ല. മറ്റുള്ളവര്‍ക്ക് നൂറുരൂപയാണ് ഫീസ്. ഒരു ലക്ഷം മുതല് അഞ്ച് ലക്ഷം രൂപ വരെ നഷ്‌ടപരിഹാരം ആവശ്യപ്പെടുന്നവയില് ഇരുന്നൂറ് രൂപയാണ് ഫീസ്.\nകേരളത്തിലെ എല്ലാ ജില്ലകളിലും ഉപഭോക്ത്രുതര്‍ക്ക പരിഹാര ഫോറങ്ങള് പ്രവര്‍ത്തിക്കുന്നുണ്ട്. ഉപഭോക്ത്രു തര്‍ക്കപരിഹാര കമ്മീഷന്‍റെ സംസ്ഥാന കാര്യാലയം തിരുവനന്തപുരത്തെ വഴുതക്കാടാണ് പ്രവര്‍ത്തിക്കുന്നത്.\nഫോണ് : 0471-2725157\nPrevious വിവാഹ രജിസ്ട്രേഷന് നടപടിക്രമങ്ങള്\nNext കൊടുംകാറ്റുകള്‍ക്ക് പേരിടുന്നത്\nആണിരോഗം അകറ്റാന് കൊടുവേലി അരച്ച് രോഗമുള്ളിടത്ത് പുരട്ടുക. ഇഞ്ചി നീരും ചുണ്ണാബിന്‍റെ നീരും ചേര്‍ത്ത് ദിവസം മൂന്നു നേരം പുരട്ടുക. …


ബി.ജെ.പി എം.എല്.എമാരും ഇരട്ടപ്പദവി കുരുക്കില് – Chandrika Daily\nBy chandrika Wednesday January 24, 2018 08:53 am\nബി.ജെ.പി എം.എല്.എമാരും ഇരട്ടപ്പദവി കുരുക്കില്\nചണ്ഡിഗഢ്: ഇരട്ട പദവി വിവാദത്തില് ഡല്‍ഹി ആം ആദ്മി പാര്‍ട്ടിയിലെ 20 എം.എല്.എമാര് അയോഗ്യരായതിനു പിന്നാലെ ബി.ജെ.പിയും പ്രതിക്കൂട്ടില്. ഹരിയാനയിലെ നാല് ബി.ജെ.പി എം.എല്.എമാരാണ് ഇരട്ടപ്പദവി വഹിക്കുന്നതായി…\nചണ്ഡിഗഢ്: ഇരട്ട പദവി വിവാദത്തില് ഡല്‍ഹി ആം ആദ്മി പാര്‍ട്ടിയിലെ 20 എം.എല്.എമാര് അയോഗ്യരായതിനു പിന്നാലെ ബി.ജെ.പിയും പ്രതിക്കൂട്ടില്. ഹരിയാനയിലെ നാല് ബി.ജെ.പി എം.എല്.എമാരാണ് ഇരട്ടപ്പദവി വഹിക്കുന്നതായി ആരോപണമുയര്‍ന്നത്. കഴിഞ്ഞവര്‍ഷമാണ് ഇവരെ മുഖ്യമന്ത്രി മനോഹര്‍ലാല് ഖട്ടാര് ചീഫ് പാര്‍ലമെന്ററി സെക്രട്ടറിമാരായി നിയമിച്ചത്.\nനാല് ബി.ജെ.പി എം.എല്. എമാരെയും അയോഗ്യരാക്കണമെന്ന് ആവശ്യപ്പെട്ട് ഹരിയാന-പഞ്ചാബ് ഹൈക്കോടതിയില് പൊതുതാല്‍പര്യ ഹര്‍ജി സമര്‍പ്പിച്ചിട്ടുണ്ട്. ശ്യാംസിങ് റാണ, ബക്ശിക്ഷ് സിങ് വിര്‍ക്, സീമ ത്രിഖ, കമല് ഗുപ്ത എന്നിവരെയാണ് 2015 ജൂലായില് ഹരിയാന സര്‍ക്കാര് ചീഫ് പാര്‍ലമെന്ററി സെക്രട്ടറിമാരായി നിയമിച്ചത്. ഈ നിയമനം കഴിഞ്ഞ വര്‍ഷം ഹൈക്കോടതി റദ്ദാക്കിയിരുന്നു. ഇവരുടെ നിയമനം ഭരണഘടനാ വിരുദ്ധവും പ്രാബല്യമില്ലാത്തതുമാണെന്ന് ചൂണ്ടിക്കാട്ടി അഭിഭാഷകനായ ജഗ്‌മോഹന് സിങ് ഭാട്ടിയാണ് കോടതിയെ സമീപിച്ചത്.\nRead Also: 116 ബിജെപി എംഎല്‍എമാരെ അയോഗ്യരാക്കണമെന്ന ആവശ്യവുമായി എഎപി\nഇവരെ എത്രയും വേഗം അയോഗ്യരാക്കണമെന്നും പെന്‍ഷന് അടക്കമുള്ള ആനുകൂല്യങ്ങള് നല്‍കരുതെന്നും ഭാട്ടി ഹര്‍ജിയില് ആവശ്യപ്പെടുന്നു. സമാനമായ സംഭവം പഞ്ചാബിലും നടന്നിരുന്നു. പാര്‍ലമെന്ററി സെക്രട്ടറിമാരായി 18 എം.എല്. എമാരെ മുന് സര്‍ക്കാര് നിയമിച്ചത് 2016 ഓഗസ്റ്റില് ഹൈക്കോടതി റദ്ദാക്കിയിരുന്നു. പാര്‍ലമെന്ററി സെക്രട്ടറിമാരുടെ നിയമനം മന്ത്രിമാരുടെ എണ്ണം നിയന്ത്രിക്കാനുള്ള ഭരണഘടനയുടെ ഉദ്ദേശലക്ഷ്യത്തിന് വിരുദ്ധമാണെന്ന് ചൂണ്ടിക്കാട്ടിയായിരുന്നു കോടതി നടപടി.\nഅതേസമയം നിയമനത്തെ ന്യായീകരിച്ച് മുഖ്യമന്ത്രി മനോഹര്‍ലാല് ഖട്ടര് രംഗത്തെത്തി. ഡല്‍ഹിയിലെ സാഹചര്യത്തില് നിന്ന് വ്യത്യസ്ഥമാണ് ഹരിയാനയിലേതെന്ന് അദ്ദേഹം പറഞ്ഞു.


ഇഡിക്കെതിരായ ക്രൈംബ്രാഞ്ച് എഫ്‌ഐആർ റദ്ദാക്കി - Pravasabhumi\nഎൻഫോഴ്‌സ്‌മെന്റ് ഡയറക്ടറേറ്റിനെതിരായ ക്രൈംബ്രാഞ്ച് എഫ്‌ഐആർ റദ്ദാക്കി. മുഖ്യമന്ത്രിക്കെതിരെ മൊഴി നൽകാൻ സ്വർണക്കടത്ത് കേസ് പ്രതികളായ സ്വപ്ന സുരേഷിനെയും സന്ദീപ് നായരെയും അന്വേഷണ ഉദ്യോഗസ്ഥർ നിർബന്ധിച്ചുവെന്നാരോപിച്ചാണ് ഇ.ഡി ഉദ്യോഗസ്ഥർക്കെതിരെ ക്രൈംബ്രാഞ്ച് കേസുകൾ രജിസ്റ്റർ ചെയതത്. രണ്ട് പൊലീസ് ഉദ്യോഗസ്ഥരുടെ മൊഴിയുടെ അടിസ്ഥാനത്തിൽ രജിസ്റ്റർ ചെയ്ത എഫ്‌ഐആറും സ്വർണക്കടത്ത് കേസ് പ്രതി സന്ദീപ് നായർ ജയിൽ അധികൃതർ മുഖേന മജിസ്‌ട്രേറ്റിന് അയച്ച കത്തിന്റെ അടിസ്ഥാനത്തിലെടുത്ത എഫ്‌ഐആറുമാണ് റദ്ദാക്കിയത്. ക്രൈംബ്രാഞ്ച് കേസുകൾ റദ്ദാക്കണമെന്നാവശ്യപ്പെട്ട് ഇ.ഡി ഹൈക്കോടതിയെ സമീപിച്ചിരുന്നു. ഹർജികളിൽ വിശദമായ വാദം കേട്ട ശേഷമാണ് ഹൈക്കോടതിയുടെ നടപടി.\nക്രൈംബ്രാഞ്ചിന്റെ എഫ്.ഐ.ആർ റദ്ദാക്കണമെന്നും നിഷ്പക്ഷ അന്വേഷണത്തിനായി കേസ് സി.ബി.ഐയ്ക്ക് കൈമാറണമെന്നുമായിരുന്നു ഇ.ഡിയുടെ ഹർജികളിലെ ആവശ്യം. ഹൈക്കോടതിയുടേതാണ് നടപടി. രേഖകൾ പരിശോധിച്ച ശേഷം അന്വേഷണം മുന്നോട്ട് പോകണോ എന്ന് പ്രത്യേക കോടതിക്ക് തീരുമാനിക്കാമെന്ന് ഹൈക്കോടതി അറിയിച്ചു. സന്ദീപ് നായരുടെ മൊഴി വിചാരണ കോടതിക്ക് പരിഗണിക്കാമെന്ന് കോടതി വിധിച്ചു.\nഹൈക്കോടതിയില് തിരിച്ചടി നേരിട്ടെങ്കിലും ഇഡിക്കെതിരായ കടുത്ത നിലപാട് തുടരുമെന്നാണ് സംസ്ഥാന സര്‍ക്കാര് പറയുന്നത്. ക്രൈംബ്രാഞ്ച് അന്വേഷണ വിവരങ്ങള് വിചാരണക്കോടതി പരിശോധിക്കണമെന്നതും പരാതിക്കാര്‍ക്ക് വിചാരണക്കോടതിയെ സമീപിക്കാമെന്നതും നിയമപോരാട്ടത്തിന് കരുത്താകുമെന്ന് സര്‍ക്കാര് കരുതുന്നു.\n← ആശങ്കകൾക്കിടയില് തൃശൂർ പൂരത്തിന് നാളെ കൊടിയേറും.\nഏഴ് വര്‍ഷത്തിനിടെ പെട്രോള്- ഡീസല് എക്‌സൈസ് തീരുവ വര്‍ധിച്ചത് 96 ശതമാനം →


രാജിവെച്ച നടിമാരെ അംഗത്വ ഫീസ് വാങ്ങാതെ തിരിച്ചെടുക്കണമെന്ന നിലപാട് എടുത്തത് മമ്മൂട്ടി; കൈയ്യടിച്ച് അംഗീകരിച്ച് അംഗങ്ങള് - BIGNEWSLIVE | Latest Malayalam News\nവനിതാ അംഗങ്ങള് ഉയര്‍ത്തിയ ആവശ്യങ്ങളില് ചര്‍ച്ചയുണ്ടാകണമെന്നും പ്രശ്നപരിഹാരത്തിന് ശ്രമിക്കണമെന്നും താരം ആവശ്യപ്പെട്ടിട്ടുണ്ട്.\nതാരസംഘടനയായ അമ്മയുടെ ഇരുപത്തിയഞ്ചാം ജനറല് മോഡിയില് അമ്മയില് നിന്നും രാജിവെച്ച നടിമാരെ തിരിച്ചെടുക്കണമെന്ന നിലപാട് സ്വീകരിച്ചത് നടന് മമ്മൂട്ടി. അംഗത്വ ഫീസ് ഇല്ലാതെ വേണം തിരിച്ചെടുക്കാനെന്നായിരുന്നു താരം ആവശ്യപ്പെട്ടത്. ഇത് കേട്ട ഉടനെ അംഗങ്ങള് നിറകൈയ്യടികളോടെ അംഗീകരിക്കുകയും ചെയ്തു. രാജി വെച്ച അംഗങ്ങള്‍ക്ക് ‘അമ്മ’യ്ക്ക് അപേക്ഷ എഴുതിത്തന്നാല് മാത്രം തിരിച്ചുവരാമെന്നാണ് സംഘടനയുടെ നിലപാട്. ഈ സാഹചര്യത്തിലാണ് ഫീസ് ഇല്ലാതെ തിരിച്ചെടുക്കണമെന്ന ആവശ്യം മമ്മൂട്ടി പങ്കുവെച്ചത്.\nഇക്കാര്യത്തില് അന്തിമ തീരുമാനം എക്‌സിക്യൂട്ടീവ് കൈകൊള്ളും. വനിതാ അംഗങ്ങള് ഉയര്‍ത്തിയ ആവശ്യങ്ങളില് ചര്‍ച്ചയുണ്ടാകണമെന്നും പ്രശ്നപരിഹാരത്തിന് ശ്രമിക്കണമെന്നും താരം ആവശ്യപ്പെട്ടിട്ടുണ്ട്. വിശദമായ ചര്‍ച്ചയ്ക്ക് ശേഷമായിരിക്കണം ഭരണഘടനാ ഭേദഗതി നടപ്പാക്കേണ്ടതെന്നും മമ്മൂട്ടി വ്യക്തമാക്കി. മമ്മൂട്ടിയെ കൂടാതെ ജോയ് മാത്യു, ഷമ്മി തിലകന്, ലക്ഷ്മി ഗോപാലസ്വാമി എന്നിവരും ഭരണഘടനാ ഭേദഗതിയില് ഡബ്ല്യുസിസി അംഗങ്ങള് ഉയര്‍ത്തിയ ആശങ്കകള് പരിഗണിക്കേണ്ടതാണെന്ന അഭിപ്രായം പങ്കുവെച്ചു.\nആക്രമിക്കപ്പെട്ട നടിക്ക് നീതി കിട്ടുന്നില്ലെന്നും പ്രതിക്കൂട്ടില് നില്‍ക്കുന്ന നടന് ദിലീപിനെ പിന്തുണയ്ക്കുന്ന സാഹചര്യം വന്നതോടെയാണ് നടിക്ക് ഐക്യദാര്‍ഢ്യം പ്രഖ്യാപിച്ച് മൂന്നു പേര് സംഘടനയില് നിന്നും രാജിവെച്ചത്. ആക്രമിക്കപ്പെട്ട നടിയും രാജിവെച്ചിരുന്നു. റിമാ കല്ലിങ്കല്, ഗീതു മോഹന്‍ദാസ്, രമ്യാ നമ്പീശന് എന്നിവരാണ് സംഘടനയില് നിന്ന് രാജി വെച്ച അംഗങ്ങള്. രാജി വെച്ച അംഗങ്ങള്‍ക്ക് തിരികെ വരാന് നടപടിക്രമങ്ങളുണ്ടെന്നും എന്നാല് അവര് അപേക്ഷ നല്‍കിയാല് അത് സ്വീകരിക്കുന്നതിന് തടസ്സങ്ങളൊന്നുമില്ലെന്നും യോഗത്തിന് ശേഷം അമ്മ പ്രസിഡന്റ് മോഹന്‍ലാല് പറഞ്ഞു.\nTags: Actor MammoottyMammoottyMammootty FLIMMammootty helpsmammooty\nരാജ്കുമാറിന്റെ കുടുംബം ഇന്ന് മുഖ്യമന്ത്രിയെ കാണും; സെക്രട്ടേറിയേറ്റിനു മുന്നില് സമരം ചെയ്യാനും ആലോചന\nഅനുവാദമില്ലാതെ ഇന്ത്യന് ക്രിക്കറ്റ് താരങ്ങളുടെ ഭാര്യമാരുടെ ഫോട്ടോ എടുക്കാന് ശ്രമിച്ചു; മൂന്ന് പേര്‍ക്കെതിരെ പരാതി


നഗരപാതകള് നരകത്തിലേക്കുള്ള പാതകളാകുമ്പോള്\nSunday 16 July 2017 9:11 pm IST\nതൃശൂര്: റോഡുകള് മരണക്കെണികളാകുന്നോ? മഴക്കാലമായതോടെ തകര്‍ന്ന റോഡുകള് ഇതിനകം ഒട്ടേറെ ജീവനെടുത്തുകഴിഞ്ഞു. സമയത്ത് അറ്റകുറ്റപ്പണി നടത്താത്തതും നിര്‍മാണത്തിലെ അഴിമതിയുമാണ് നമ്മുടെ റോഡുകളുടെ ശാപം. മഴക്കാലം കനത്തതോടെ ജില്ലയിലെ ഒട്ടുമിക്ക റോഡുകളും നരകപാതകളായി മാറിയിരിക്കുന്നു. പൊട്ടിപ്പൊളിഞ്ഞ് കുണ്ടുംകുഴിയുമായികിടക്കുന്ന റോഡുകളില് വെള്ളം നിറയുന്നതോടെ ചതിക്കുഴികള് തിരിച്ചറിയാനാകാതെ വരും. കാല്‍നടയാത്രികരും ഇരുചക്രവാഹനയാത്രികരുമാണ് അപകടത്തില് പെടുന്നവരില് ഏറെയും. രാത്രിയില് വലിയ കുഴിയില്‍പ്പെട്ട് റോഡില് തലയടിച്ചുവീണ് ബൈക്ക്‌യാത്രികന് മരിച്ച സംഭവം വരെയുണ്ടായിട്ടും അധികൃതര്‍ക്ക് കുലുക്കമില്ല. വര്‍ഷങ്ങളായി പറഞ്ഞുപഴകിയ പല്ലവികളാണ് ഇതെല്ലാം. എങ്കിലും ഒരിക്കല്‍ക്കൂടി ജില്ലയിലെ പ്രധാന റോഡുകളുടെ ശോചനീയാവസ്ഥയെക്കുറിച്ച് പരിശോധിക്കുന്നു. തൃശൂരിലെ ഏറ്റവും തിരക്കേറിയ റോഡാണ് എം.ജി.റോഡ്. ഭരണസിരാകേന്ദ്രമായ അയ്യന്തോള് കളക്‌ട്രേറ്റിനേയും നഗരത്തേയും തമ്മില് ബന്ധിപ്പിക്കുന്ന ഈ റോഡ് യാത്രക്കാരുടെ പേടിസ്വപ്‌നമാണ്. പടിഞ്ഞാറെകോട്ടമുതല് അയ്യന്തോള് വരെയുള്ള ഭാഗത്ത് ഒട്ടേറെ കുഴികള് രൂക്ഷമായ ഗതാഗതക്കുരുക്ക്. ഇതിനിടയില് പതിവാകുന്ന അപകടങ്ങള്. നഗരത്തിലെ പ്രധാന ജംഗ്ഷനുകളിലൊന്നായ കിഴക്കെ കോട്ടയിലും സ്ഥിതി വ്യത്യസ്തമല്ല. പാട്ടുരായ്ക്കല്, അശ്വനിജംഗ്ഷന് എന്നിവിടങ്ങളിലും തകര്‍ന്ന റോഡുകള് ജീവന് ഭീഷണി ഉയര്‍ത്തുന്നു. അശ്വനി ജംഗ്ഷന് മുതല് പെരിങ്ങാവ് വരെയുള്ള റോഡില് നിറയെ കുഴികളാണ്. ചീറിപ്പാഞ്ഞുവരുന്ന ബൈക്കുകള് ഏത് സമയത്തും അപകടത്തില്‍പ്പെടാം. മഴക്കാലം മുന്‍കൂട്ടിക്കണ്ട് റോഡുകളുടെ അറ്റക്കുറ്റപ്പണി പൂര്‍ത്തിയാക്കണമെന്ന് നേരത്തെതന്നെ ആവശ്യമുയര്‍ന്നെങ്കിലും കോര്‍പ്പറേഷനും പിഡബ്ല്യുഡിയും കേട്ടഭാവം നടിച്ചില്ല. ഇനി എന്ന് ശരിയാകും ഈ തകര്‍ന്ന നരകപാതകള് എന്ന ആശങ്കയിലാണ് പൊതുജനം.\nപശ്ചിമകൊച്ചിയില് റോഡുകള് തകര്‍ന്നു: ജനങ്ങള് ദുരിതത്തില്\nചാള്‍സ് രാജകുമാരന്റെ സന്ദര്‍ശനം: റോഡുകള് നന്നാക്കാന് തിരക്കിട്ട നടപടി\nഎമര്‍ജിംഗ് കേരള എത്തുമ്പോഴും ബൈപ്പാസ് സര്‍വീസ് റോഡുകള്‍ക്ക് ദുരവസ്ഥ\nശബരിമല തീര്‍ത്ഥാടനം: റോഡുകളുടെ സ്ഥിതി ആശങ്കാജനകം\nപശ്ചിമകൊച്ചിയില് റോഡുകള് തകര്‍ന്നു; അപകടം നിത്യസംഭവം


ഹാപ്പി ഹസ്‌ബൻഡ്‌സ് - Happy Husbands | M3DB.COM\nസത്യപാലൻ / ധർമ്മപാലൻ\nരാജ് ബോസ് / രാജപ്പൻ\nഡി ജി പി അലക്സാണ്ടർ, സെറീനയുടെ അച്ഛൻ\nഎസ് ഐ ഇടിയൻ ഇടിക്കുള\nജോണിന്റെ കല്യാണ ദിവസം തന്നെ ശ്രേയ സെറീനയെ കാണുവാനും കള്ളങ്ങൾ പൊളിയുവാനുമുള്ള സാഹചര്യം ഉണ്ടായിരുന്നു. അവിടെ എന്തു സംഭവിച്ചു എന്ന് പറയാതെ കഥ മുന്നോട്ട് കൊണ്ടു പോകുന്നു.\nതമിഴ് ചിത്രം ചാർലി ചാപ്ലിന്റെ റീമേക്ക് - ചിത്രത്തിന്റെ ടൈറ്റിലിൽ അത് രേഖപ്പെടുത്തിയിട്ടുമുണ്ട്.\nചിത്രത്തിനു നോ എന്ട്രി എന്ന ചിത്രവുമായുള്ള സാമ്യം ചിത്രത്തിന്റെ അണിയറ പ്രവർത്തകർക്കും അഭിനേതാക്കൾക്കും എതിരെ പകർപ്പവകാശ നിയമ പ്രകാരം കേസെടുക്കാൻ കാരണമായി. പക്ഷേ ചാർളി ചാപ്ലിൻ എന്ന ചിത്രത്തിൽ നിന്നും നിർമ്മാതാവ് കോപ്പി റൈറ്റ് വാങ്ങിയിരുന്നതിനാൽ കേസ് ഒഴിവായി. (ചാർളി ചാപ്ലിൻ, നോ എന്ട്രി എന്ന ചിത്രത്തിൽ നിന്നും കോപ്പി റൈറ്റ് വാങ്ങി നിർമ്മിച്ചതായിരുന്നു)\nചിത്രത്തിന്റെ പ്രമോഷനിടയിൽ ജയറാം വേലക്കാരികളെ കുറിച്ച് സംസാരിച്ചത് വിവാദമായി. ജയറാമിന്റെ വീട് ആക്രമിക്കപ്പെടുകയും പിന്നീട് അദ്ദേഹം മാപ്പ് പറയുകയും ചെയ്തു.\n2010ലെ ഒരു വലിയ് ഹിറ്റായിരുന്നു ഈ ചിത്രം, 150 ദിവസത്തോളം ഈ ചിത്രം പ്രദർശിക്കപ്പെട്ടു.\nകേരളാ ടുഡേ എന്ന മാഗസിൻ നടത്തുന്ന മുകുന്ദൻ മേനോൻ, അയാളുടെ ഭാര്യ കൃഷ്ണേന്ദുവിനു അയാളെ സംശയമാണ്. കൃഷ്ണേന്ദുവിന്റെ സുഹൃത്തായ ശ്രേയ അവളെ പല തവണ ഉപദേശിക്കുന്നുവെങ്കിലും അവളുടെ സംശയം മാറുന്നില്ല. ശ്രേയയുടെ ഭർത്താവ് രാഹുൽ, മഹാ തരികിടയാണെങ്കിലും, ശ്രേയയുടേയും വീട്ടുകാരുടെയും മുന്നിൽ അവൻ സൽസ്വഭാവിയാണ്. മുകുന്ദൻ ഭാര്യയെ സ്നേഹിക്കുന്ന സൽസ്വഭാവിയായ ഒരാളായി മാറണം എന്നതാണ് കൃഷ്ണേന്ദുവിന്റെ പ്രധാന ആഗ്രഹം. എന്നാൽ രാഹുലിന്റെ സ്വഭാവം ശരിക്കറിയാവുന്ന മുകുന്ദൻ രാഹുലിനെ ഒരു സുഹൃത്തു പോലുമായി കാണുന്നില്ല. മുകുന്ദന്റെ ഓഫീസിലെ ഫോട്ടോഗ്രാഫറാണ് ജോണ് മത്തായി. ജോണിനു ഒരു ജോലി നൽകി സഹായിച്ചതിനാലും തന്നെ ഒരു സഹോദരനായി കാണുന്നതിനാലും ജോണിന് മുകുന്ദനോട് വലിയ കടപ്പാടും സ്നേഹവുമാണ്. ആത്മഹത്യ ചെയ്ത പെണ്‍കുട്ടിയെ കുറിച്ച് ഫീച്ചർ എഴുതാൻ സൂയിസൈഡ് പോയിന്റിൽ പോകുന്ന ജോണിനെ, അയാൾ ആത്മഹത്യ ചെയ്യാൻ പോകുകയാണ് എന്ന് തെറ്റിദ്ധരിച്ച് സെറീന രക്ഷിക്കാൻ ശ്രമിക്കുന്നു. താൻ ആത്മഹത്യ ചെയ്യാൻ ശ്രമിക്കുന്നില്ല എന്ന വാദം സെറീന അംഗീകരിക്കുന്നില്ല. അങ്ങനെ ജോണിന് താൻ താമസിച്ചിരുന്ന ഹോട്ടലിലെ മുറി നഷ്ടമാകുന്നു. പക്ഷേ മുകുന്ദൻ അവനോട് തന്റെ ഗസ്റ്റ് ഹൗസിൽ താമസിക്കാൻ പറയുന്നു. കൃഷ്ണേന്ദുവിന് മുകുന്ദന്റെ മേലുള്ള സംശയം കൂടി വരുന്നു, അതോടെ രാഹുലിനൊപ്പം ചേർന്ന് നന്നാവാനായി അവൾ മുകുന്ദനെ നിർബന്ധിക്കുന്നു. ആദ്യ ദിവസം തന്നെ രാഹുൽ ഒരു നിശാപാർട്ടിയിൽ വച്ച് ബാർ ഡാൻസർ ഡയാന ഫിലിപ്പിനെ പരിചയപ്പെടുത്തുന്നു. ജീവിതത്തിൽ ഇത് പോലുള്ള സന്തോഷങ്ങൾ ആവാം എന്ന് പറഞ്ഞാണ് രാഹുൽ മുകുന്ദനെ ഡയാനക്ക് പരിചയപ്പെടുത്തുന്നത്. തുടർന്നുള്ള ദിവസങ്ങളിൽ ഡയാനയുടെ നിർബന്ധത്തിനു വഴങ്ങി മുകുന്ദന് അവളെ കാണേണ്ടി വരുന്നു. ഒരിക്കൽ വീട്ടിലേക്ക് വരുന്ന അവളെ, മുകുന്ദൻ ജോണ് താമസിക്കുന്ന ഔട്ട് ഹൗസിൽ വച്ച് കാണുന്നു. അവൾ അയാളോട് അഞ്ചു ലക്ഷം രൂപ ആവശ്യപ്പെടുന്നു. എന്നാൽ മുകുന്ദൻ അവളെ ഭീഷണിപ്പെടുത്താൻ ശ്രമിക്കുന്നു. പക്ഷേ അത് റെക്കോർഡ് ചെയ്ത് മുകുന്ദനെ അവൾ ബ്ലാക്ക്മെയിൽ ചെയ്യുന്നു. ആ സമയം കൃഷ്ണേന്ദു അവിടെ എത്തുന്നു. ഡയാനയെ മുകുന്ദൻ ഒളിപ്പിക്കുന്നുവെങ്കിലും ഒരു പാറ്റയെ കണ്ട് അവൾ നിലവിളിക്കുന്നതോടെ കാര്യങ്ങൾ അവതാളത്തിലാവുന്നു. കൃഷ്ണേന്ദു മുകുന്ദനെ സംശയിക്കുമ്പോൾ, ആ സമയം അവിടെയെത്തുന്ന ജോണിന്റെ ഭാര്യയാണ് അവൾ എന്ന് മുകുന്ദൻ കൃഷ്ണേന്ദുവിനോട് പറയുന്നു. ആദ്യം വിസമ്മതിക്കുന്നുവെങ്കിലും കൃഷ്ണേന്ദുവിന്റെ മുന്നിൽ ഒരു നാടകം കളിക്കാൻ ജോണ് സമ്മതിക്കുന്നു. അതിനിടയിൽ സെറീനയുമായി ഇഷ്ടത്തിലാകുന്ന ജോണ്, കല്യാണം ഉറപ്പിക്കുവാനായി മുകുന്ദനെയും കൃഷ്ണേന്ദുവിനേയും കൂട്ടിക്കൊണ്ട് പോകുവാൻ ശ്രമിക്കുന്നു. ഒരു കുഞ്ഞുണ്ടാവുന്നതിന്റെ സന്തോഷത്തിൽ നടത്തുന്ന പാർട്ടിയിൽ വച്ച് എല്ലാം കൃഷ്ണേന്ദുവിനോട് തുറന്ന് പറയാൻ മുകുന്ദൻ തീരുമാനിക്കുന്നു. എന്നാൽ ആ പാർട്ടിയിലേക്ക് കൃഷ്ണേന്ദു ഡയാനയെ വിളിക്കുന്നതോടെ ഒന്നും തുറന്നു പറയാനാവാതെ മുകുന്ദനും ജോണും കുഴയുന്നു. അവർ കൂടുതൽ കുഴപ്പത്തിലേക്ക് നീങ്ങുന്നു. എന്നാൽ തങ്ങളുടെ പ്രശ്നങ്ങൾ വിശദീകരിക്കുന്ന ജോണും മുകുന്ദനും ഡയാനയുമായി ഒരു കാരാറിലെത്തുന്നു. ഇനി അവരെ ഉപദ്രവിക്കില്ല എന്നും പകരം ആവശ്യമുള്ള സമയത്ത് ഡയാനയെ സഹായിക്കണമെന്നുമായിരുന്നു കരാർ. പ്രശ്നങ്ങൾ അവസാനിച്ചതോടെ മുകുന്ദനും രാഹുലും ജോണിന്റെ കല്യാണം ഉറപ്പിക്കുവാൻ പോകുന്നു. മുകുന്ദന്റെ ഭാര്യ വരാതിരുന്നതിനെ കുറിച്ച് ചോദിക്കുമ്പോൾ, ഭാര്യക്ക് ഭ്രാന്താണെന്നും അതാണ് വരാത്തതെന്നും രാഹുൽ കള്ളം പറയുന്നു. ആ സമയത്ത് ഒരു ഹോട്ടലിൽ വച്ച് ഡയാനയേയും പവിത്രൻ എന്ന രാഷ്ട്രീയക്കാരനേയും പോലീസ് അറസ്റ്റ് ചെയ്യുന്നു. രക്ഷപ്പെടാനായി ഡയാന, പവിത്രൻ സഹോദരനാണെന്നു പറയുന്നു. പക്ഷേ അത് വിശ്വാസമാകാതെ വരുമ്പോൾ, സെറീനയുടെ വീട്ടിൽ മുകുന്ദൻ ഉണ്ടെന്നറിയാവുന്ന ഡയാന, അയാൾ തന്റെ ഭർത്താവണെന്നു പറഞ്ഞ് പോലീസിനെയും കൂട്ടി അവിടേക്കു വരുന്നു. അതോടെ അവരുടെ മുന്നിൽ മുകുന്ദന്റെ ഭാര്യ ഡയാനയാകുന്നു. സെറീന തന്റെ കല്യാണത്തിനായി ആഭരണങ്ങൾ എടുക്കുവാൻ പോകുമ്പോൾ അവിചാരിതമായി ശ്രേയയേയും കൃഷ്ണേന്ദുവിനേയും കാണുന്നു, ശ്രേയയെ കോളേജിൽ വച്ച് പരിചയമുള്ള സെറീന, രണ്ടു പേരെയും കല്യാണത്തിനു ക്ഷണിക്കുന്നു. ജോണിന്റെ കല്യാണത്തിന്റെ അന്ന് വേറെ ഒരു കല്യാണമുണ്ടെന്ന് പറയുന്ന കൃഷ്ണേന്ദു പറയുന്നതോടെ മുകുന്ദനും ജോണിനും സമാധാനമാകുന്നു. കല്യാണത്തിന്റെ റിസപ്ഷന് ഡയാനയും എത്തുന്നു. എന്നാൽ റിസപ്ഷനിലേക്ക് ശ്രേയയും കൃഷ്ണേന്ദുവും വരുന്നതോടെ അവർ കുഴപ്പത്തിലാകുന്നു. കൃഷ്ണേന്ദു സെറീനയേയും ജോണിനെയും കാണുന്നതിനു മുന്നേ നെഞ്ചു വേദന അഭിനയിച്ച് മുകുന്ദൻ കൃഷ്ണേന്ദുവുമായി അവിടെ നിന്നും പോകുന്നു. അവർ ഡോക്ടർ സത്യപാലിനെ കാണുന്നു. തട്ടിപ്പുകാരനായ ഡോക്ടർ അവരെ മലേഷ്യക്ക് പോകാൻ നിർബന്ധിക്കുൻന്നു. കൂടാതെ അവിടെ ധർമ്മപാലന്റെ റിസോർട്ടിൽ താമസിക്കണം എന്ന് ഡോക്ടർ നിർദ്ദേശിക്കുന്നു. അവർ മലേഷ്യക്ക് പോകുന്നു. അവിടെയെത്തുന്ന മുകുന്ദൻ ജോണിനെ വിളിക്കുമ്പോൾ, ജോണും സെറീനയും ഹണിമൂണിനായി മലേഷ്യയിൽ ഉണ്ടെന്നും അവർ അതേ റിസോർട്ടിൽ താമസിക്കുന്നുവെന്നും മനസ്സിലാക്കുന്നു. മുകുന്ദൻ ജോണിനെയും സെറീനയേയും കാണുന്നു. കൃഷ്ണേന്ദുവിനെ കൊണ്ടു വന്നിട്ടില്ല എന്ന് മുകുന്ദൻ പറയുന്നുവെങ്കിലും, അവർ സംസാരിക്കുന്നതിനിടയിൽ അതേ റിസോർട്ടിൽ ഡയാനയേയും പവിത്രനെയും കാണുന്നു. ജോണും സെറീനയും അവിടെ നിന്ന് പോകുന്നതിന്റെ പിറകെ തന്നെ കൃഷ്ണേന്ദു അവിടേക്ക് വരികയും ഡയാനയെ കാണുകയും ചെയ്തു. അതോടെ വീണ്ടും അവർ പുലിവാലു പിടിക്കുന്നു. വിഷമിച്ചിരിക്കുന്ന അവർ രാഹുലിനെ വിളിക്കുന്നു. രാഹുലും ശ്രേയയും അതേ സമയം മലേഷ്യയിൽ ഉണ്ടെന്നവര് മനസ്സിലാക്കുന്നു. അവർ താമസിക്കുന്ന അതേ റിസോർട്ടിൽ വച്ച് അവർ രാഹുലിനെ കാണുന്നു. പിന്നെ തങ്ങളുടെ കള്ളങ്ങൾ പൊളിയാതിരിക്കാനായിരുന്നു അവരുടെ ശ്രമം. അവർ തമ്മിൽ കാണുവാതിരിക്കാനുള്ള പദ്ധതികൾ അവർ ആവിഷ്കരിക്കുന്നു.\n
അധിക ദിവസം അവർക്ക് കള്ളക്കളിയുമായി മുന്നോട്ട് പോകുവാൻ കഴിയുന്നില്ല. ജോണിനെയും സെറീനയേയും ഒന്നിച്ച് കാണുന്ന ശ്രേയയും കൃഷ്ണേന്ദുവും ജോണിന്റെ കള്ളത്തരം മനസ്സിലാക്കുന്നു. അവിടെയെത്തുന്ന മുകുന്ദന്റെ ഭാര്യ മറ്റൊരാളാണെന്ന് സെറീന അവരോട് പറയുന്നു. സത്യാവസ്ഥ മനസ്സിലാക്കാനായി ഡയാനയെ കാണുവാൻ പോകുന്ന അവർ കാണുന്നത്, കാശു കൊടുത്ത് അവളെ മടക്കിയയക്കാൻ ശ്രമിക്കുന്ന രാഹുലിനെയാണ്. അവിടെ വച്ച് അവരുടെ കള്ളത്തരങ്ങളെല്ലാം പുറത്താകുന്നു. ശ്രേയയും, കൃഷ്ണേന്ദുവും സെറീനയും പിണങ്ങി പോകുന്നു. ജോണ് കൃഷ്ണേന്ദുവിനോട് താൻ കാരണമാണ് പ്രശ്നങ്ങൾ ഉണ്ടായതെന്നും മുകുന്ദൻ തെറ്റുകാരനല്ല എന്നും, അത് പോലെ മുകുന്ദൻ സെറീനയോട് താനാണ് തെറ്റുകാരനെന്നും ജോണല്ല എന്നും പറഞ്ഞ് ഒരു സിമ്പതി നേടി കാര്യങ്ങൾ പരിഹരിക്കാൻ ശ്രമം നടത്തുന്നു. കൃഷ്ണേന്ദുവിനെ കാണുവാൻ സെറീന അവളുടെ വീട്ടിലേക്ക് പോകുന്നു, അതേ സമയം സെറീനയെ കാണുവാൻ കൃഷ്ണേന്ദു അവളുടെ വീട്ടിലും എത്തുന്നു. അവർ അവിടെ കാത്തിരിക്കുന്നു. സെറീനയോട് സംസാരിക്കാനെത്തുന്ന മുകുന്ദൻ, താൻ സംസാരിക്കുന്നത് കൃഷ്ണേന്ദുവിനോടാണ് എന്നറിയാതെ പ്ലാൻ ചെയ്തത് പോലെ കാര്യങ്ങൾ പറയുന്നു. ഇതു തന്നെ ജോണ് ആളുമാറി സെറീനയോടും കാര്യങ്ങൾ പറയുന്നു. അതോടെ പ്രശ്നങ്ങൾ ഗുരുതരമാകുന്നു. ശ്രേയയും, കൃഷ്ണേന്ദുവും സെറീനയും ഡയാനയെ കാണുവാൻ അവൾ ഡാൻസ് ചെയ്യുന്ന ഹോട്ടലിൽ ചെല്ലുന്നു. പക്ഷേ അവൾ അവിടെ നിന്നും പോയിരുന്നു. ഒടുവിൽ അവർ അവളെ കണ്ടുമുട്ടുന്നു. ഡയാന കാര്യങ്ങൾ ഒക്കെ വീശദീകരിക്കുന്നതോടെ അവർക്കിടയിലുള്ള സംശയങ്ങൾ നീങ്ങുന്നു. അവർ വീണ്ടും ഒന്നിക്കുന്നു.
\nഅരവിന്ദ് വി കുമാർ\nഫ്രാൻസിസ് വി ആർ\nഗിരീഷ് പുത്തഞ്ചേരി എം ജയചന്ദ്രൻ രശ്മി വിജയൻ\nഗിരീഷ് പുത്തഞ്ചേരി എം ജയചന്ദ്രൻ അച്ചു രാജാമണി\nഗിരീഷ് പുത്തഞ്ചേരി എം ജയചന്ദ്രൻ ഇന്ദ്രജിത്ത് സുകുമാരൻ, അച്ചു രാജാമണി, ആനന്ദ് നാരായണൻ\nHappyHusbands.jpg0bytes\nSubmitted 12 years3months ago by Jayakrishnantu.


രാജപണ്ഡിതൻ രാമവർമ്മ തമ്പുരാൻ\nതമ്പുരാന്‍സാറിന്റെ സാഹിത്യ ജീവിതം ഏറെ നിശ്ശബ്ദമായിരുന്നു. പ്രൗഢമായ പാണ്ഡിത്യത്തിന്റെയും സഹൃദയത്വത്തിന്റെയും നിറവുപൊലിപ്പിച്ച പഠനങ്ങളിലായിരുന്നു ശ്രദ്ധ. അദ്വൈത ദര്‍ശനമെന്ന കൃതിക്ക് കേരള സാഹിത്യഅക്കാദമി അവാര്‍ഡ് ലഭിച്ചു. ശ്രീനാരായണ ദര്‍ശനങ്ങളെയും ഗായത്രി മന്ത്രത്തെയും വേദോപനിഷത്തുകളെയും കുറിച്ചുള്ള ആഴമേറിയ പഠനങ്ങളാണതില്.\nആലപ്പുഴ എസ്ഡി കോളെജിലെ അദ്ധ്യാപകനായിരുന്ന പ്രൊഫ. ആര്. രാമവര്‍മ്മ തമ്പുരാന്റെ ജന്മശതാബ്ദി ഇന്ന്. ജന്മശതാബ്ദി സ്മരണ പ്രഭാഷണം സ്വാമി ചിദാനന്ദപുരി നിര്‍വ്വഹിക്കും\nമഹാപണ്ഡിതന്മാരെ അനുസ്മരിക്കുന്നതും ഗുരുസ്മരണ നടത്തുന്നതും സംസ്‌കൃതിയുടെ ഭാഗമാണ്. പണ്ഡിത നിരയിലുള്‍പ്പെട്ട ഒരു ജ്ഞാനതാപസനെ അനുസ്മരിക്കുന്നതിനുള്ള അവസരമാണ് വന്നിരിക്കുന്നത്.\nപ്രൊഫ. ആര്. രാമവര്‍മ്മത്തമ്പുരാനെന്നാണ് അദ്ദേഹത്തിന്റെ പേര്. ആലപ്പുഴ സനാതനധര്‍മ്മ കോളെജില് ദീര്‍ഘകാലം സംസ്‌കൃതം, മലയാളം പ്രൊഫസറായി സേവനമനുഷ്ഠിച്ച, ആലപ്പുഴയുടെ സാംസ്‌കാരിക ജീവിതത്തിന്റെ ഭാഗമായ ഗുരുനാഥന്. തമ്പുരാന്‍സാറെന്ന പേരില് അറിയപ്പെട്ടിരുന്ന അദ്ദേഹം, പഠിപ്പിച്ചവരുടെ മാത്രമല്ല, ഒരു സമൂഹത്തിന്റെയോ ജനപദത്തിന്റെയോ പോലും ഗുരുനാഥനായിരുന്നു. ആദ്ധ്യാത്മിക, സാഹിത്യ, സാംസ്‌കാരിക വിഷയങ്ങളില് അദ്ദേഹത്തിന്റെ പ്രഭാഷണങ്ങള് പാണ്ഡിത്യത്തിന്റെയും ദര്‍ശനങ്ങളുടെയും വാങ്മയങ്ങളായിരുന്നു. പക്ഷേ, പ്രശസ്തിയോ അംഗീകാരമോ ആഗ്രഹിക്കാതെ കര്‍മ്മശുദ്ധിയോടെ പ്രവര്‍ത്തിച്ചു ജീവിച്ച അദ്ദേഹം അതുകൊണ്ടുതന്നെ ആലപ്പുഴയുടെ ചുറ്റുവട്ടത്ത് ഒതുങ്ങിപ്പോയെന്നതാണ് സത്യം. സ്ഥിതപ്രജ്ഞനായിരുന്ന ആ മഹദ്‌വ്യക്തിത്വത്തെ അടുത്തറിഞ്ഞവര് ചുരുക്കം.\nഅയിരൂര് രാജവംശാംഗം ഗൗരിബായിത്തമ്പുരാട്ടിയുടെയും ഒറവങ്കരയില്ലത്ത് രാമന്‍ശങ്കരന് നമ്പൂതിരിപ്പാടിന്റെയും മകനായിരുന്നു. മതിലകം കാഞ്ഞിരപ്പള്ളി ആശാന് പള്ളിക്കൂടത്തിലും ഇല്ലംവക പ്രൈമറി സ്‌കൂളിലും നഗരത്തിലെ വെര്‍ണാക്കുലര് ഹൈസ്‌കൂളിലും പ്രാഥമിക വിദ്യാഭ്യാസം. തോലച്ചേരി ഗുരുകുലത്തിലും തിരുവനന്തപുരം മഹാരാജാസ് കോളെജിലും വിശ്വഭാരതിയിലുമായി സംസ്‌കൃത പഠനം. യുണിവേഴ്‌സിറ്റി കോളെജില്‍നിന്ന് വേദാന്തവും മീമാംസയുമെടുത്ത് ഓണേഴ്‌സില് ഒന്നാം റാങ്കോടെ വിജയിച്ചു. പിന്നീട് മലയാളം എംഎ ബിരുദവും നേടി. വിദ്യാഭ്യാസത്തിനു ശേഷം ഭാരതം മുഴുവന് പര്യടനം നടത്തി, മടങ്ങിയെത്തി സ്വാതന്ത്ര്യ സമരത്തില് പങ്കെടുത്ത് കുറേക്കാലം ജയില്‍വാസവും അനുഭവിച്ചു.\nആറന്മുള സംസ്‌കൃതകോളെജ് പ്രിന്‍സിപ്പലായി നിയമതിനായ തമ്പുരാന് പിന്നീട് ആലപ്പുഴ സനാതന ധര്‍മ്മ വിദ്യാലയത്തില് അദ്ധ്യാപകനായി, ശേഷം സനാതനധര്‍മ്മ കോളെജില് സംസ്‌കൃതം-മലയാളം ലക്ചറര് ആയി. യഥാര്‍ത്ഥ ഗുരുകുലവിദ്യാഭ്യാസ രീതിയിലുള്ള അദ്ധ്യാപനത്തിലൂടെ സര്‍വ്വാദരണീയനായി അദ്ദേഹം.\nതമ്പുരാന്‍സാറിന്റെ സാഹിത്യ ജീവിതം ഏറെ നിശ്ശബ്ദമായിരുന്നു. പ്രൗഢമായ പാണ്ഡിത്യത്തിന്റെയും സഹൃദയത്വത്തിന്റെയും നിറവുപൊലിപ്പിച്ച പഠനങ്ങളിലായിരുന്നു ശ്രദ്ധ. അദ്വൈത ദര്‍ശനമെന്ന കൃതിക്ക് കേരള സാഹിത്യഅക്കാദമി അവാര്‍ഡ് ലഭിച്ചു. ശ്രീനാരായണ ദര്‍ശനങ്ങളെയും ഗായത്രി മന്ത്രത്തെയും വേദോപനിഷത്തുകളെയും കുറിച്ചുള്ള ആഴമേറിയ പഠനങ്ങളാണതില്. അയിരൂര് രാജവംശം, സാംസ്‌കാരിക കേരളം എന്നിവ ചരിത്ര ഗ്രന്ഥങ്ങള്. ആത്മാരാമം മികച്ച കവിതാസമാഹാരമാണ്.\nബ്രഹ്മര്‍ഷിദേവന്, ഷോഡശ സംസ്‌കാരം, കര്‍ണ്ണഭാരം, ആരാധന, രഘുവംശം, വാല്‍മീകി രാമായണം (ഇംഗ്ലീഷ് പരിഭാഷ), ഹരിനാമകീര്‍ത്തനം, ശ്രീമദ്ഭാഗവതം തുടങ്ങിയ കൃതികള്‍ക്കുള്ള വ്യാഖ്യാനവും പഠനങ്ങളുമടക്കം വിപുലമായ സാഹിത്യ ലോകത്തിന്റെ അധിപനായിരുന്നു അദ്ദേഹം.\nഎന്നാല്, മേല്‍പ്പുത്തൂരിന്റെ നാരായണീയത്തിന് തയ്യാറാക്കിയ വിശദവ്യാഖ്യാന പഠനമാണ് തമ്പുരാന്റെ സാഹിത്യ പരിശ്രമങ്ങളില് ഏറ്റവും വിലപ്പെട്ടത്. ഭാരതീയ ദര്‍ശന വിചാരത്തിലൂന്നിനിന്നുകൊണ്ടുള്ള അദ്വൈത ചിന്താപദ്ധതിയിലൂടെ ഭഗവദര്‍പ്പിതമായ ഒരു കര്‍മ്മകാണ്ഡത്തിന്റെ പ്രകാശനമാണ് നാരായണീയത്തിലൂടെ അദ്ദേഹം നിര്‍വഹിച്ചിരിക്കുന്നത്.\nവിശ്വസംസ്‌കൃത പ്രതിഷ്ഠാനം കേരള ഘടകം പണ്ഡിതരത്‌നം ബിരുദം നല്‍കി തമ്പുരാനെ ആദരിച്ചിട്ടുണ്ട്. അദ്ദേഹത്തിന്റെ പ്രഭാഷണങ്ങള് ഗംഗാപ്രവാഹം പോലെയായിരുന്നു. രാജപണ്ഡിതന്മാരെയും പണ്ഡിതരാജന്മാരെയും കുറിച്ച് നാം പറയാറുണ്ട് തമ്പുരാന് അതുരണ്ടുമായിരുന്നുവെന്നതാണ് വാസ്തവം.\n1998 ലാണ് തമ്പുരാന് അന്തരിച്ചത്. ജീവിച്ചിരുന്നെങ്കില് ഇപ്പോള് നൂറു തികഞ്ഞേനെ. തിരുവനന്തപുരം സ്വദേശി എം. പൊന്നമ്മയായിരുന്നു സഹധര്‍മ്മിണി. രണ്ടാണ്‍മക്കളും മൂന്ന് പെണ്‍മക്കളും. മൂത്തമകന് ആര്. ജിതേന്ദ്രവര്‍മ്മ അച്ഛന് പഠിപ്പിച്ചിരുന്ന എസ്.ഡി കോളെജില് പ്രിന്‍സിപ്പലായും രണ്ടാമത്തെ മകന് ആര്. രാമരാജവര്‍മ്മ സംസ്‌കൃതം പ്രൊഫസറായും വിരമിച്ചു. ഗിരിജ, ശൈലജ, ദേവിക പെണ്‍മക്കള്. ആലപ്പുഴ എസ്.ഡി.വി. സെന്റിനറി ഹാളില് ഇന്ന് വൈകിട്ട് നാലുമണിക്ക് രാമവര്‍മ്മത്തമ്പുരാന് ജന്മശതാബ്ദി അനുസ്മരണം നടക്കും. കൊളത്തൂര് അദ്വൈതാശ്രമാധിപന് സ്വാമി ചിദാനന്ദപുരി അനുസ്മരണ പ്രഭാഷണം നടത്തും.\nരാമവര്‍മ്മത്തമ്പുരാന് ജന്മശതാബ്ദി ആഘോഷം 15ന്\nസത്യം കണ്ടെത്തലാണ് ശാസ്ത്രം: സ്വാമി ചിദാനന്ദപുരി\nവിശ്വസംസ്‌കൃത പ്രതിഷ്ഠാനം സംസ്ഥാന വാര്‍ഷിക സമ്മേളനം മാവേലിക്കരയില്\nവയലാറിനരികില് ചന്ദ്രമതിക്ക് അന്ത്യനിദ്ര\nവി ഗാര്‍ഡ് ഓപ്പണ് ബാഡ്മിന്റണ് 24 മുതല്\nപി.ആര്.രാമവര്‍മ്മ രാജ അനുസ്മരണം നാളെ\nതിരുവിതാംകൂര് രാജകുടുംബത്തെ വലിച്ചിഴക്കരുത്: ക്ഷത്രിയ ക്ഷേമ സഭ


ഭൂമി വിവാദം: വിഷയം സീറോ മലബാർ സിനഡ് ചർച്ച ചെയ്തേക്കും- Land issue syro malabar synod will discuss\nസീറോ മലബാര് സഭാ മെത്രാന്‍മാരുടെ സിനഡില് കര്‍ദിനാള് മാര് ജോര്‍ജ് ആലഞ്ചേരി.\nകൊച്ചി: ഭൂമി വിൽപ്പന ഇടപാടിൽ ആടിയുലയുന്ന എറണാകുളം-അങ്കമാലി അതിരൂപതയില് തര്‍ക്കങ്ങള് അവസാനിക്കുന്നില്ല. അതിരൂപതയിലെ ഭൂമി കുംഭകോണത്തെക്കുറിച്ച് അന്വേഷിക്കാന് വത്തിക്കാന് അന്വേഷണ കമ്മീഷനെ നിയോഗിക്കുമെന്നാണ് സഭാ വൃത്തങ്ങള് സൂചിപ്പിക്കുന്നു. മുൻകാല അനുഭവങ്ങളുടെ പശ്ചാത്തലത്തിൽ ഇതിന് സാധ്യത കൂടുതലാണെന്ന് കർദിനാളിനെ അനുകൂലിക്കുന്ന വിഭാഗവും പറയുന്നു. ഇതിനിടെ അടുത്തയാഴ്ച ചേരുന്ന സീറോ മലബാർ സിനഡിൽ ഭൂമി പ്രശ്നം ഉൾപ്പടെയുളളവ ചർച്ചയാകുമെന്ന് കരുതുന്നു. രൂപതകൾ തമ്മിൽ നിലനിൽക്കുന്ന അഭിപ്രായ വ്യത്യാസവും വൈദികർ തമ്മിലുളള ഭിന്നതകളും ഭൂമി പ്രശ്നത്തോടെ മറനീക്കിയിരിക്കുകയാണ്. സഭാ നേതൃത്വത്തിലെ വിഷയം അൽമായരുടെ ഇടയിലും ചർച്ചയും ഭിന്നതയും ആയിമാറിക്കഴിഞ്ഞിരിക്കുന്നുവെന്നത് സഭാ നേതൃത്വത്തെ ആശങ്കയിലാഴ്ത്തിയിട്ടുണ്ട്.\nരൂപതയെ തന്നെ പ്രതിസന്ധിയിലാക്കിയ ഭൂമി കുംഭകോണത്തെക്കുറിച്ച് അന്വേഷിക്കാന് സഭാ നേതൃത്വം ആറംഗ കമ്മീഷനെ നിയോഗിച്ചിരുന്നു. ഈ കമ്മീഷന് സമര്‍പ്പിച്ച ഇടക്കാല റിപ്പോര്‍ട്ടില് കര്‍ദിനാള് മാര് ജോര്‍ജ് ആലഞ്ചേരിക്കും മറ്റു രണ്ടു വൈദികര്‍ക്കും ഭൂമി വില്‍പ്പന വിവാദത്തില് പങ്കുണ്ടെന്നു കണ്ടെത്തിയിരുന്നു. തുടര്‍ന്ന് കമ്മീഷന് കഴിഞ്ഞ ദിവസം കര്‍ദിനാളിനോടും വൈദികരായ ഫാ.ജോഷി പുതുവയോടും മോണ് സെബാസ്റ്റിയന് വടക്കുംപാടനോടും വിശദീകരണം തേടിയിരുന്നു. എന്നാല് ഇവര് വിശദീകരണം നല്‍കാന് തയ്യാറല്ലെന്ന് അറിയിച്ചതോടെ മാര്‍പാപ്പയ്ക്ക് പരാതി നല്‍കാനുള്ള നീക്കവുമായി മുന്നോട്ടു പോകാനാണ് ഇപ്പോള് വൈദിക സമിതിയുടെ നീക്കം.\nഈ രീതിയിൽ മാര്‍പാപ്പയ്ക്ക് പരാതി നല്‍കിയാല് അന്വേഷണ കമ്മീഷനെ നിയോഗിക്കാറാണു പതിവെന്ന് വൈദികര് തന്നെ വ്യക്തമാക്കുന്നു. മുന്‍പ് കുര്‍ബാന ആരാധന ക്രമവുമായി ബന്ധപ്പെട്ട് എറണാകുളം-അങ്കമാലി അതിരൂപതയും ചങ്ങനാശേരി അതിരൂപതയും തമ്മില് ഭിന്നത ഉടലെടുത്തിരുന്നു. തുടര്‍ന്ന് എറണാകുളം-അങ്കമാലി അതിരൂപതയുടെ നേതൃത്വത്തില് മാര്‍പാപ്പയ്ക്ക് പരാതി നല്‍കുകയും തുടര്‍ന്ന് വിഷയത്തെക്കുറിച്ചു പഠിക്കാന് മാര്‍പാപ്പ രണ്ട് അന്വേഷണ കമ്മീഷനുകളെ നിയോഗിക്കുകയും ചെയ്തിരുന്നു. ഈ കമ്മീഷന് റിപ്പോര്‍ട്ടിനെത്തുടര്‍ന്ന് ആരാധന ക്രമത്തിൽ ഏതെങ്കിലും ഒരു വിഭാഗത്തിന് ആധിപത്യം എന്നത് മാറി എല്ലാവർക്കും കൂടി സ്വീകാര്യമായ നടപടിയാണ് റോമില് നിന്നുണ്ടായതെന്ന് വൈദികര് ചൂണ്ടിക്കാട്ടുന്നു. അതുകൊണ്ടു തന്നെ ഇപ്പോഴത്തെ സംഭവത്തിലും പരാതി നല്‍കിയാൽ വൈകാതെ തന്നെ അന്വേഷണ കമ്മീഷനെ നിയോഗിക്കുമെന്നും തുടര്‍ന്ന് അന്വേഷണ കമ്മീഷന് റിപ്പോര്‍ട്ടിനു ശേഷം തുടര് നടപടികളുണ്ടാകുമെന്നാണ് പ്രതീക്ഷിക്കുന്നതെന്നും എറണാകുളം-അങ്കമാലി അതിരൂപതയിലെ വൈദികര് ചൂണ്ടിക്കാട്ടുന്നു.\nഎറണാകുളം-അങ്കമാലി അതിരൂപതയുടെ കീഴില് മെഡിക്കല് കോളജ് തുടങ്ങാന് ഭൂമി വാങ്ങിയതാണ് സഭയെ കടുത്ത പ്രതിസന്ധിയിലാക്കിയത്. 58 കോടി രൂപ മുടക്കി അങ്കമാലിയില് 25 ഏക്കര് ഭൂമിയാണ് വാങ്ങിയതെങ്കിലും മെഡിക്കല് കോളജുമായി ബന്ധപ്പെട്ട പ്രവര്‍ത്തനങ്ങള് മുന്നോട്ടു പോയില്ല.\nഏതാനും മാസം മുമ്പ് ചേര്‍ന്ന വൈദിക സമിതി യോഗത്തിലാണ് സഭയുടെ ഉടമസ്ഥതയിലുള്ള ഭൂമി വിറ്റു കടം വീട്ടാന് തീരുമാനിക്കുന്നത്. ഇതിനായി എറണാകുളം ഭാരത് മാതാ കോളജിന് എതിര്‍വശത്തുള്ള 60 സെന്റ്, നൈപുണ്യ സ്‌കൂളിനു സമീപമുള്ള 69 സെന്റ്, തൃക്കാക്കര കൊല്ലംകുടിമുകളിലുള്ള ഒരേക്കര് (ഇത് 14 പ്ലോട്ടുകളായി തിരിച്ചു), എറണാകുളം നിലംപതിഞ്ഞ മുകളിലുള്ള 20 സെന്റ്, മരടിലുള്ള 54 സെന്റ് എന്നിങ്ങനെ അഞ്ചു ഭൂമികളാണ് വില്‍ക്കാന് തീരുമാനിച്ചത്. സെന്റിന് 950000 രൂപ വീതം മൊത്തം 27 കോടിക്ക് വില്‍ക്കാനാണ് വൈദിക സമിതി കമ്മിറ്റിയെ ചുമതലപ്പെടുത്തിയത്. എന്നാല് ആധാരം കഴിഞ്ഞപ്പോള് ലഭിച്ചത് ഒമ്പത് കോടി രൂപമാത്രമായിരുന്നു. ബാക്കി തുകയ്ക്ക് ഈടായി കോതമംഗലം കോട്ടപ്പടിക്കു സമീപമുള്ള മുട്ടത്തുപാറയില് 25 റബര് തോട്ടവും ഇടുക്കി ജില്ലയിലെ ദേവികുളത്തിനടുത്ത് ആനവിരട്ടി വില്ലേജില് 17 ഏക്കര് ഏലത്തോട്ടവുമാണ് ലഭിച്ചത്. ഇത് വന് നഷ്ടമുണ്ടാക്കിയെന്നു കണ്ടെത്തിയതോടെയാണ് സംഭവം വിവാദമായതും വൈദികരും കര്‍ദിനാളും തമ്മില് ഭിന്നത ഉടലെടുത്തതും. അതിനിടെ സഭാ നേതൃത്വം നിയോഗിച്ച കമ്മീഷന് തെളിവെടുപ്പ് തുടരുകയാണ്. ജനുവരി 31-നാണ് കമ്മീഷന് അന്തിമ റിപ്പോര്‍ട്ടു സമര്‍പ്പിക്കുക.


പുല്‍വാമയില് 40 സിആര്‍പിഎഫ് ജവാന്മാര് കൊല്ലപ്പെട്ട ഭീകരാക്രമണ കേസില് പ്രതിക്ക് ജാമ്യം – East Coast Daily Malayalam\nFeb 27, 2020, 06:21 pm IST\nദില്ലി: പുല്‍വാമയില് 40 സിആര്‍പിഎഫ് ജവാന്മാര് കൊല്ലപ്പെട്ട ഭീകരാക്രമണവുമായി ബന്ധപ്പെട്ട കേസില് പ്രതിക്ക് ജാമ്യം. കേസ് അന്വേഷിച്ച എന്‍ഐഎ പ്രതിക്കെതിരെ നിശ്ചിത ദിവസത്തിനുള്ളില് കുറ്റപത്രം സമര്‍പ്പിക്കാതിരുന്നതിനാലാണ് പ്രതിയായ യൂസഫ് ചോപ്പാനെ ജാമ്യത്തില് വിട്ടത്.\nപുല്‍വാമ ആക്രമണവുമായി ബന്ധപ്പെട്ട ഗൂഢാലോചനക്കേസാണ് യൂസഫ് ചോപ്പനെതിരെ ചുമത്തിയിരിക്കുന്നത്. എന്നാല് മതിയായ തെളിവ് വേണ്ടതിനാലാണ് കുറ്റപത്രം നല്‍കാന് വൈകിയതെന്നാണ് എന്‍ഐഎ വിശദീകരണം. 2019 ഫെബ്രുവരി 14 ന് ആണ് 40 സിആര്‍പിഎഫ് ജവാന്‍മാര് കൊല്ലപ്പെട്ടത്.\n2019 ഫെബ്രുവരി 14 ന് ആണ് കശ്മീരിലെ പുല്‍വാമ ജില്ലയിലെ ലാത്‌പോരയില് സിആര്‍പിഎഫ് വാഹനവ്യൂഹത്തിന് നേരെ പാക് ഭീകരസംഘടനയായ ജയ്‌ഷെ മുഹമ്മദ് ഭീകരര് നടത്തിയ ആക്രമണത്തില് മലയാളിയടക്കം 40 പേര്‍ക്ക് ജീവന് നഷ്ടമായത്. അവധി കഴിഞ്ഞു മടങ്ങുന്ന 2547 ജവാന്മാര് 78 വാഹനങ്ങളിലായി ജമ്മുവില് നിന്ന് ശ്രീനഗറിലേക്ക് പോവുകയായിരുന്നു. ഉച്ച കഴിഞ്ഞ് മൂന്നേകാലോടെ ദേശീയ പാതയില് പുല്‍വാമ ജില്ലയിലെ ലാത്‌പോരയില് എത്തിയപ്പോഴാണ് 100 കിലോഗ്രാം സ്‌ഫോടക വസ്തുക്കള് നിറച്ച് ചാവേര് ഭീകരന് ഓടിച്ച് വന്ന കാറില് ആക്രമണം ഉണ്ടായത്.\nചാവേറായി കാര് ഓടിച്ചത് പുല്‍വാമ കാകപോറ സ്വദേശി തന്നെയായ ആദില് അഹമ്മദായിരുന്നു. പിന്നീട് ജയ്‌ഷെ മുഹമ്മദ് ഭീകരാക്രമണത്തിന്റെ ഉത്തരവാദിത്വം ഏറ്റെടുത്തു. ആദിലിന്റെ വീഡിയോയും ജയ്‌ഷെ മുഹമ്മദ് പുറത്ത് വിട്ടു. ചാവേറായ ജയ്‌ഷെ മുഹമ്മദ് ഭീകരന് ആദില് അഹമ്മദ് തന്നെയാണ് കാര് ഓടിച്ചിരുന്നതെന്ന് സിസിടിവി ദൃശ്യങ്ങളില് നിന്നും വ്യക്തമായി.\nപുല്‍വാമ ഭീകരാക്രമണത്തിന്റെ ബുദ്ധികേന്ദ്രം ജയ്‌ഷെ-ഇ-മുഹമ്മദ് കമാന്‍ഡര് മുദാസിര് അഹമ്മദ് ഖാന് ആണെന്ന് തുടര്‍ന്ന് കണ്ടെത്തി. മുഹമ്മദ് ഭായി എന്നാണ് ഇയാള് അറിയപ്പെട്ടിരുന്നത്. കശ്മീര് താഴ്വരയില് ജയ്ഷെയുടെ പ്രമുഖനായിരുന്ന നൂര് മുഹമ്മദ് താന്ത്രിയാണ് മുദാസിര് ഖാനെ തീവ്രവാദത്തിലേക്ക് ആകര്‍ഷിച്ചത്. 2017 ഡിസംബറില് കശ്മീരില് നടന്ന ഒരു ഏറ്റുമുട്ടലില് താന്ത്രി കൊല്ലപ്പെട്ടിരുന്നു. ഇതിന് ശേഷം 2018 ജനുവരി 14ന് വീട് വിട്ട മുദാസിര് ജയ്ഷെയുടെ മുഴുവന് സമയ പ്രവര്‍ത്തകനായി മാറി. ഇയാള്‍ക്ക് 23 വയസ് മാത്രമാണുണ്ടായിരുന്നത്. 2017 മുതല് ത്രാളിലെ മിര് മൊഹാലയിലെ താമസക്കാരനായ മുദാസിര് ജയ്ഷെയുമായി ബന്ധപ്പെട്ട് പ്രവര്‍ത്തിക്കുന്നതായായി കണ്ടെത്തി. ഇയാളെ പിന്നീട് ഏറ്റുമുട്ടലില് വധിക്കുകയായിരുന്നു.\nപിന്നീട് പുല്‍വാമ ഭീകരാക്രമണത്തില് പാകിസ്ഥാന്റെ പങ്കിന് കൂടുതല് തെളിവുകള് ഇന്ത്യ പുറത്തുവിട്ടു. ആക്രമണത്തിന് ആഹ്വാനം ചെയ്ത് പാക് ഭീകര സംഘടനയായ ജയ്‌ഷെ മുഹമ്മദിന്റെ തലവന് മസൂദ് അസര് അയച്ച ശബ്ദ സന്ദേശം അന്വേഷണ ഏജന്‍സികള്‍ക്ക് കിട്ടി. അസറിന്റെ ബന്ധു ഉസ്മാനെ ഒക്ടോബറില് ത്രാലില് സുരക്ഷാ സേന വധിച്ചതിന്റെ പ്രതികാരമാണ് പുല്‍വാമയിലെ ഭീകരാക്രമണമെന്നാണ് അന്വേഷണ ഏജന്‍സികള് കണ്ടെത്തിയത്. പാകിസ്ഥാനിലെ സൈനിക ആശുപത്രിയിലിരുന്നാണ് മസൂദ് അസര് സന്ദേശം അയച്ചതെന്നും കണ്ടെത്തി.\nപുല്‍വാമ ഭീകരാക്രമണത്തിന് തിരിച്ചടി നല്‍കി 12-ാം ദിവസം ഇന്ത്യ നിയന്ത്രണരേഖ കടന്ന് പാകിസ്ഥാനിലെ ബാലക്കോട്ടിലുള്ള ഭീകരപരിശീലന കേന്ദ്രങ്ങള് മിന്നലാക്രമണത്തിലൂടെ തകര്‍ത്തിരുന്നു.\nPulwama Victims Pulwama attack\n2024 ലെ ലോക്സഭാ തെരഞ്ഞെടുപ്പിന് മുന്‍പ് രാജ്യത്ത് ഒരു പുല്‍വാമ ആക്രമണം കൂടിയുണ്ടാവും : കേന്ദ്രസര്‍ക്കാറിനെ വിമര്‍ശിച്ച് കോണ്‍ഗ്രസ് നേതാവ്\nFeb 16, 2020, 09:12 am IST\nപുല്‍വാമയില് വീരമൃത്യു വരിച്ച 40 സൈനികരുടെയും വീടുകളിൽ നിന്നും ഒരു പിടി മണ്ണ് ചെറുഭരണിയില് ശേഖരിച്ച് ഉമേഷ്\nFeb 14, 2020, 08:49 pm IST\nപുൽവാമ: രാഹുൽ ഗാന്ധി രാജ്യത്തെ സുരക്ഷാ സൈനികരെ അപമാനിക്കുന്നു: കോൺഗ്രസ് നേതാവിന്റെ പ്രസ്താവന വിമര്‍ശനത്തിന് വഴിവെച്ചപ്പോൾ- മുതിർന്ന മാധ്യമ പ്രവർത്തകൻ കെ.വി.എസ് ഹരിദാസ് എഴുതുന്നു\nFeb 14, 2020, 07:49 pm IST


ഡിസംബറില് സെന്‍സെക്‌സ് 42,000ല് എത്തുമെന്ന് നിരീക്ഷണം - FUTURE KERALA - Daily on Business Economy and Society\nഡിസംബറില് സെന്‍സെക്‌സ് 42,000ല് എത്തുമെന്ന് നിരീക്ഷണം\nby വെബ് ഡെസ്ക്\t,\t3 April 2019\n‘നിഷ്പക്ഷത’യില് നിന്നും ‘ഓവര്‍വെയിറ്റ്’ എന്ന നിലവാരത്തിലേക്കാണ് ഇന്ത്യയുടെ റേറ്റിംഗ് ഉയര്‍ത്തിയിട്ടുള്ളത്\nകോര്‍പ്പറേറ്റ് വരുമാനം സ്ഥിരതയാര്‍ജിക്കുന്നതാണ് സെന്‍സെക്‌സ് 40,000 പിന്നിടാനുള്ള കാരണമായി ബിഎന്‍പി പാരിബാസ് പറയുന്നത്\nമുംബൈ: ഇന്ത്യയുടെ റേറ്റിംഗ് ഉയര്‍ത്തി ബിഎന്‍പി പാരിബാസ്. ‘നിഷ്പക്ഷത’യില് നിന്നും ‘ഓവര്‍വെയിറ്റ്’ എന്ന നിലവാരത്തിലേക്കാണ് ഇന്ത്യയുടെ റേറ്റിംഗ് ഉയര്‍ത്തിയിട്ടുള്ളത്. നടപ്പുവര്‍ഷം ഡിസംബര് അവസാനത്തോടെ ബോംബെ സൂചികയായ സെന്‍സെക്‌സ് 42,000ലെത്തുമെന്നാണ് ബിഎന്‍പി പാരിബാസിന്റെ പുതിയ അനുമാനം. ഡിസംബര് അവസാനത്തോടെ സെന്‍സെക്‌സ് 40,000ലെത്തുമെന്നാണ് ബിഎന്‍പി പാരിബാസ് നേരത്തെ പ്രവചിച്ചിരുന്നത്. കോര്‍പ്പറേറ്റ് വരുമാനം സ്ഥിരതയാര്‍ജിക്കുന്നതാണ് സെന്‍സെക്‌സ് 40,000 പിന്നിടാനുള്ള കാരണമായി പാരിബാസ് ചൂണ്ടിക്കാട്ടുന്നത്.\nതിങ്കളാഴ്ച 1.14 ശതമാനം ഉയര്‍ന്ന് 39,115 എന്ന റെക്കോഡില് സെന്‍സെക്‌സ് എത്തിയിരുന്നു. 2018 ജൂണ് അവസാനത്തിലാണ് ബിഎന്‍പി പാരിബാസ് ഇന്ത്യയുടെ റേറ്റിംഗ് ഓവര്‍വെയിറ്റില് നിന്നും നിഷ്പക്ഷതയിലേക്ക് താഴ്ത്തിയത്. കോര്‍പ്പറേറ്റ് വരുമാനം കുറയുമെന്ന നിരീക്ഷണങ്ങളും എണ്ണ വില വര്‍ധനയ്ക്കിടെ രൂപയുടെ മൂല്യം ഇടിയാനുള്ള സാധ്യതകള് സംബന്ധിച്ച ആശങ്കകളും കണക്കിലെടുത്താണ് ബിഎന്‍പി പാരിബാസ് റേറ്റിംഗ് താഴ്ത്തിയതെന്ന് ഏഷ്യ-പസഫിക് ഇക്വിറ്റി സ്ട്രാറ്റജിസ്റ്റ് മാനിഷി റായ്ചൗധുരി പറഞ്ഞു.\nനിലവില് രൂപയുടെ മൂല്യമിടിവ് സംബന്ധിച്ച ആശങ്കകള് ഒരു പരിധിവരെ കുറഞ്ഞിട്ടുണ്ട്. ഇതിന്റെ ഫലമായി വിപണിയിലേക്കുള്ള വിദേശ നിക്ഷേപം വീണ്ടെടുക്കാനായതായും ചില ബൃഹത് സാമ്പത്തിക ഘടകങ്ങളില് പുരോഗതി പ്രകടമായിട്ടുണ്ടെന്നും കോര്‍പ്പറേറ്റുകളുടെ വരുമാനം സുസ്ഥിരമാക്കുന്നതിന് ഇത് വഴിയൊരുക്കിയതായും മാനിഷി ചൂണ്ടിക്കാട്ടി.\nകഴിഞ്ഞ മാസം മോര്‍ഗന് സ്റ്റാന്‍ലിയും ഡിസംബര് മാസം പ്രതീക്ഷിക്കുന്ന സെന്‍സെക്‌സ് ലക്ഷ്യം 42,000ത്തിലേക്ക് ഉയര്‍ത്തിയിരുന്നു. ഈ നിലവാരത്തിലേക്ക് സെന്‍സെക്‌സ് കുതിക്കാന് 50 ശതമാനം സാധ്യതയാണ് മോര്‍ഗന് സ്റ്റാന്‍ലി കണക്കാക്കിയിട്ടുള്ളത്. സെന്‍സെക്‌സ് 47,000ത്തിലേക്ക് കുതിക്കാന് 30 ശതമാനം സാധ്യത നിലനില്‍ക്കുന്നതായും മോര്‍ഗന് സ്റ്റാന്‍ലിയുടെ റിപ്പോര്‍ട്ടില് പറഞ്ഞിരുന്നു.\nമറ്റൊരു ആഗോള സാമ്പത്തിക സേവന കമ്പനിയായ ഗോള്‍ഡ്മാന് സാക്‌സും കഴിഞ്ഞ രണ്ടാഴ്ച്ചയ്ക്കിടെ ഇന്ത്യയുടെ റേറ്റിംഗ് ‘ഓവര്‍വെയിറ്റി’ലേക്ക് ഉയര്‍ത്തിയിരുന്നു. ദേശീയ ഓഹരി സൂചികയായ നിഫ്റ്റി അടുത്ത 12 മാസത്തിനുള്ളില് 12,500ലെത്തുമെന്നാണ് ഗോള്‍ഡ്മാന് സാക്‌സിന്റെ നിരീക്ഷണം. 11,700 എന്ന നിലവാരത്തിലാണ് നിഫ്റ്റി ഇന്നലെ വ്യാപാരം അവസാനിപ്പിച്ചത്.\nകമ്പനികളുടെ വരുമാനത്തില് നടപ്പുവര്‍ഷം 21 ശതമാനവും അടുത്ത വര്‍ഷം 24 ശതമാനവും വാര്‍ഷിക വര്‍ധന രേഖപ്പെടുത്തിയേക്കുമെന്നാണ് മോര്‍ഗന് സ്റ്റാന്‍ലിയുടെ നിഗമനം. നടപ്പു സാമ്പത്തിക വര്‍ഷം (2019-2020) കോര്‍പ്പറേറ്റ് വരുമാനത്തില് 19-20 ശതമാനം വളര്‍ച്ച രേഖപ്പെടുത്താനായേക്കുമെന്നാണ് ബിഎന്‍പി പാരിബാസ് പറയുന്നത്. 14-16 ശതമാനം പ്രതീക്ഷിത വളര്‍ച്ചയാണ് കൂടുതല് വിശ്വാസയോഗ്യമെന്നും സാമ്പത്തിക, ഉപഭോക്തൃ, ആരോഗ്യ പരിപാലനം തുടങ്ങിയ വിഭാഗങ്ങളിലെ വളര്‍ച്ച ഉയര്‍ന്ന തലത്തിലായിരിക്കുമെന്നും മാനിഷി പറഞ്ഞു.\nകഴിഞ്ഞ അഞ്ച് പാദത്തിനിടെ ഇന്ത്യയുടെ ശരാശരി വ്യാവസായിക ഉല്‍പ്പാദന ശേഷിയില് ഏഴ് ശതമാനം വര്‍ധനയുണ്ടായിട്ടുണ്ട്. സെപ്റ്റംബറിലെ കണക്ക് പ്രകാരം 78 ശതമാനമാണ് രാജ്യത്തെ വ്യവസായങ്ങളുടെ ശരാശരി ഉപയോഗ ശേഷിയെന്നും മാനിഷി പറഞ്ഞു. ഇതിനെല്ലാം പുറമെ ഫെബ്രുവരി മുതല് അടിസ്ഥാന പലിശ നിരക്ക് കുറയ്ക്കുന്നതില് കേന്ദ്ര ബാങ്ക് ശ്രദ്ധകേന്ദ്രീകരിച്ച് തുടങ്ങിയത് കമ്പനികളുടെ ശരാശരി മൂലധന ചെലവ് കുറയ്ക്കാന് സഹായിക്കും. ഇന്ത്യയിലെ പലിശ നിരക്കുകള് ഇപ്പോഴും ഉയര്‍ന്ന തലത്തില് തന്നെയാണ്. സമ്പദ്‌വ്യവസ്ഥ പണപ്പെരുപ്പ സമ്മര്‍ദം നേരിട്ടില്ലെങ്കില് പലിശ നിരക്കുകളില് കാര്യമായ കുറവ് വരാന് സാധ്യതയുണ്ടെന്നും മാനിഷി റായ്ചൗധുരി വിശദീകരിച്ചു.\nപാക്കിസ്ഥാനെ എഫ്എടിഎഫ് ‘ഗ്രേ ലിസ്റ്റി’ല് നിന്ന് ഒഴിവാക്കിയില്ല\nബിസിനസ് പരിസരത്തിന്റെ ഫോട്ടോ നല്‍കുന്നതിന് ജൂണ് 15 വരെ സമയം


ഈഡന് ഗാര്‍ഡനില് കോഹ്‌ലി ഷോ! സെഞ്ചുറിയില് തകര്‍പ്പന് മറുപടി: കൊല്‍ക്കത്തയ്ക്ക് 214 റണ്‍സ് വിജയലക്ഷ്യം - BIGNEWSLIVE | Latest Malayalam News\nകൊല്‍ക്കത്ത: ബാറ്റിങ് പൂര്‍ണ്ണ പരാജയമാണെന്ന പരാതിക്ക് സെഞ്ചുറി തിളക്കത്തില് മറുപടി നല്‍കി വിരാട് കോഹ്‌ലി. കൊല്‍ക്കത്തക്കെതിരെയുള്ള മത്സരത്തില് നാല് വിക്കറ്റ് നഷ്ടത്തില് 213 റണ്‍സ് അടിച്ചുകൂട്ടി കാണികള്‍ക്ക് വെടിക്കെട്ട് വിരുന്നൊരുക്കിയിരിക്കുകയാണ് കോഹ്‌ലിയും കൂട്ടരും.\n58 പന്തുകളില് നിന്നും ഒമ്പത് ഫോറും നാല് സിക്സും സഹിതം 100 റണ്‍സുമായി കോഹ്‌ലി മുന്നില് നിന്നു നയിച്ചപ്പോള് കൊല്‍ക്കത്ത ബൗളര്‍മാര് കുറച്ചൊന്നുമല്ല വിയര്‍ത്തത്. സെഞ്ചുറി പൂര്‍ത്തിയാക്കിയ കോഹ്‌ലിയുടെ മാസ്മരിക ഇന്നിങ്സിനാണ് ഈഡന് ഗാര്‍ഡനില് കാണികള് സാക്ഷിയായത്.\nഇരുപതാം ഓവറില് ഗുര്‍ണെയുടെ പന്തിനെ ലെഗ് സൈഡിലേക്ക് പറഞ്ഞയച്ച് ബൗണ്ടറി നേടിയപ്പോള് വിരാട് കോഹ്‌ലി എന്ന പേരിനോട് ചേര്‍ന്ന് മൂന്നക്ക സ്‌കോര് വീണ്ടും തെളിഞ്ഞു. അവസാന ഓവറുകളില് പ്രസീദ് കൃഷ്ണയേയും ഹാരി ഗേണിയേയും കോലി കണക്കിന് ശിക്ഷിച്ചു.\n19-ാം ഓവറില് പ്രസീദ് കൃഷ്ണ വഴങ്ങിയത് 19 റണ്‍സാണ്. അവസാന ഓവറില് ഗേണിക്ക് കുരുങ്ങിയത് 16 റണ്‍സ്. ഇന്നിങ്സിലെ അവസാന പന്തില് കോലിയെ ഗേണി പുറത്താക്കുകയും ചെയ്തു. അപ്പോഴേക്കും ആര്‍സിബി ക്യാപ്റ്റന് സെഞ്ചുറി പൂര്‍ത്തിയാക്കിയിരുന്നു.\nTags: iplvirat kohli\nശശി തരൂര് 'ഷാഹി തരൂര്' ആയി; എന്‍സൈക്ലോപീഡിയ നേതാവിന്റെ സത്യവാങ്മൂലത്തിലെ അക്ഷരപ്പിശകിനെ ട്രോളി സൈബര് ലോകം\nആഭ്യന്തരകലാപം: ട്രിപ്പോളിയിലുള്ള ഇന്ത്യാക്കാര് ഉടന് മടങ്ങണമെന്ന് സുഷമാ സ്വരാജ്


ത്രേസ്യാമ്മയ്ക്ക് ഇനി വെള്ളപ്പൊക്കത്തെ പേടിക്കണ്ട | Malayali Manasu\nHome Kerala ത്രേസ്യാമ്മയ്ക്ക് ഇനി വെള്ളപ്പൊക്കത്തെ പേടിക്കണ്ട\nത്രേസ്യാമ്മയ്ക്ക് ഇനി വെള്ളപ്പൊക്കത്തെ പേടിക്കണ്ട\nത്രേസ്യാമ്മ ഗ്രിഗോറിയസ് എന്ന അറുപത്തിമൂന്നുകാരിക്ക് ഇനി വെള്ളപ്പൊക്കത്തെ പേടിക്കണ്ട. പ്രളയത്തെ പ്രതിരോധിക്കുന്ന വീടാണ് ആ ഉറപ്പ്. എൽഡിഎഫ് സർക്കാരിന്റെ കേരള പുനർനിർമാണ പദ്ധതിയിൽ കുട്ടനാട്ടിൽ നിർമിച്ച പ്രളയാനന്തര വീടുകളിലൊന്നിന്റെ സുരക്ഷയിലും തണലിലുമാണ് ത്രേസ്യാമ്മ‌യും കുടുംബവും. “സർക്കാർ തുണച്ചതിനാലാണ് ഞങ്ങൾക്ക് ഈ വീട് കിട്ടിയത്. സർക്കാരിന്റെ നല്ല പദ്ധതിയാണിത്. ഏറെ സന്തോഷം’– ത്രേസ്യാമ്മ പറഞ്ഞു.\nകൈനകരി പത്താംവാർഡ് തോട്ടുവാത്തല വേലംപറമ്പിൽ ഗ്രിഗോറിയസിന്റെ ഭാര്യയാണ് ത്രേസ്യാമ്മ. 2018 ലെ മഹാപ്രളയത്തിൽ ഇവരുടെ വീടും വീട്ടിലേക്കുള്ള വഴിയും ഒലിച്ചുപോയി. വെള്ളപ്പൊക്കത്തെത്തുടർന്ന് കളർകോട് ചിന്മയ സ്‌കൂളിലെ ദുരിതാശ്വാസ ക്യാമ്പിലായിരുന്നു താമസം.\nവെള്ളം കുറഞ്ഞപ്പോൾ വീടിന്റെ അവസ്ഥയറിയാൻ ഗ്രിഗോറിയസ് എത്തിയപ്പോഴാണ് കരൾ പിളരും കാഴ്‌ച കണ്ടത്. എല്ലാം നശിച്ചിരുന്നു. ഇനി എന്തുചെയ്യുമെന്ന് അറിയാതെ വിഷമിച്ചിരിക്കുമ്പോഴാണ് പ്രളയത്തെ അതിജീവിക്കുന്ന വീടുകളെക്കുറിച്ചും സർക്കാരിന്റെ പദ്ധതിയെക്കുറിച്ചും അറിഞ്ഞത്. കൃഷിക്കാരനാണ് ഗ്രിഗോറിയസ്. മൂന്നു മക്കൾ. രണ്ട് പെണ്ണും ഒരാണും. മറ്റ് മാർഗങ്ങളില്ലാത്തതിനാൽ കേരള പുനർനിർമാണ പദ്ധതിയിൽ വീടിനായി അപേക്ഷിച്ചു. സഹായം ഉറപ്പായി.\nതൂണുകളിൽ ഉയർത്തിയാണ് വീട് നിർമിച്ചത്. മൂന്നുമുറി, അടുക്കള, ഹാൾ അടങ്ങുന്നതാണ് വീട്. 2021 ജനുവരി 24നായിരുന്നു കേറിത്താമസം. പുതിയ വീട് വയ്‌ക്കുംവരെ ഷെഡ് കെട്ടിയായിരുന്നു താമസം. കുടുംബശ്രീയിൽനിന്ന് അനുവദിച്ച ഒരുലക്ഷം രൂപയുടെ വായ്‌പ ഉപയോഗിച്ചാണ് ഷെഡ് വച്ചത്. നിർമാണ സാമഗ്രികൾ എത്തിക്കാനുള്ള പ്രയാസം മൂലമാണ് വീട് പൂർത്തിയാക്കാൻ വൈകിയത്. ഒലിച്ചുപോയ വഴിക്ക് പകരം പുതിയത് നിർമിച്ചാണ് സാമഗ്രികളും മറ്റും കൊണ്ടുവന്നത്.\nപ്രളയത്തെ തോൽപ്പിക്കുന്ന 1830 വീടാണ് കുട്ടനാട്ടിൽ കേരള പുനർനിർമാണ പദ്ധതിയിൽ നിർമിക്കുന്നത്. ഇതിൽ 1389 എണ്ണം പൂർത്തിയായി. സർക്കാരിന്റെ നാലുലക്ഷം രൂപയുടെ സഹായത്തോടെ ഗുണഭോക്താവ് സ്വന്തം നിലയിൽ നിർമിക്കുന്ന 1755 ഉം സഹകരണ വകുപ്പിന്റെ കെയർ ഹോം പദ്ധതിയിൽ 75 ഉം വീടുകൾ. കെയർ ഹോമിലെ എല്ലാം പൂർത്തിയായി. ഗുണഭോക്താവ് സ്വന്തം നിലയിൽ നിർമാണം പൂർത്തിയാക്കിയ വീടുകൾ 1314. രണ്ടാംഘട്ട ഗഡു അനുവദിച്ചതടക്കം 1434.\nPrevious articleശോഭാസുരേന്ദ്രന് നേരെ ഡിവൈഎഫ്‌ഐ ആക്രമണം.\nNext articleപ്രതിപക്ഷ നേതാവിന്റെ പരാതിയിൽ 10 കിലോ അരി വിതരണം തടഞ്ഞു